ഈ നക്ഷത്രക്കാര് പണം കൈകാര്യം ചെയ്യുമ്പോള് നഷ്ടം | your birth star says about your money habits - Malayalam BoldSky\n| Published: Thursday, May 23, 2019, 16:06 [IST]\nഓരോ നക്ഷത്രക്കാര്‍ക്കും ഓരോ തരത്തിലുള്ള പ്രതിസന്ധികളാണ് ജീവിതത്തില് ഉണ്ടാവുന്നത്. ഇത് ചിലപ്പോള് നല്ലതാവാം, ചിലപ്പോള് നിങ്ങളുടെ നക്ഷത്രഫലം അല്‍പം മോശമാവാം. എന്നാല് ഓരോ നക്ഷത്രക്കാര്‍ക്കും ചെയ്യാവുന്നതും ചെയ്യാന് പാടില്ലാത്തും ആയ കാര്യങ്ങള് ഉണ്ട്. ഇവ എന്തൊക്കെയെന്ന കാര്യത്തില് അല്‍പം ശ്രദ്ധിക്കേണ്ടതാണ്. ഓരോ നക്ഷത്രക്കാര്‍ക്കും അല്‍പം ശ്രദ്ധിക്കേണ്ടതാണ്. പ്രത്യേകിച്ച് സാമ്പത്തിക കാര്യങ്ങളില് ശ്രദ്ധിക്കേണ്ടതാണ്.\nസാമ്പത്തിക കാര്യങ്ങള് കൈകാര്യം ചെയ്യുമ്പോള് സൂക്ഷിക്കേണ്ട ചില നക്ഷത്രക്കാരുണ്ട്. ഏതൊക്കെ നക്ഷത്രക്കാര്‍ക്ക് പണം കൈാകാര്യം ചെയ്യുമ്പോള് ശ്രദ്ധിക്കണം എന്ന് നോക്കാവുന്നതാണ്. ഈ നക്ഷത്രക്കാര്‍ക്ക് അല്‍പം ശ്രദ്ധിക്കാവുന്നതാണ്. ചില നക്ഷത്രക്കാര് സാമ്പത്തിക കാര്യങ്ങൡല് കൈകാര്യം ചെയ്യുമ്പോള് ശ്രദ്ധിക്കണം. ഏതൊക്കെ നക്ഷത്രക്കാരാണ് ഇത്തരത്തില് ശ്രദ്ധിക്കേണ്ട നക്ഷത്രക്കാര് എന്ന് നോക്കാം.\nഭരണി നക്ഷത്രക്കാര്‍ക്ക് ചില കാര്യങ്ങള് ശ്രദ്ധിക്കാവുന്നതാണ്. ധനനഷ്ടം ഇവര്‍ക്ക് സ്വാഭാവികമായി സംഭവിക്കുന്ന ഒന്നാണ്. അശ്രദ്ധ മൂലം പലപ്പോഴും ധനനഷ്ടം സംഭവിക്കാവുന്നതാണ്. അതുകൊണ്ട് അല്‍പം ശ്രദ്ധിക്കേണ്ടതാണ്. സാമ്പത്തിക കാര്യങ്ങള് അല്‍പം ശ്രദ്ധിച്ചാല് അത് നമുക്ക് ഉണ്ടാക്കുന്ന നേട്ടങ്ങള് ചില്ലറയല്ല. അല്ലെങ്കില് അത് നഷ്ടത്തിലേക്കാണ് നിങ്ങളെ എത്തിക്കുന്നത്.\nരോഹിണി നക്ഷത്രക്കാരും അല്‍പം ശ്രദ്ധിക്കേണ്ടതാണ്. കാരണം ഈ നക്ഷത്രക്കാര്‍ക്ക് വിവിധ മേഖലകളില് നിന്ന് ധനവരവുണ്ടാക്കുന്നതിന് സാധിക്കുന്നുണ്ട്. ആഢംബര വസ്തുക്കള്‍ക്കായി പണം ചിലവാക്കുമ്പോള് അല്‍പം ശ്രദ്ധിക്കേണ്ടതാണ്. ഇത് അല്‍പം കൂടുതല് പ്രതിസന്ധികളും ദാരിദ്ര്യവും ഉണ്ടാക്കുന്നുണ്ട്.\nപുണര്‍തം നക്ഷത്രക്കാര്‍ക്ക് ഇത്തരം കാര്യങ്ങള് അല്‍പം ശ്രദ്ധിക്കേണ്ടതാണ്. ചിലവ് വര്‍ദ്ധിക്കുന്നുണ്ട്. മാത്രമല്ല യാത്രകള്‍ക്കായി പണം ചിലവഴിക്കുമ്പോള് അല്‍പം ശ്രദ്ധിക്കേണ്ടതാണ്. അല്ലെങ്കില് യാത്രകള് പാതിവഴിയില് മുടങ്ങിപ്പോവുന്നതിന് അത് കാരണമാകുന്നു. പലപ്പോഴും പണം സൂക്ഷിച്ച് ചിലവാക്കിയില്ലെങ്കില് അത് കൂടുതല് പ്രശ്‌നങ്ങള് ഉണ്ടാക്കുന്നുണ്ട്.\nഉത്രം നക്ഷത്രക്കാര്‍ക്ക് അല്‍പം ശ്രദ്ധിക്കേണ്ട സമയമാണ്. സാമ്പത്തിക പ്രതിസന്ധികളെ തരണം ചെയ്യുന്നതിന് വേണ്ടി ശ്രദ്ധിക്കേണ്ടതാണ്. അതിന് വേണ്ടി അച്ചടക്കം പാലിക്കാന് ശ്രദ്ധിക്കണം. കടബാധ്യതകള് വര്‍ദ്ധിക്കുന്നതിനുള്ള സാധ്യതയുണ്ട്. വിവിധ മേഖലകളില് നിന്ന് ധനവരവുണ്ടാവുന്നതിന് സാധ്യതയുണ്ട്. ഇത് ജീവിതത്തില് വളരെയധികം ശ്രദ്ധിക്കേണ്ടതാണ്.\nചിത്തിര നക്ഷത്രക്കാര്‍ക്ക് സാമ്പത്തിക അച്ചടക്കം വളരെയധികം ശ്രദ്ധിക്കേണ്ടതാണ്. അല്ലെങ്കില് അത് നിങ്ങളില് ദാരിദ്യത്തിലേക്ക് എത്തിക്കുന്നതിന് സാധ്യതയുണ്ട്. കടബാധ്യതകള് വളരെയധികം ശ്രദ്ധിക്കേണ്ടതാണ്. ഇത് കുറേശ്ശെ കുറേശ്ശെ മാറ്റിയെടുക്കുന്നതിന് വേണ്ടി ശ്രദ്ധിക്കണം.\nമൂലം നക്ഷത്രക്കാര്‍ക്ക് സാമ്പത്തിക പ്രതിസന്ധികള് ഉണ്ടാവുന്നതിനുള്ള സാധ്യതയുണ്ട്. സാമ്പത്തിക പ്രതിസന്ധിയെ തരണം ചെയ്യുന്നതിന് വേണ്ടി നമ്മളെല്ലാവരും ശ്രദ്ധിക്കണം. വരവറിഞ്ഞ് ചിലവാക്കാന് ശ്രദ്ധിക്കേണ്ടതാണ്. വ്യാപാര സ്ഥാപനങ്ങളില് നിക്ഷേപം നടത്തുമ്പോള് വളരെയധികം ശ്രദ്ധിക്കണം.\nഅവിട്ടം നക്ഷത്രക്കാര് പണം കൈകാര്യം ചെയ്യുമ്പോള് വളരെയധികം ശ്രദ്ധിക്കേണ്ടതാണ്. യാത്രകള്‍ക്കായി പണം ചിലവാക്കുമ്പോള് അല്‍പം ശ്രദ്ധിക്കണം. ഇത് നിങ്ങളുടെ പണം വെറുതേ നഷ്ടപ്പെടുന്നതിന് കാരണമാകുന്നുണ്ട്. വീടിന് വേണ്ടി അല്‍പം പണം ചിലവാക്കണം.\nഇന്നത്തെ ദിവസം ഈ രാശിക്കാര്‍ക്ക് നേട്ടം; രാശിഫലം\nഉത്തരവാദിത്തം വര്‍ധിക്കും ഈ രാശിക്കാര്‍ക്ക് ഇന്ന്; രാശിഫലം\nyour birth star says about your money habits\nyour birth star says about your money habits takealook.\nStory first published: Thursday, May 23, 2019, 16:06 [IST]


തിങ്കള്, 16 മാര്‍ച്ച് 2020 (17:23 IST)\nമോട്ടറോളയുടെ മടക്കാവുന്ന സ്മാർട്ട്‌ഫോണായ റേസർ ഇന്ത്യൻ വിപണിയിലെത്തി. മോട്ടറോളയുടെ ഫ്ലാഗ്ഷിപ്പ് സ്മാർട്ട്‌ഫോണായാന് റേസർ വിപണിയിൽ എത്തുന്നത്. 1,24,999 രൂപയാണ് ഇന്ത്യയിൽ സ്മാർട്ട്ഫോണിന്റെ വില. ഫ്ലിപ്കാർട്ട് വഴിയാണ് സ്മാർട്ട്ഫോൺ വിൽപ്പനക്കെത്തുക.\nവെർട്ടിയ്ക്കലായി മടക്കാവുന്ന സ്മാർട്ട്‌ഫോണാണാണ് മോട്ടറോള റേസർ. തുറക്കുമ്പോൾ 6.2 ഇഞ്ച് ഫ്ലക്സിബിൾ ഓലെഡ് ഡിസ്പ്ലേ കാണാനാകും. ഫോൺ മടക്കിയാൽ പുറത്ത് 2.7 ഇഞ്ച് ഒലെഡ് ഡിസ്പ്ലേയും കാണാം. റേസറിന്റെ പുറത്തുള്ള ഡിസ്‌പ്ലേക്ക് മുകളിലായി ഒരു 16 മെഗാപിക്സൽ ക്യാമറ നൽകിയിരിയ്ക്കുന്നു. ഫോൺ തുറക്കുന്നതോടെ ഇത് റിയർ ക്യാമറയായി മാറും. റിയർ ക്യാമറ തന്നെ സെൽഫി ക്യാമറയായി ഉപയോഗിയ്ക്കാം എന്നതാണ് റേസറിന്റെ പ്രത്യേകതയാണ്.\nഡ്യുവൽ പിക്സൽ ഓട്ടോഫോക്കസ്, ഇഐഎസ്, ലേസർ ഓട്ടോ ഫോക്കസ്, കളർ കോറിലേറ്റഡ് ടെമ്പറേച്ചർ എന്നീ അത്യാധുനിക സംവിധാനങ്ങൾ പിൻ ക്യാമറയിൽ ഒരുക്കിയിട്ടുണ്ട്. ഡ്യുവൽ കളർ ഫ്ലാഷും റിയർ ക്യാമറയ്ക്ക് നൽകിയിരിയ്ക്കുന്നു. റേസർ തുറക്കുമ്പോൾ ഉള്ളിൽ5മെഗാപിക്സൽ ക്യാമറ കാണാം. ഇതാണ് സെൽഫി ക്യാമറ. ക്വാൽകോമിന്റെ സ്നാപ്‌ഡ്രാഗൺ 710 പ്രൊസസറാണ് സ്മാർട്ട്‌ഫോണിന് കരുത്ത് പകരുന്നത്.6ജിബി റാം 128 ജിബി സ്റ്റോറേജ് പതിപ്പിലാണ് സ്മാർട്ട്‌ഫോൺ വിപണിയിൽ എത്തുക. 15W ഫാസ്റ്റ് ചാർജിങ് സംവിധാനത്തോടുകൂടിയ 2,510 എംഎഎച്ച് ബാറ്ററിയാണ് ഫോണിൽ നൽകിയിരിക്കുന്നത്.\nനിർഭയ കേസ്: വധശിക്ഷ സ്റ്റേ ചെയ്യണം എന്നാവശ്യപ്പെട്ട് പ്രതികൾ അന്താരാഷ്ട്ര കോടതിയെ സമീപിച്ചു\nഅപ്പയുടെ ഫോട്ടോ നോക്കി ഒരുപാട് ചീത്തവിളിച്ചു, മാസ്റ്റർ ഓഡിയോ ലോഞ്ച് വേദിയിൽ വികാരാധീനനായി വിജയ് സേതുപതി\nവേദിയില് നിന്നും താഴെയിറങ്ങി വിജയ് സേതുപതിക്ക് ഉമ്മകൊടുത്ത് വിജയ്, തരംഗമായി മാസ്റ്റർ ഓഡിയോ ലോഞ്ചിലെ വീഡിയോ !\nദുബായിൽ ക്രിക്കറ്റ് മാച്ച് കളിക്കണം, ഐസൊലേഷൻ വാർഡിൽ നിരീക്ഷണത്തിലായിരുന്ന 11 പേർ ഓടിരക്ഷപ്പെട്ടു\nസ്ത്രീകളെയും ശല്യം ചെയ്യുന്നതിൽ പരാതി നൽകുമെന്ന് പറഞ്ഞു, കൊല്ലത്ത് വയോധികനെ യുവാവ് കഴുത്തറുത്ത് കൊലപ്പെടുത്തി\nസംസ്ഥാനത്ത് 8 പേർക്കുകൂടി കോവിഡ് 19,4പേർ നിസാമുദീനിനിൽ നിന്നും മടങ്ങിയെത്തിയവർ\nഅതിർത്തി തുറക്കതെ കർണാടക, ചികിത്സ ലഭിയ്ക്കാതെ കാസർഗോഡ് ഒരാൾകൂടി മരിച്ചു\nഅടുത്ത ലേഖനം നിർഭയ കേസ്: വധശിക്ഷ സ്റ്റേ ചെയ്യണം എന്നാവശ്യപ്പെട്ട് പ്രതികൾ അന്താരാഷ്ട്ര കോടതിയെ സമീപിച്ചു


കലാ മാമാങ്കത്തിന് ഇനി മൂന്ന് നാൾ ; സ്വർണ്ണക്കപ്പിന് വൻ വരവേൽപ്പ് - True News Malayalam\nHome / kanhangad / കലാ മാമാങ്കത്തിന് ഇനി മൂന്ന് നാൾ ; സ്വർണ്ണക്കപ്പിന് വൻ വരവേൽപ്പ്\nകലാ മാമാങ്കത്തിന് ഇനി മൂന്ന് നാൾ ; സ്വർണ്ണക്കപ്പിന് വൻ വരവേൽപ്പ്\ntruenewsmalayalam.com November 26, 2019 kanhangad\nകാഞ്ഞങ്ങാട്(True News 26 November 2019): സംസ്ഥാന സ്കൂൾ കലോത്സവ ചാമ്പ്യൻമാർക്ക് സമ്മാനിക്കാനുള്ള 117 പവൻ സ്വർണക്കപ്പ് തിങ്കളാഴ്ച രാവിലെ 10 ന് കണ്ണൂർ-കാസർകോട് ജില്ലകൾ അതിരിടുന്ന കാലിക്കടവിലെത്തിയപ്പോൾ അസാധാരണ ജനസഞ്ചയമാണ് തടിച്ചുകൂടിയത്. കാഞ്ഞങ്ങാട്ട് കപ്പെത്തുംവരെ ഏറിയും കുറഞ്ഞും അലകടൽപോലെ നാട്ടുകാരും വിദ്യാർഥികളും ഒഴുകിയെത്തി. സംഘാടകസമതി ചെയർമാൻ കൂടിയായ റവന്യൂ മന്ത്രി ഇ.ചന്ദ്രശേഖരൻ പുതിയകോട്ടയിൽ കപ്പ് ഏറ്റുവാങ്ങി.\nകാലിക്കടവിൽ ആയിരങ്ങളെ സാക്ഷിയാക്കി എം.രാജഗോപാലൻ എം.എൽ.എ., ജില്ലാ പഞ്ചായത്ത് പ്രസിഡന്റ് എ.ജി.സി.ബഷീർ, വിദ്യാഭ്യാസ ഡെപ്യൂട്ടി ഡയറക്ടർ കെ.വി.പുഷ്പ, ട്രോഫിക്കമ്മിറ്റി ഭാരവാഹികൾ എന്നിവർ ചേർന്ന് വിദ്യാഭ്യാസവകുപ്പ് ജോയിന്റ് ഡയറക്ടർ എം.കെ.ഷൈൻമോനിൽനിന്ന് ഏറ്റുവാങ്ങി. കഴിഞ്ഞ കൊല്ലത്തെ ചാമ്പ്യൻമാരായ കോഴിക്കോട്ടുനിന്നാണ് പ്രയാണം തുടങ്ങിയത്.\nകാലിക്കടവിൽ അറുപതാമത് കേരള സ്കൂൾ കലോത്സവത്തെ അനുസ്മരിച്ച് 60 വീതം മുത്തുക്കുടകൾ, സ്റ്റുഡന്റ് പോലീസ്, ജേസീസ്, സ്കൗട്ട്‌സ് ആൻഡ് ഗൈഡ്‌സ്, എൻ.എസ്.എസ്. വൊളന്റീയർമാർ അണിരന്ന ഘോഷയാത്രയോടെ പിലിക്കോട് ഗവ. ഹയർസക്കൻഡറി സ്കളിൽ വരവേറ്റു. തൃക്കരിപ്പൂർ സെയ്‌ന്റ് പോൾസ് സ്കൂൾ കുട്ടികളുടെ ബാൻഡ് മേളം മുന്നിലായി താളമിട്ടു. ജനപ്രതിനിധികൾ, അധ്യാപകർ, രക്ഷിതാക്കൾ തുടങ്ങിയവർ അണിനിരന്ന ഘോഷയാത്ര കാലിക്കടവിന്റെ രാജവീഥികളെ അക്ഷരാർഥത്തിൽ പുളകമണിയിച്ചു.\nപിലിക്കോട് ഗവ. ഹയർസെക്കൻഡറി സ്കൂളിൽ തങ്കയം എൽ.പി. സ്കൂൾ വിദ്യാർഥികൾ സ്വർണക്കപ്പിൽ പുഷ്പവർഷം നടത്തി. രണ്ടാമത്തെ സ്വീകരണകേന്ദ്രമായ ചെറുവത്തൂർ കൊവ്വൽ എ.യു.പി. സ്കൂളിലേക്ക് രാജോചിത വരവേൽപ്പായിരുന്നു. ചെറുവത്തൂർ ടൗൺ വലംവെച്ച് നീങ്ങിയ ഘോഷയാത്രയുടെ മുൻനിരയിൽ കുട്ടമത്ത് ഹയർസെക്കൻഡറി സ്കൂൾ മദർ പി.ടി.എ.യുടെ നേതൃത്വത്തിൽ ഇരുചക്രവാഹനങ്ങൾ അകമ്പടി സേവിച്ചു. സ്വീകരണയോഗം ഗ്രാമപ്പഞ്ചായത്ത് പ്രസിഡന്റ് മാധവൻ മണിയറ ഉദ്ഘാടനം ചെയ്തു.\nനീലേശ്വരത്ത് കരുവാച്ചേരി കാർഷിക ഗവേഷണകേന്ദ്ര പരിസരത്തു നിന്ന് നഗരസഭാ ചെയർമാൻ പ്രൊഫ. കെ.പി.ജയരാജൻ, വൈസ് ചെയർപേഴ്‌സൺ വി.ഗൗരി, പി.പി.മുഹമ്മദ് റാഫി, പി.എം.സന്ധ്യ, എറുവാട്ട് മോഹനൻ, പി.രാധ തുടങ്ങിയവരുടെ നേതൃത്വത്തിൽ സ്വീകരിച്ചു. ഘോഷയാത്രയ്ക്ക് മുൻപിലായി അണിനിരന്ന ദഫ്മുട്ട് ശ്രദ്ധേയമായി. ഘോഷയാത്രയിൽ അണിനിരന്ന മുത്തുക്കുടകളും സ്വീകരിക്കാനെത്തിയ മുത്തുക്കുടകളും മുഖമുഖാമെത്തിയപ്പോൾ കുടമാറ്റത്തിന്റെ പ്രതീതി ജനിപ്പിച്ചു


74ാം വയസ്സില് ഇരട്ടക്കുട്ടികള്‍ക്കു ജന്മം നല്‍കി വൈദ്യശാസ്ത്രത്തിലെ അപൂര്‍വതയായി മംഗയമ്മ | NewsTagLive\nHome Health News Trending 74ാം വയസ്സില് ഇരട്ടക്കുട്ടികള്‍ക്കു ജന്മം നല്‍കി വൈദ്യശാസ്ത്രത്തിലെ അപൂര്‍വതയായി മംഗയമ്മ\n74ാം വയസ്സില് ഇരട്ടക്കുട്ടികള്‍ക്കു ജന്മം നല്‍കി വൈദ്യശാസ്ത്രത്തിലെ അപൂര്‍വതയായി മംഗയമ്മ\nSeptember 05, 2019, 19:54 pm\nഗുണ്ടൂര്: 74ാം വയസ്സില് മംഗയമ്മ നടന്നുകയറിയത് വൈദ്യശാസ്ത്രത്തിലെ അപൂര്‍വതകളിലേക്കാണ്. കുഞ്ഞിന് ജന്മം നല്‍കുന്ന ലോകത്തിലെ പ്രായമേറിയ വനിതയെന്ന റെക്കോഡാണ് ആന്ധ്രാപ്രദേശിലെ ഗുണ്ടൂര് സ്വദേശിനി സ്വന്തം പേരിലാക്കിയത്. സന്തോഷം ഇരട്ടിയാക്കി അവര് ജന്മം നല്‍കിയത് ഇരട്ടകണ്‍മണികള്‍ക്കാണ്. കൃത്രിമബീജസങ്കലനത്തിലൂടെയായിരുന്നു(ഐവിഎഫ്) അവര് ഗര്‍ഭം ധരിച്ചത്. അഹല്യ നഴ്‌സിങ് ഹോമില് വച്ചാണ് ഡോക്ടര്‍മാരുടെ സംഘം ശസ്ത്രക്രിയയിലൂടെ കുഞ്ഞിനെ പുറത്തെടുത്തത്. അമ്മയും ഇരട്ടക്കുട്ടികളും സുഖമായിരിക്കുന്നതായി ഡോക്ടര്‍മാരുടെ സംഘത്തെ നയിച്ച എസ് ഉമാശങ്കര് വ്യക്തമാക്കി.\nവൈദ്യശാസ്ത്രത്തിലെ അദ്ഭുതമെന്നാണ് അവര് മംഗയമ്മയുടെ അപൂര്‍വനേട്ടത്തെ വിശേഷിപ്പിച്ചത്. കുഞ്ഞിന് ജന്മം നല്‍കുന്ന ലോകത്തിലെ ഏറ്റവും പ്രായംചെന്ന സ്ത്രീയാണ് മംഗയമ്മയെന്നും അവര് കൂട്ടിച്ചേര്‍ത്തു.\nഹരിയാന സ്വദേശിയുടെ പേരിലായിരുന്നു ഇതുവരെ ഈ റെക്കോഡ്. 2016ല് 70ാം വയസ്സിലായിരുന്നു ദല്‍ജിന്ദര് കൗര് എന്ന വൃദ്ധ കൃത്രിമ ബീജസങ്കലനത്തിലൂടെ കുഞ്ഞിന് ജന്മം നല്‍കിയത്.\nവിവാഹിതയായി 54 വര്‍ഷം കഴിഞ്ഞിട്ടും മംഗയമ്മയ്ക്ക് കുട്ടികള് ഉണ്ടായിരുന്നില്ല. ഭര്‍ത്താവ് വൈ രാജയോടൊപ്പം അവര് കഴിഞ്ഞവര്‍ഷം ഐവിഎഫ് ചികില്‍സ നല്‍കുന്ന സംഘത്തെ സന്ദര്‍ശിച്ച് സഹായം അഭ്യര്‍ഥിച്ചു. വൃദ്ധദമ്പതികളുടെ ആവേശവും മംഗയമ്മയുടെ ആരോഗ്യസ്ഥിതിയും അനുകൂല സാധ്യതയും കണക്കിലെടുത്ത് സംഘം ഐവിഎഫ് ചികില്‍സ വാഗ്ദാനം നല്‍കുകയും ചെയ്തു.\nദൈവം എന്റെ പ്രാര്‍ഥനകള്‍ക്ക് ഉത്തരം നല്‍കിയെന്നായിരുന്നു പ്രസവശേഷം മംഗയമ്മ മാധ്യമപ്രവര്‍ത്തകരോടു പ്രതികരിച്ചത്. ഭര്‍ത്താവ് രാജറാവുവും കുടുംബാംഗങ്ങളും മധുരം വിതരണം നല്‍കി ഇരട്ടക്കുട്ടികളുടെ പിറവി ആഘോഷിച്ചു.\nനിരവധി പരിശോധനകള്‍ക്കു ശേഷമാണ് മംഗയമ്മയെ ഐവിഎഫ് ചികില്‍സയ്ക്കു തിരഞ്ഞെടുത്തുതെന്ന് ഡോ. ഉമാശങ്കര് പറയുന്നു. ഒമ്പതുമാസക്കാലം മംഗയമ്മയെ നിരീക്ഷിക്കാന് പത്തുഡോക്ടര്‍മാരുടെ സംഘം പ്രവര്‍ത്തിച്ചു. ഗര്‍ഭം എട്ടാം മാസമെത്തിയപ്പോള് പരമ്പരാഗത ചടങ്ങായ സീമന്തം നടത്തണമെന്ന് ദമ്പതികള് ആശുപത്രി അധികൃതരോട് അഭ്യര്‍ഥിക്കുകയുണ്ടായി. എന്നാല് കാത്തിരിക്കൂ എന്നായിരുന്നു അവര് നല്‍കിയ മറുപടി. തുടര്‍ന്ന് ശസ്ത്രക്രിയ നിശ്ചയിച്ച ദിവസം ആശുപത്രിക്കകത്ത് ചടങ്ങ് നടത്തി. ദമ്പതികളെ ആശുപത്രി ജീവനക്കാരും ബന്ധുക്കളും സുഹൃത്തുക്കളുമടക്കമുള്ളവര് ആശിര്‍വദിച്ചു.


കോഴിക്കോട് മിഠായിത്തെരുവില് വന് തീപ്പിടിത്തം | fire mittayi theruvu| CALICUT| disaster and accident\nകോഴിക്കോട് മിഠായിത്തെരുവില് വന് തീപ്പിടിത്തം\nMay 14, 2015, 11:38 AM IST\nകോഴിക്കോട്: നഗരമധ്യത്തിലെ പ്രധാന വ്യാപാരകേന്ദ്രമായ മിഠായിത്തെരുവില് വന് തീപ്പിടിത്തം. ബുധനാഴ്ച രാത്രി ഒന്‍പതരയോടെ ഹനുമാന് കോവിലിനും കോയന്‍കോ ബസാറിനും സമീപമുള്ള കടകളിലുമാണ് തീ പടര്‍ന്നുപിടിച്ചത്.\nഅരമണിക്കൂറിനുള്ളില് സമീപമുള്ള കെട്ടിടങ്ങള് മുഴുവന് തീ വിഴുങ്ങി. പത്തോളം കടകള് പൂര്‍ണമായും ഗോഡൗണുകളും ഓഫീസ് മുറികളുമായി മുപ്പതിലേറെ മുറികളും കത്തിനശിച്ചു. നാല് മണിക്കൂര് നീണ്ട പരിശ്രമത്തിലൂടെയാണ് തീ അണച്ചത്.\nഹനുമാന് കോവിലിനു സമീപമുള്ള ബ്യൂട്ടി സ്റ്റോഴ്‌സ് കെട്ടിടത്തിനു പിന്‍ഭാഗത്തുനിന്നാണ് തീ ഉയര്‍ന്നതെന്നു ദൃക്‌സാക്ഷികള് പറഞ്ഞു. ആ കട ഉള്‍പ്പെടുന്ന രണ്ട് നില കെട്ടിടമാണ് ആദ്യം കത്തിനശിച്ചത്. കോടിക്കണക്കിനു രൂപയുടെ നഷ്ടമാണ് കണക്കാക്കുന്നത്. രാത്രി വൈകിയായതിനാല് ആളപായം ഇല്ലെന്നാണ് പ്രാഥമിക വിവരം.\nവ്യാപാരി വ്യവസായി ഏകോപന സമിതി പ്രസിഡന്റ് ടി. നസിറുദ്ദീന്റെ ഉടമസ്ഥതയിലുണ്ടായിരുന്നതാണ് ബ്യൂട്ടി സ്റ്റോര്. ഷോര്‍ട്ട് സര്‍ക്യൂട്ടാണ് കാരണമെന്നാണ് പ്രാഥമിക നിഗമനം. കടയുടെ മേല്‍ക്കൂരയിലേക്ക് പടര്‍ന്ന തീ സമീപത്തെ കടകളിലേക്കും വ്യാപിക്കുകയായിരുന്നു. തുടര്‍ന്ന് സമീപത്തെ ബട്ടണ് ഹൗസ്, ബ്രദേഴ്‌സ് ഡ്രസ്സസ്, ഹണീബി ഫാഷന്‍സ്, ബോയ്‌സ് സോണ് റെഡിമെയ്ഡ് സ്റ്റോര് തുടങ്ങിയവയടക്കം പത്തോളം കടകള് പൂര്‍ണമായും കത്തിനശിച്ചു.\nഓടും ആസ്ബസ്‌റ്റോസ് ഷീറ്റും മേഞ്ഞ പഴക്കംചെന്ന കെട്ടിടങ്ങള് ആണ് ഈ ഭാഗത്തുള്ളത്. മിക്കതും തുണിക്കടകളായതും തീപ്പിടിത്തതിന് ആക്കംകൂട്ടി. ഓട് പൊട്ടിത്തെറിച്ചും ചൂടും പുകയും കാരണവും കെട്ടിടത്തിന് സമീപത്തേക്ക് രക്ഷാപ്രവര്‍ത്തകര് പോലും എത്തിപ്പെടാന് ബുദ്ധിമുട്ടി. 15ഓളം ഫയര്‍എന്‍ജിനുകളാണ് രക്ഷാപ്രവര്‍ത്തനത്തിന് നേതൃത്വം നല്‍കിയത്. കരിപ്പൂര് വിമാനത്താവളത്തില് നിന്ന് എയര്‍പോര്‍ട്ട് അതോറിറ്റിയുടെ രണ്ട് ക്രാഷ് ടെന്‍ഡറുകളും 11.15 ഓടെ എത്തി. ഫയര്‍ഫോഴ്‌സിനും പോലീസിനുമൊപ്പം നാട്ടുകാരും ചേര്‍ന്നാണ് രക്ഷാപ്രവര്‍ത്തനം നടത്തിയത്.\nരാത്രി പതിനൊന്നരയോടെ കരിപ്പൂര് വിമാനത്താവളത്തിലെ ക്രാഷ് ടെന്‍ഡര് എത്തിയശേഷമാണ് തീ അല്‍പമെങ്കിലും നിയന്ത്രണവിധേയമായത്.\nകോട്ടയം: കോട്ടയത്ത് കോവിഡ് രോഗമുക്തി നേടിയ യുവതിക്ക് വീണ്ടും രോഗം സ്ഥിരീകരിച്ചു. ..


നിലമ്പൂരെ കുളം സന്ധ്യ വറ്റിക്കുമോ - India News 24\nനിലമ്പൂരെ കുളം സന്ധ്യ വറ്റിക്കുമോ\nനിലമ്പൂര് : നിലമ്പൂര് കോണ്‍ഗ്രസ് ഓഫീസിലെ തൂപ്പുകാരിയായിരുന്ന രാധയുടെ കൊലപാതകം സംബന്ധിച്ച അന്വേഷണച്ചുമതല എഡിജിപി ബി. സന്ധ്യക്ക് കൈമാറി. നിലവിലെ അന്വേഷണസംഘത്തിനെതിരെ വ്യാപകമായ പരാതി ഉയര്‍ന്ന പശ്ചാതലത്തിലാണ് ഇത്.\nഅന്വേഷണച്ചുമതല ഉയര്‍ന്ന തലത്തിലുള്ള ഉദ്യോഗസ്ഥനെയോ ഉദ്യോഗസ്ഥയെയോ ഏല്‍പിക്കണമെന്ന് സിപിഎം സംസ്ഥാന സെക്രട്ടറി പിണറായി വിജയന് ആവശ്യപ്പെട്ടിരുന്നു. രാധയുടെ മൃതദേഹം കണ്ടെത്തിയ കുളം വറ്റിച്ചാല് കൂടുതല് ജഡങ്ങള് കണ്ടുകിട്ടിയേക്കാമെന്ന സംശയവും പിണറായി ഉന്നയിച്ചിരുന്നു.\nമന്ത്രി ആര്യാടന് മുഹമ്മദിന്‍റെ പെഴ്സണല് സ്റ്റാഫ് അംഗം ഉള്‍പ്പെടെ രണ്ട് പേരാണ് കേസില് ഇതുവരെ അറസ്റ്റിലായിട്ടുള്ളത്. കൂടുതല് പേര് കൊലപാതകത്തിന് പിന്നിലുണ്ടെന്ന് ആരോപണമുണ്ട്.


വിശക്കുന്നവർക്ക് കരുതൽ മടവൂരിലും:ഭക്ഷണം ബോക്സിൽ നിന്നും എടുത്ത് വിശപ്പകറ്റാം.\nHomeMADAVOORവിശക്കുന്നവർക്ക് കരുതൽ മടവൂരിലും:ഭക്ഷണം ബോക്സിൽ നിന്നും എടുത്ത് വിശപ്പകറ്റാം.\nElettil Online December 29, 2021\nമടവൂർ : വിശക്കുന്നവർക്ക് ആരുടെ മുന്നിലും കൈ നീട്ടേണ്ട. ഭക്ഷണം ബോക്സിൽ നിന്നും എടുത്ത് വിശപ്പകറ്റാം.വിശക്കുന്നവർക്ക് കരുതൽ മടവൂരിലും ആരംഭിച്ചു. സൗജന്യ ഉച്ച ഭക്ഷണപദ്ധതി സംസ്ഥാനത്തിന്റെ വിവിധ ഭാഗങ്ങളിൽ 'കരുതൽ ' ന്റെ നേതൃത്വത്തിൽ നടന്നു വരുന്നുണ്ട് . മടവൂർ സി.എം. മഖാമിന് സമീപമാണ് ഭക്ഷണബോക്സ് സ്ഥാപിച്ചത്.\nസുമനസ്സുകളുടെ സഹായത്തോടെയാണ് കരുതൽ പ്രവർത്തിക്കുന്നത്.ബോക്സിൽ സ്ഥാപിക്കുന്ന ഉച്ച ഭക്ഷണം ആർക്ക് വേണമെങ്കിലും സ്പോൺസർ ചെയ്യാം. അർഹതപ്പെട്ടവരുടെ കൈകളിലേക്കാണ് ഭക്ഷണം എത്തിച്ചേരുക. ഒരു നേരത്തെ ഭക്ഷണത്തിന് വേണ്ടി വലയുന്നവർക്ക് വളരെ ആശ്വാസമേകുന്ന പദ്ധതി യിൽ നിരവധി പേരാണ് സഹായവുമായി മുന്നോട്ട് വരുന്നത്.\nമടവൂരിൽ യു.വി. മുഹമ്മദ് മൗലവി ഉദ്ഘാടനം ചെയ്തു. വി.സി.റിയാസ് ഖാൻ അധ്യക്ഷത വഹിച്ചു. പഞ്ചായത്ത് വികസനകാര്യ സ്റ്റാന്റിംഗ് കമ്മിറ്റി ചെയർപേഴ്സൺ ബുഷ്‌റ പൂളോട്ടുമ്മൽ മുഖ്യാഥിതി യായിരുന്നു. മുജീബ് കായലം പദ്ധതി വിശദീകരിച്ചു.\nകെ.പി. ഇസ്മായിൽ ഹാജി, ബഷീർ മില്ലത്ത്, ഇസ്മായിൽ മടവൂർ, ടി.കെ. കുഞ്ഞിമായിൻ ഹാജി, കെ.പി. ഷമീർ, സാലിഹ് പി.യു, ആബിദ് കായലം, മുഹമ്മദ് കെ.പി, റഷീദ് ടി.കെ തുടങ്ങിയവർ സംബന്ധിച്ചു.\nശംസുദ്ദീൻ പി.യു സ്വാഗതവും മുനീർ പുതുക്കുടി നന്ദി യും പറഞ്ഞു.\nപൂനൂർ പുഴയിൽ ഒഴുക്കിൽപെട്ട് വിദ്യാർത്ഥി മരിച്ചു.\nദേശീയ യോഗാ ദിനം ആചരിച്ചു.


What Are The Tax Free Investment Saving Schemes For Retired Investors? - Malayalam Goodreturns\n» റിട്ടയേര്‍ഡ് ഇന്‍വെസ്‌റ്റേഴ്‌സിന്റെ ടാക്സ്സ് ഫ്രീ ഇന്‍വെസ്റ്റ്‌മെന്റ് സേവിംഗ്സ്സ് സ്‌കീം\nറിട്ടയേര്‍ഡ് ഇന്‍വെസ്‌റ്റേഴ്‌സിന്റെ ടാക്സ്സ് ഫ്രീ ഇന്‍വെസ്റ്റ്‌മെന്റ് സേവിംഗ്സ്സ് സ്‌കീം\nUpdated: Thursday, December 10, 2015, 15:52 [IST]\nറിട്ടയര്‍മെന്റ് സമയത്ത് നിങ്ങള്‍ക്ക് വലിയ ഒരു തുക ലഭിക്കുന്നതായിരിക്കും. ആ തുക ടാക്സ്സ് ഫ്രീ സേവിംഗ്സ്സില് നിക്ഷേപിക്കാന് നിങ്ങള് ആഗ്രഹിക്കുന്നുണ്ടാകും.\nഇവിടെ ഇന്ത്യയിലെ ടാക്സ്സ് ഫ്രീ ഇന്‍വെസ്റ്റ്‌മെന്റ് സേവിംഗ്സ്സ് സ്‌കീമിനെ കുറിച്ചു പറയാം.\nടാക്സ്സ് ഫ്രീ ബോണ്ട്സ്സിലെ ഇന്‍ഡ്രസ്റ്റ് റേറ്റ് 7.5% ആകുന്നു. ഇന്‍ഡ്രസ്റ്റ് ലഭിക്കുന്നത് വര്‍ഷത്തില് ആയിരിക്കും. ഇതിന് ടാക്സ്സ് അടയ്‌ക്കേണ്ടതില്ല. ഇന്നാല് ഇതു വച്ചു നോക്കുമ്പോള് സീനിയര് സിറ്റീസണ്‍സ്സ് സേവിംഗ്സ്സ് സ്‌കീമില് ഇന്‍ഡ്രസ്റ്റ് 9.3% വരെ കിട്ടുന്നതാണ്.\nNMDC ഇക്വിറ്റി ഷെയറുകള്\nഇത് റിട്ടയേര്‍ഡ് വ്യക്തികള്‍ക്ക് മികച്ച ഒരു ഓപ്ഷന് ആകുന്നു. NMDC വഴി ഷെയറുകള് വാങ്ങിയാല് അത് ടാക്സ്സ് ഫ്രീ ആയിരിക്കും. ഇതിന്റെ ഒരു അസൗകര്യം എന്തെന്നാല് ഓഹരികള് വാങ്ങുന്നത് കുറച്ചു റിസ്‌ക്ക് ആയിരിക്കും.\nഇതും നികുതി ഇളവുളളതാകുന്നു. ഇതില് നിങ്ങള് ഇക്വിറ്റിയും ഡെബിറ്റ് ഫണ്ടും നോക്കുക. റിട്ടയേര്‍ഡ് വ്യക്തികള് വളരെ ശ്രദ്ധയോടെ വേണം ഇതില് നിക്ഷേപിക്കാന്. നിങ്ങള് കൂടുതല് നികുതി അടയ്ക്കുന്നുണ്ടെങ്കില് ടാക്സ്സ് ഫ്രീ ബോണ്ട്സ്സുകളില് നിക്ഷേപിക്കാം. സീനിയര് സിറ്റീസണ് സ്‌കീം, കമ്പനി ഡിപ്പോസിറ്റ്സ്സ്, KTDFC, HDFC ഇതിലും നിങ്ങള്‍ക്ക് സുരക്ഷിതമായി നിക്ഷേപം നടത്താം.\nRead more about: tax tax free bond nmdc share ടാക്സ്സ് ഫ്രീ ബോണ്ട് എന്‍എംഡിസി


ഗുരുദേവ ശിഷ്യനായ നരസിംഹ സ്വാമികള് :: Janmabhumi Daily\nThursday 11 May 2017 10:25 pm IST\nമഹാവിഷ്ണു ഹിരണ്യാക്ഷനെ വധിച്ചതോടുകൂടി സഹോദരനായ ഹിരണ്യകശിപു വിഷ്ണുവിദ്വേഷിയായി മാറി, ലോകോപദ്രവകാരിയായിത്തീര്‍ന്നു. താനല്ലാതെ മറ്റാരും ദൈവമല്ലെന്ന് ആ അസുരരാജന് പ്രഖ്യാപിച്ചു. പക്ഷെ സ്വന്തം പുത്രന്, പ്രഹ്‌ളാദനെ മാത്രം വിശ്വസിപ്പിക്കാന് അസുരനായില്ല. ഒടുവില് പുത്രനെ വധിക്കാന് ഹിരണ്യകശിപു ഉടവാള് ഊരി. അന്ന് വൈശാഖമാസത്തിലെ വെളുത്തപക്ഷ ചതുര്‍ദ്ദശിയായിരുന്നു. ഭക്തപ്രഹ്‌ളാദന്റെ രക്ഷക്കായി തൂണുപിളര്‍ന്ന് നരസിംഹം അവതരിച്ച സുദിനം. നരസിംഹമൂര്‍ത്തിയെ ഉപാസിച്ച് ശക്തിയും സിദ്ധിയും കൈവരിച്ച, ശ്രീനാരായണഗുരുദേവശിഷ്യനായ നരസിംഹസ്വാമികളുടെ ജീവിതത്തിലൂടെ ഒരു തീര്‍ത്ഥയാത്ര നടത്താം, ഈ സുദിനത്തില്. എറണാകുളം ജില്ലയിലെ വടക്കന് പറവൂരിനടുത്തുള്ള എളന്തിക്കര ്രഗാമത്തില്, 1053 കര്‍ക്കടകം 30 ന് തറമ്മല് പാപ്പിയുടെ മൂന്നാമത്തെ സന്താനമായി 'കുട്ടി' എന്ന കഥാപുരുഷന് ജനിച്ചു. 18 വയസ്സുള്ളപ്പോള് വീടിനടുത്തുള്ള കാട്ടിലേക്ക് കയറിപ്പോയ കുട്ടി നിരവധി വര്‍ഷങ്ങള് കഴിഞ്ഞ്, നീണ്ട താടിയും മുടിയുമായി കാടിനു വെൡയില് വന്നപ്പോള് നാട്ടുകാര്‍ക്കെല്ലാം അയാള് 'കുട്ടിശാന്തി'യായി. അധികംവൈകാതെ ആ യുവാവ് ഏതോ ഒരു ഉള്‍വിളിയാലെന്നോണം ശിവഗിരിക്കുന്നിലെത്തി. അരോഗദൃഢഗാത്രനായ ആ ക്ഷുഭിതയുവാവിനെ ഗുരുദേവന് നന്നേ ഇഷ്ടപ്പെട്ടു. കുട്ടിശാന്തിക്ക് 'നരസിംഹം' എന്ന പേര് വീണതിന്പിന്നില് ഒരു സംഭവം നടന്നതായി പറയപ്പെടുന്നു. ഒരിക്കല് ഒരാശ്രമ അന്തേവാസി കുട്ടിശാന്തിയെ വല്ലാതെ ശകാരിച്ചു. കോപം സഹിക്കവയ്യാതെ കുട്ടിശാന്തി മുഷ്ടി ചുരുട്ടി ഭിത്തിയില് ആഞ്ഞൊരിടി കൊടുത്തു. ഇടിയുടെ ആഘാതത്തില് ആശ്രമഭിത്തി പിളര്‍ന്നുപോയി. സംഭവം അറിഞ്ഞ ഗുരുദേവന് കുട്ടിശാന്തിയെ വിളിച്ച് ഇപ്രകാരം അരുളിയത്രെ, 'ഇനി മുതല് നീ നരസിംഹം എന്ന പേരില് അറിയപ്പെടട്ടെ.' ശിവഗിരിയില് ശാരദാപ്രതിഷ്ഠക്കുശേഷം ഗുരുദേവന് ആലുവയിലേക്കു പോയപ്പോള് നരസിംഹവവും അദ്ദേഹത്തെ അനുഗമിച്ചു. ആലുവ അദ്വൈതാശ്രമത്തിന്റെ പ്രാരംഭകാല പ്രവര്‍ത്തനങ്ങളില് നരസിംഹസ്വാമികള് സജീവമായിരുന്നു. തുടര്‍ന്ന് ഗുരുദേവനിര്‍ദ്ദേശപ്രകാരം തൃപ്പൂണിത്തുറയ്ക്കടുത്തുള്ള എരൂര് പോട്ടയിലെ ദേവീക്ഷേത്രത്തിന്റെ പുനരുദ്ധാരണപ്രവര്‍ത്തനങ്ങളില് മുഴുകി. ക്ഷേത്രത്തിനടുത്ത് സ്വാമികള് ഒരു ആശ്രമം സ്ഥാപിച്ചു. ആതുരസേവനരംഗത്ത് ആശ്രമം നിസ്വാര്‍ത്ഥമായി പ്രവര്‍ത്തിച്ചു. ഒരിക്കല് ക്ഷേത്രോത്‌സവത്തിനെത്തിയ ആന പാപ്പാനെ വകവയ്ക്കാതെ ഓടി. ആളുകളുടെ ബഹളം കേട്ട് ആശ്രമത്തില് വിശ്രമിച്ചിരുന്ന നരസിംഹസ്വാമികള് പുറത്തുവന്നപ്പോഴാണ് കാര്യത്തിന്റെ ഗൗരവം മനസ്സിലായത്. ഉടനടി അദ്ദേഹം ആ കൊമ്പന്റെ മുന്നിലെത്തി ഗര്‍ജിച്ചു, 'ശ്രീനാരായണപരമഹംസന്റെ ശിഷ്യന് നരസിംഹം ആജ്ഞാപിക്കുന്നു ഇരിക്കവിടെ!' ആ കൊമ്പന് മുട്ടുമടക്കുന്ന കാഴ്ചയാണ് പിന്നീട് ജനം കണ്ടത്. ശ്രീനാരായണധര്‍മ്മസംഘം 1928 ല് രൂപീകൃതമായപ്പോള് നരസിംഹസ്വാമികളും അതിലൊരംഗമായിത്തീര്‍ന്നു. ഗുരുദേവന് രോഗശയ്യയ്യില് കിടന്ന നാളുകളില്, നരസിംഹസ്വാമികള് രാപകലെന്നില്ലാതെ അദ്ദേഹത്തെ ശുശ്രൂഷിച്ചുകൊണ്ടിരുന്നു. ഗുരുദേവന് സമാധിയാകുമ്പോള് ധര്‍മ്മതീര്‍ത്ഥസ്വാമികളും സുഗുണാനന്ദസ്വാമികളും അച്യുതാനന്ദസ്വാമികളും നരസിംഹസ്വാമികളും ചേര്‍ന്ന് അദ്ദേഹത്തിന്റെ അടുത്തിരുന്ന് ദൈവദശകം ചൊല്ലുകയായിരുന്നുവെന്ന് ഗുരുദേവന്റെ പല ജീവചരിത്രങ്ങളിലും കാണുന്നു. നരസിംഹസ്വാമികള് ജീവിതത്തില് ഒരിക്കല്‍പ്പോലും എഴുതിയിട്ടില്ല, പ്രസംഗിച്ചിട്ടുമില്ല. ഗുരുദേവന്റെ സന്ദേശം ആചരിച്ച് പ്രചരിപ്പിക്കുന്നതമില് എല്ലായ്‌പ്പോഴും വ്യാപൃതനായിരുന്നു സ്വാമികള്. എണ്‍പതാമത്തെ വയസ്സില് 1133 വൃശ്ചികം5ന് രാത്രി 11.45 ന് എരൂര് ആശ്രമത്തില്‍വച്ച് നരസിംഹസ്വാമികള് സമാധിയായി. നിരവധി ക്ഷേത്രപ്രതിഷ്ഠകള് നരസിംഹസ്വാമികള് നടത്തിയിട്ടുണ്ട്. അതില് പലതും ഗുരുദേവനിര്‍ദ്ദേശാനുസരണമാണ് നിര്‍വഹിച്ചിട്ടുള്ളത്. സാധാരണ ജനങ്ങളുടെ ആത്മീയോന്നതിക്ക് ക്ഷേത്രങ്ങള് സഹായകമാകുമെന്നതുകൊണ്ടുമാത്രമാണ് നരസിംഹസ്വാമികള് തന്റെ ദൗത്യനിര്‍വ്വഹണത്തിന് തയ്യാറായത്. നരസിംഹത്തിന്റെ രൂപമായിരുന്നുവെങ്കിലും സ്വാമികളുടെ മനസ്സു മുഴുവനും സ്‌നേഹാര്‍ദ്രമായ സഹാനുഭൂതിയായിരുന്നു. അവിടെ സ്വാര്‍ത്ഥത്തിന് സ്ഥാനമുണ്ടായിരുന്നില്ല.\nമാനവികതയ്ക്കും സാഹോദര്യത്തിനുമായി യത്‌നിക്കണം: ഗോലോകാനന്ദ സ്വാമികള്\nജയേന്ദ്രസരസ്വതി സ്വാമികള് ഗുരുവായൂര് ദര്‍ശനം നടത്തി\nസര്‍വ്വാശ്‌ളേഷിയാണ് ഹിന്ദുമതം : ആചാര്യ ഹരി സ്വാമികള്


വീണ്ടും കുതിച്ചുയർന്ന് സംസ്ഥാനത്തെ സ്വർണ വില | Gold Price Today | Keral Price\nവീണ്ടും കുതിച്ചുയർന്ന് സംസ്ഥാനത്തെ സ്വർണ വില\nകഴിഞ്ഞ രണ്ടു മാസത്തിനിടയിലെ ഏറ്റവും ഉയർന്ന നിരക്ക് ബുധനാഴ്ച രേഖപ്പെടുത്തിയതിനു പിന്നാലെ വ്യാഴാഴ്ച വീണ്ടും വർധിച്ച് സ്വർണവില. ഗ്രാമിന് 25 രൂപയും പവന് 200 രൂപയുമാണ് ഇന്ന് വർധിച്ചത്. ഇതോടെ ഗ്രാമിന് 4,510 രൂപയും പവന് 36,080 രൂപയുമായി. ഗ്രാമിന് 70 രൂപയും പവന് 560 രൂപയുമായി. ഗ്രാമിന് 4485 രൂപയിലും പവന് 35,880 രൂപയിലുമാണ് ബുധനാഴ്ച വ്യാപാരം ആരംഭിച്ചത്. കഴിഞ്ഞ രണ്ടു മാസത്തെ ഏറ്റവും ഉയർന്ന നിരക്കായിരുന്നു ഇത്.\n20 ദിവസത്തിനുള്ളിൽ സ്വർണ വിലയിലുണ്ടായ വർധന പവന് 2760 രൂപയാണ്. അതേസമയം രാജ്യാന്തര വിപണിയിൽ സ്‌പോട്ട് സ്വർണം ഔൺസിന് 0.8 ശതമാനം ഉയർന്ന് 1,791.51 ഡോളറിലെത്തി. യുഎസ് ഗോൾഡ് ഫ്യൂച്ചേഴ്സ് 0.7 ശതമാനം ഉയർന്ന് 1,790.40 ഡോളറിലെത്തി.സ്വർണം രാജ്യാന്തര വിപണിയിൽ ഔൺസിന് 1760 ഡോളർ എന്ന നിലയിൽ നിന്ന് അടുത്ത റാലി നടത്തിയെങ്കിലും 1800 ഡോളർ കടമ്പ കടക്കാനായില്ല. എന്നാൽ കോവിഡ് വ്യാപനത്തിന്റെ പിന്‍ബലത്തില്‍ൽ വലിയ മുന്നേറ്റം സാധ്യമാക്കുമെന്നു കരുതുന്നതായി വിദഗ്ദർ പറഞ്ഞു.


ഇന്ന് 3757 പേർക്ക് കോവിഡ്; കണ്ണൂരിൽ 144 പേർക്ക് - Kannur Varthakal Online\nഇന്ന് 3757 പേർക്ക് കോവിഡ്; കണ്ണൂരിൽ 144 പേർക്ക്\nകേരളത്തില് ഇന്ന് 3757 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം 1023, കോഴിക്കോട് 514, പാലക്കാട് 331, എറണാകുളം 325, കോട്ടയം 279, തൃശൂര് 278, ആലപ്പുഴ 259, തിരുവനന്തപുരം 229, കൊല്ലം 198, കണ്ണൂര് 144, പത്തനംതിട്ട 57, ഇടുക്കി 49, വയനാട് 39, കാസര്‍ഗോഡ് 32 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nPrevious ബൈക്കിലെത്തി വീട്ടമ്മയുടെ മാല കവര്‍ന്ന കേസ്: രണ്ടുപേര് അറസ്റ്റില്\nNext കണ്ണൂരിൽ ഇന്ന് 144 പേർക്ക് കോവിഡ്; 135 പേർക്ക് സമ്പർക്കത്തിലൂടെ


ന്യൂസിലൻഡിൽ ജസീന്ത ആർഡൻ രണ്ടാം തവണയും അധികാരത്തിലെത്തി. – NavaKerala News\nHome/Editor's Choice/ന്യൂസിലൻഡിൽ ജസീന്ത ആർഡൻ രണ്ടാം തവണയും അധികാരത്തിലെത്തി.\nന്യൂസിലൻഡിൽ ജസീന്ത ആർഡൻ രണ്ടാം തവണയും അധികാരത്തിലെത്തി.\nഓക് ലൻഡ് : അഞ്ചു ദശകത്തിനിടയിലെ ന്യൂസിലൻഡിൽ മികച്ച തെരഞ്ഞെടുപ്പു വിജയത്തോടെ പ്രധാനമന്ത്രി ജസീന്ത ആർഡൻ രണ്ടാം തവണയും അധികാരത്തിലെത്തി. ജനപ്രിയ നേതാവിന്‍റെ ലേബർ പാർട്ടിക്ക് ഒറ്റയ്ക്കു ഭരിക്കാനുള്ള ഭൂരിപക്ഷം ജനങ്ങൾ നൽക്കുകയായിരുന്നു. അഞ്ചു ദശകത്തിനിടയിലെ ഏറ്റവും കൂടുതൽ ശതമാനം വോട്ടാണ് നാൽപ്പതുകാരിയായ ജസീന്തയുടെ പാർട്ടിക്കു ലഭിച്ചത്. 120 അംഗ പാർലമെന്‍റിൽ 64 സീറ്റും പാർട്ടിക്കാണ്. 24 വർഷം മുൻപ് ആനുപാതിക വോട്ട് സമ്പ്രദായം ഏർപ്പെടുത്തിയ ശേഷം ഇതാദ്യമായാണ് ഇങ്ങനെ ഒരു പാർട്ടി പാർലമെന്‍റിൽ വ്യക്തമായ ഭൂരിപക്ഷം സ്വന്തമാക്കുന്നത്.\nലേബർ പാർട്ടിക്ക് ഒറ്റയ്ക്കു ഭരിക്കാനുള്ള 49.1 ശതമാനം വോട്ടാണ് പാർട്ടിക്കു ലഭിച്ചത്. കൊവിഡ് പ്രതിസന്ധി കൈകാര്യം ചെയ്തതിലെ മികവ് ജസീന്തയെ വൻ വിജയത്തിലേക്കു നയിക്കുകയായിരുന്നു. ലേബർ പാർട്ടിക്ക് ഒറ്റയ്ക്കു ഭരിക്കാനുള്ള ഭൂരിപക്ഷമുണ്ടെങ്കിലും സഖ്യത്തിനു ജസീന്ത തയാറാണ്. സഖ്യകക്ഷികളുമായി ചർച്ചകൾ നടത്തിയ ശേഷം പുതിയ സർക്കാരുണ്ടാക്കാൻ രണ്ടോ മൂന്നോ ആഴ്ചകളെടുക്കുമെന്നാണു പ്രധാനമന്ത്രി അറിയിച്ചിട്ടുള്ളത്. ബോറിസ് ജോൺസനും ജസ്റ്റിൻ ട്രൂഡോയും ദലൈലാമയും അടക്കം ലോക നേതാക്കൾ ജസീന്തയെ അഭിനന്ദിച്ചിട്ടുണ്ട്. പാർലമെന്‍റിൽ ജസീന്തയുടെ പ്രധാന എതിരാളികളായ നാഷണൽ പാർട്ടിക്ക് 27 ശതമാനം വോട്ടുകളാണു നേടാനായത്.\nഇതൊരു സാധാരണ തെരഞ്ഞെടുപ്പല്ല, സാധാരണ സമയവുമല്ല. ആശങ്കയും ആകാംക്ഷയും നിറഞ്ഞു നിൽക്കുന്ന സമയമാണ്. അതിനുള്ള പ്രതിവിധിയാണ് പാർട്ടിയെ ഏൽപ്പിച്ചിരിക്കുന്നത്. തനിക്കു പുതുതായി വോട്ടു ചെയ്തവരെ മറക്കില്ല. മുഴുവൻ ന്യൂസിലൻഡുകാർക്കും വേണ്ടിയാവും ഭരണം- ഓക് ലൻഡിൽ നൂറുകണക്കിന് അനുയായികളുടെ വിജയാഘോഷത്തിൽ ജസീന്ത പറയുകയുണ്ടായി.\nചേരിതിരിവു വർധിച്ചുകൊണ്ടിരിക്കുന്ന ലോകത്താണു നാം ഇന്ന് ജീവിക്കുന്നത്. മറ്റൊരാളുടെ ആശയങ്ങൾ കാണാനും കേൾക്കാനുമുള്ള കഴിവ് നഷ്ടപ്പെടുമ്പോഴും നാം അങ്ങനെയല്ലെന്ന് ന്യൂസിലൻഡുകാർ തെളിയിച്ചിരിക്കുന്നു- ജസീന്ത പറഞ്ഞു.\nഫെർഗൂസൺ മികവിൽ കൊൽക്കത്തക്ക് സൂപ്പർ വിജയം\nരാജ്യത്തെ കോവിഡ് വ്യാപനത്തിന്റെ മൂര്‍ധന്യാവസ്ഥ കഴിഞ്ഞെന്ന് വിദഗ്ധ സമിതിയുടെ റിപ്പോർട്ട്.


ഇരുമ്പ് മെഴുകാക്കുന്നവർ | Shalom Times Malayalam\nമനുഷ്യൻ ദൈവത്തിന്റെ ഛായയിൽ സൃഷ്ടിക്കപ്പെട്ടുവെന്ന് പറയുന്നതിന്റെ അർത്ഥമെന്താണ്?\nഫ്രാൻസിലെ രാജാവായിരുന്ന ലൂയി പതിനൊന്നാമന്റെ മകൾ ആനി രാജകുമാരി ഒരുദിനം തോഴിമാരുമൊപ്പം നടക്കാനിറങ്ങിയതായിരുന്നു. അടുത്തുള്ള ചെറിയ വനമേഖലയ്ക്കുള്ളിൽ, വൃക്ഷങ്ങൾക്കിടയിൽ അവർ വലിയ ഒരു പ്രകാശം കണ്ടു. പ്രകാശത്തിന്റെ ഉറവിടം തേടിച്ചെന്ന രാജകുമാരിയെയും തോഴിമാരെയും ആ കാഴ്ച അമ്പരപ്പിച്ചു. കണ്ണടയ്ക്കാൻ മറന്ന് അവർ നിശ്ചലരായി നോക്കിനിന്നുപോയി. ഒരു ഗുഹയ്ക്കുള്ളിൽ പ്രകാശത്തിൽ കുളിച്ചു വായുവിലുയർന്ന് നില്ക്കുന്ന മനുഷ്യരൂപം. വിവരമറിഞ്ഞ രാജാവും കൊട്ടാര-ദേശവാസികളും ഓടിക്കൂടി ഇക്കാഴ്ച അത്ഭുതത്തോടെ നോക്കിനിന്നു. അന്തരീക്ഷത്തിൽ ഉയർന്നു പ്രകാശിക്കുന്ന രൂപം അവർ സാവധാനം തിരിച്ചറിഞ്ഞു. തങ്ങളോടൊപ്പം വസിക്കുന്ന പവോളയിലെ വിശുദ്ധ ഫ്രാൻസിസ്.\nരോഗിയും മരണാസന്നനുമായ ലൂയി രാജാവിനെ മരണത്തിനൊരുക്കാൻ സിക്റ്റസ് നാലാമൻ മാർപാപ്പയുടെ നിർദേശപ്രകാരം ഫ്രാൻസിലെ രാജകൊട്ടാരത്തിൽ താമസിച്ചു വരികയായിരുന്നു വിശുദ്ധൻ. അദ്ദേഹം പ്രാർത്ഥിക്കാൻ തിരഞ്ഞെടുത്തതാകട്ടെ കൊട്ടാരത്തിനടുത്തുള്ള ഗുഹയും. സ്ഥിരമായി അനേക മണിക്കൂറുകൾ അദ്ദേഹമവിടെ പ്രാർത്ഥിച്ചിരുന്നു, എന്നാൽ മറ്റാരും- രാജാവോ വിശുദ്ധന്റെ സഹസന്യാസിമാരോ ഇക്കാര്യം അറിഞ്ഞിരുന്നില്ല. ചെറുപ്രായത്തിൽത്തന്നെ പരിസരംമറന്നുള്ള പ്രാർത്ഥനയുടെ നിമിഷങ്ങളിൽ ഫ്രാൻസിസിന്റെ ശരീരം പ്രകാശിക്കുമായിരുന്നുവെന്ന് ദൃക്‌സാക്ഷികൾ രേഖപ്പെടുത്തിയിട്ടുണ്ട്.\nലൂയിയുടെ കൊട്ടാരത്തിൽ താമസിക്കവേ, രാജാവ് വിശുദ്ധനെ രഹസ്യമായി നിരീക്ഷിച്ചിരുന്നു. പാതിരാത്രിയിൽ മറഞ്ഞിരുന്ന് വിശുദ്ധന്റെ മുറി നിരീക്ഷിച്ച രാജാവ് കണ്ടത് മറ്റൊരു രംഗമാണ്. രാജാവു നല്കിയ പതുപതുത്ത മെത്തയും കൊത്തുപണികളുള്ള കട്ടിലും തൊടാതെ, ഒപ്പമുള്ള രണ്ടു സന്യാസിമാരുടെ നടുവിലായി വെറും നിലത്തു കിടന്നുറങ്ങുന്ന വിശുദ്ധ ഫ്രാൻസിസ്. കരങ്ങൾ കൂപ്പിപ്പിടിച്ച് പ്രാർത്ഥിക്കുന്നതുപോലെ കിടക്കുന്ന വിശുദ്ധന്റെ ശരീരത്തിൽനിന്നും പ്രകാശം പ്രവഹിക്കുന്നു. അത് ആ മുറി മുഴുവൻ പ്രകാശിപ്പിക്കുന്നതായാണ് രാജാവ് കാണുന്നത്.\n”ഇരുളടഞ്ഞ ഒരു ഭാഗവുമില്ലാതെ ശരീരം മുഴുവൻ പ്രകാശം നിറഞ്ഞതാണെങ്കിൽ, വിളക്ക് അതിന്റെ രശ്മികൾകൊണ്ടു നിനക്കു വെളിച്ചം തരുന്നതുപോലെ ശരീരം മുഴുവൻ പ്രകാശമാനമായിരിക്കും” (ലൂക്കാ 11:36) എന്ന് ഈശോ നമുക്കുറപ്പു നല്കുന്നുണ്ട്. ഒപ്പം അപ്രകാരം പ്രകാശമായിത്തീരാൻ നമ്മെ ക്ഷണിക്കുകയും ചെയ്യുന്നു. ഈശോയ്ക്ക് നമ്മെക്കുറിച്ചുള്ള വലിയ ആഗ്രഹമാണതെന്ന് അവിടുത്തെ വാക്കുകൾ ശ്രദ്ധിച്ചാലറിയാം.\n”നിങ്ങൾ ലോകത്തിന്റെ പ്രകാശമാണ്” (മത്താ. 5:14) എന്ന് അവിടുന്ന് പ്രഖ്യാപിക്കുമ്പോഴും ”മനുഷ്യർ നിങ്ങളുടെ സത്പ്രവൃത്തികൾ കണ്ടു, സ്വർഗസ്ഥനായ നിങ്ങളുടെ പിതാവിനെ മഹത്വപ്പെടുത്തേണ്ടതിന് നിങ്ങളുടെ വെളിച്ചം അവരുടെ മുമ്പിൽ പ്രകാശിക്കട്ടെ”(മത്താ. 5:16) എന്ന് നിർദേശിക്കുമ്പോഴുമൊക്കെ നാം ജ്വലിക്കുന്ന പ്രകാശമാകണമെന്ന അവിടുത്തെ തീക്ഷ്ണമായ പ്രതീക്ഷയാണ് വ്യക്തമാക്കുന്നത്. ”കത്തിജ്വലിക്കുന്ന ഒരു വിളക്കായിരുന്നു അവൻ” (യോഹ. 5:35) എന്ന് യേശു സ്‌നാപക യോഹന്നാനെക്കുറിച്ച് സാക്ഷ്യപ്പെടുത്തുന്നുണ്ടല്ലോ. തന്മൂലമാണ് സ്‌നാപകന് യേശുവിന് വഴിയൊരുക്കാൻ സാധിച്ചത്. വെളിച്ചമില്ലാത്തവൻ എങ്ങനെ വഴിയൊരുക്കും. വഴിയൊരുക്കുന്നവനും അതുവഴി വരുന്നവരും വഴിതെറ്റുകയും അന്ധകാരത്തിൽ നിപതിക്കുകയുമില്ലേ?\nനാം മറ്റുള്ളവർക്കു പ്രകാശമാകുമ്പോൾ അതുവഴി ദൈവം മഹത്വപ്പെടുമല്ലോ. ലൂയി രാജാവ് ആദ്യമൊക്കെ ഫ്രാൻസിസ് പവോളയെ സംശയത്തോടെയാണ് വീക്ഷിച്ചിരുന്നത്. അതുകൊണ്ടാണ് ഉറങ്ങുമ്പോൾ പോലും രാജാവ് വിശുദ്ധനെ നിരീക്ഷിച്ചിരുന്നത്. എന്നാൽ ഫ്രാൻസിസിൽ വസിക്കുകയും പ്രവഹിക്കുകയും ചെയ്യുന്ന ദൈവിക പ്രകാശം ദർശിച്ച രാജാവ് ദൈവത്തിന്റെ ശക്തിയും മഹത്വവും തിരിച്ചറിയുകയും അതു വെളിപ്പെടുത്താൻ അവിടുന്ന് ഉപകരണമാക്കിയ ഫ്രാൻസിസിലെ വിശുദ്ധി ബോധ്യപ്പെടുകയും ചെയ്തു.\nപ്രാർത്ഥിക്കുമ്പോൾ മാത്രമല്ല, ഉറങ്ങുമ്പോഴും വിശുദ്ധൻ പ്രകാശിച്ചിരുന്നു, അഥവാ ഉറങ്ങുമ്പോഴും അദ്ദേഹം പ്രാർത്ഥിക്കുകയായിരുന്നു- ദൈവവുമായി സംസാരിക്കുകയായിരുന്നു. കാരണം പ്രകാശമായ ദൈവത്തോട് സംസാരിക്കുന്നവരാണല്ലോ പ്രകാശിക്കുന്നത്.\n”ദൈവം പ്രകാശമാണ്” എന്ന് തിരുവചനം സാക്ഷിക്കുന്നു (1 യോഹ. 1:5). ദൈവവുമായി സംസാരിച്ചതിനാൽ തന്റെ മുഖം തേജോമയമായി എന്ന കാര്യം അവൻ അറിഞ്ഞില്ല. അഹറോനും ഇസ്രായേൽജനവും മോശയുടെ മുഖം പ്രശോഭിക്കുന്നതുകണ്ട് അവനെ സമീപിക്കാൻ ഭയപ്പെട്ടു… ഇസ്രായേൽജനം മോശയുടെ മുഖം കണ്ടു; മോശയുടെ മുഖം പ്രകാശിച്ചിരുന്നു (പുറ. 34:29,30,35).\nഇരുളടഞ്ഞ ഒരു ഭാഗവുമില്ലാതെ ശരീരം മുഴുവൻ പ്രകാശപൂരിതമാകാൻ, വിളക്കുപോലെ വെളിച്ചമേകാൻ നാമും ചെയ്യേണ്ടത് ദൈവത്തോട് സംസാരിക്കുകയാണ്, അവിടുത്തോടൊത്ത് വസിക്കുകയാണ്. അവിടുത്തേക്കായി മുഴുവൻ നല്കിക്കൊണ്ട്, ഒന്നും മാറ്റിവയ്ക്കാതെ, അവിടുത്തെ പ്രകാശം അഥവാ പ്രകാശമായ ദൈവം നമ്മിൽ നിറയാനും പ്രവഹിക്കാനുമായി സ്വയം വിട്ടുകൊടുക്കുക. അവിടുത്തേക്ക് നമ്മിൽ നിറയാനും പ്രകാശിക്കാനുമാകാത്തവിധം നമ്മിൽ എന്തെങ്കിലും ഉണ്ടെങ്കിൽ അതു നീക്കം ചെയ്തു വിശുദ്ധീകരിക്കുക. അശുദ്ധിയും അന്ധകാരത്തിന്റെ പ്രവൃത്തികളുമുള്ളിടത്ത് ദൈവം പ്രകാശിക്കില്ലല്ലോ.\nകാരാഗൃഹത്തിലായിരുന്ന പത്രോസിനെ രക്ഷിക്കാൻ ദൈവദൂതൻ പ്രത്യക്ഷപ്പെട്ടപ്പോൾ ”ആ മുറിയാകെ പ്രകാശം നിറഞ്ഞു” എന്ന് അപ്പസ്‌തോല പ്രവർത്തനങ്ങൾ 12:7 ൽ കാണാം. ദൈവദൂതർ ദൈവത്തോടൊത്ത് നിരന്തരം വസിക്കുകയും അവിടുത്തോട് സംസാരിക്കുകയും അവിടുത്തെ സ്വരം ശ്രവിക്കുകയും ചെയ്യുമ്പോൾ അവർ പ്രകാശിക്കാതിരിക്കുന്നതെങ്ങനെ? ”അവിടുത്തെ നോക്കിയവർ (പോലും) പ്രകാശിതരായി” (സങ്കീ. 34:5).\n”ദൈവമായ കർത്താവ് അവരുടെമേൽ പ്രകാശിക്കുന്നു” (വെളി. 22:5) എന്ന് തിരുവചനം വെളിപ്പെടുത്തുന്നു. തിന്മ പ്രവർത്തിക്കാതെ നാം എത്ര സൂക്ഷിച്ചാലും എത്രമാത്രം നന്മകൾ പ്രവർത്തിച്ചാലും നമുക്ക് സ്വയം പ്രകാശിക്കാൻ കഴിവില്ല, മേല്പറഞ്ഞ തിരുവചനപ്രകാരം ദൈവമാണ് നമ്മിൽ പ്രകാശിക്കുന്നത്. ദൈവത്തോടൊപ്പമായാലേ പ്രകാശിക്കൂ.\nകൊറോട്ടയിലെ സിസ്റ്റേഴ്‌സിന് ദൈവസ്‌നേഹത്തെക്കുറിച്ച് ക്ലാസെടുത്തുകൊണ്ടിരിക്കുകയായിരുന്നു വിശുദ്ധ ജറാർദ് മജെല്ല. ദൈവസ്‌നേഹാഗ്നിയാൽ അദ്ദേഹത്തിന്റെ ഹൃദയം കത്തിജ്വലിച്ചു. നെഞ്ചിൽ എരിഞ്ഞ അഗ്നിയുടെ ചൂട് ശമിപ്പിക്കാൻ അദ്ദേഹത്തിന് തണുത്തവെള്ളത്തിൽ കുളിക്കേണ്ടിവന്നു. ചില അവസരങ്ങളിൽ സൂര്യനെപ്പോലെ പ്രകാശവും ചൂടും ഉള്ളവനായിത്തീർന്നു ജറാർദ്. ഇരുമ്പ് ഗെയ്റ്റ് അദ്ദേഹത്തിന്റെ കയ്യിൽ മെഴുകുപോലെ വഴങ്ങി. ശരീരം മുഴുവൻ പ്രകാശിച്ച്, അദ്ദേഹം നിന്നിരുന്ന പാർലർ അഗ്നിയിൽ മുങ്ങിയ അവസരങ്ങളും ഉണ്ടായിട്ടുണ്ട്.\nപ്രകാശമായ ദൈവത്തിന്റെ പതിപ്പുകളാകാൻ സൃഷ്ടിക്കപ്പെട്ടവരാണ് പ്രകാശത്തിന്റെ -ദൈവത്തിന്റെ – മക്കളായ നാമോരോരുത്തരും. നമ്മിൽ എവിടെയെങ്കിലും ദൈവം പ്രകാശിക്കാത്തതുണ്ടെങ്കിൽ അന്ധകാരം നീക്കി, ശുദ്ധിചെയ്ത്, അവിടെയും ദൈവം പ്രകാശിക്കാനായി വിട്ടുകൊടുക്കാം. ”അന്ധകാരത്തിൽ കഴിഞ്ഞ ജനം മഹത്തായ ഒരു പ്രകാശം കണ്ടു; കൂരിരുട്ടിന്റെ ദേശത്തു വസിച്ചിരുന്നവരുടെമേൽ പ്രകാശം ഉദിച്ചു” (ഏശ. 9:2). നാം അന്ധകാരത്തിലാണെങ്കിലും ആഗ്രഹമുണ്ടെങ്കിൽ നമുക്കായി ഉദിച്ചിരിക്കുന്ന ക്രിസ്തുവിന്റെ പ്രകാശം കാണാൻ സാധിക്കും. കൂരിരുട്ടിലാണെങ്കിലും നമുക്കുമേൽ ഉദിക്കാൻമാത്രം ദൈവപുത്രൻ നമ്മെ സ്‌നേഹിക്കുന്നു. മനസുവച്ചാൽ നമുക്കതു സ്വന്തമാക്കാനാകും, പ്രകാശിക്കാനാകും.\nവിശുദ്ധാത്മാക്കൾക്ക് ലഭിച്ച ദർശനങ്ങളനുസരിച്ച്, വിശുദ്ധരെല്ലാം സ്വർഗപ്രവേശനം നടത്തിയത് പ്രഭാപൂരിതരായാണ്. ശുദ്ധീകരണ സ്ഥലത്തുനിന്നും സ്വർഗത്തിൽ പ്രവേശിക്കുന്നവരും അഭൗമികമായ പ്രകാശത്താൽ പൂരിതരായിരുന്നു. അന്ധകാരം ഒട്ടും ഇല്ലാതെ, പൂർണമായി പ്രകാശിച്ചാൽ മാത്രമേ പ്രകാശമായ ദൈവത്തിനടുക്കലെത്താനും അവിടുത്തോടൊപ്പം സദാ വസിക്കാനും സാധിക്കൂ. അഥവാ സ്വർഗപ്രവേശനത്തിനും സ്വർഗത്തിന്റെ നാഥനായ ദൈവപിതാവിനൊപ്പമുള്ള ജീവിതത്തിനും യോഗ്യരാകുകയുള്ളൂ. സൂര്യൻ ചന്ദ്രനെയും നക്ഷത്രങ്ങളെയും പ്രകാശിപ്പിക്കുന്നതുപോലെ ദൈവമായ കർത്താവിന്റെ പ്രകാശം നമ്മിലും പ്രകാശിച്ച് നമുക്കും ദൈവത്തിന്റെ ചന്ദ്രനും നക്ഷത്രങ്ങളുമാകാം, അനേകർക്ക് വെളിച്ചമാകാം, ദൈവത്തിന്റെ മഹത്വമാകാം. വിശുദ്ധ ജീവിതം നയിക്കുന്ന സമർപ്പിതർ ചന്ദ്രനെപ്പോലെയും വിശുദ്ധ ജീവിതം നയിക്കുന്ന ക്രൈസ്തവ വിശ്വാസികൾ നക്ഷത്രങ്ങളെപ്പോലെയുമാണെന്ന് ഉണ്ണീശോ ഒരിക്കൽ വിശുദ്ധ ഫൗസ്റ്റീനയ്ക്ക് പ്രത്യക്ഷപ്പെട്ട് പറഞ്ഞുകൊടുക്കുകയുണ്ടായി.\nനിത്യപ്രകാശമായ ഈശോയെ ദിവ്യകാരുണ്യത്തിൽ സ്വീകരിക്കുന്ന നാം എത്രയധികമായി പ്രകാശിക്കേണ്ടിയിരിക്കുന്നു! പ്രകാശിക്കാത്തതെന്തായിരിക്കാം?\nIt wasagreat experience reading this article.\nനിത്യപ്രകാശമായ ദിവ്യകാരുണ്യനാഥനെ സ്വീകരിക്കുന്ന ഞങ്ങളും അവിടുത്തെ പ്രകാശത്തിൽ ആയിരിക്കാൻ അനുഗ്രഹിക്കണേ നാഥാ…


കണ്ണൂരിൽ ജ്വല്ലറി ജീവനക്കാരനായ ലീഗ് പ്രവർത്തകൻ ഇടപാടുകാരെ കബളിപ്പിച്ച് അൻപത് ലക്ഷവും സ്വർണ്ണവും തട്ടിയതായി പരാതി - Media Malayalam (മീഡിയ മലയാളം)\nകണ്ണൂരിൽ ജ്വല്ലറി ജീവനക്കാരനായ ലീഗ് പ്രവർത്തകൻ ഇടപാടുകാരെ കബളിപ്പിച്ച് അൻപത് ലക്ഷവും സ്വർണ്ണവും തട്ടിയതായി പരാതി. പണം നഷ്ടപ്പെട്ട ഒൻപതുപേർ പൊലീസിനെ സമീപിച്ചതോടെയാണ് സംഭവം പുറത്തറിയുന്നത്. പൊലീസില് പരാതി എത്തിയതോടെ ഒളിവിൽ പോയ അഴീക്കോട് സ്വദേശി കെ.പി.നൗഷാദിനായി തെരച്ചിൽ ആരംഭിച്ചു.\nകണ്ണൂരിൽ പ്രവർത്തിക്കുന്ന സി.കെ.ഗോൾഡ് എന്ന സ്ഥാപനത്തിലെ മാനേജിങ് ഡയറക്ടർ ആണെന്ന് പറഞ്ഞാണ് ഈ ജ്വല്ലറിയിലെ മാർക്കറ്റിംഗ് സ്റ്റാഫായ നൗഷാദ് തട്ടിപ്പ് നടത്തിയത്. ആളുകളെ നേരിട്ട് കണ്ട് സ്കീമുകൾ പറ‌ഞ്ഞ് കൊടുത്തു. ലക്ഷങ്ങൾ നിക്ഷേപിച്ചാൽ മാസം തോറും ലഭാവിഹിതത്തിന്‍റെ ഒരു നല്ലൊരു പങ്ക് തരുമെന്നും വിശ്വസിപ്പിച്ചു, കൂടാതെ പഴയ ആഭരണങ്ങൾ മാറ്റി നൽകാമെന്ന് പറഞ്ഞും തട്ടിപ്പ് നടത്തി.\nപരിചയക്കാരനായത് കൊണ്ട് കൂടുതൽ രേഖകൾ ആവശ്യപ്പെടാതെ പലരും പണം നൽകി. കഴിഞ്ഞ ദിവസം നൗഷാദ് മുങ്ങിയതോടെയാണ് നിക്ഷേപകർ പരാതിയുമായി പൊലീസിനെ സമീപിച്ചത്. നൗഷാദിന് ഇപ്പോൾ സി.കെ. ഗോൾഡുമായി യാതൊരു ബന്ധവുമില്ലെന്നും തട്ടിപ്പിൽ പങ്കില്ലെന്നുമാണ് ജ്വല്ലറി എം‍ഡിയുടെ വിശദീകരണം.\na jewelery employee\ncheated customers and swindled Rs 50 lakh and gold\nPrevious articleആനക്കയത്ത് പതിനൊന്നുകാരിയെ അമ്മയും കാമുകനും ചേർന്ന് വീട്ടു തടങ്കലില് പാര്‍പ്പിച്ച് പീഡിപ്പിച്ചു\nNext articleപി ഡബ്ല്യുഡി റസ്റ്റ് ഹൗസുകള് പീപ്പിള്‍സ് റസ്റ്റ് ഹൗസുകളാക്കി മാറ്റുമെന്ന് പൊതുമരാമത്ത് ടൂറിസം വകുപ്പ് മന്ത്രി പി എ മുഹമ്മദ് റിയാസ്


Tuesday 24 October 2017 10:35 pm IST\n1. ജൂനിയര് ബോയ്‌സ് 800 മീറ്ററില് റെക്കോഡിട്ട അഭിഷേക് മാത്യു 2. ലോങ്ങ്ജംപില് ദേശീയ റെക്കോഡ് മറികടന്ന സാന്ദ്ര ബാബു\nകോട്ടയം: എറണാകുളത്തിന്റെ സമഗ്രാധിപത്യം അരക്കിട്ട് ഉറപ്പിച്ച സ്‌കൂള് കായികോത്സവത്തിനാണ് പാലായില് കൊടിയിറങ്ങിയത്. മുന് വര്‍ഷത്തേതുപോലെ ചാമ്പ്യന് ജില്ല ആരെന്ന് അറിയാനുള്ള ഫോട്ടോ ഫിനിഷിന്റെ ആവേശം ഈ മേളയില് ദര്‍ശിക്കാനായില്ല.\nരണ്ടാം ദിനത്തില് ഒരു പോയിന്റിന് പാലക്കാട് മേല്‍ക്കൈ നേടിയത് ഒഴിച്ചാല് എറണാകുളത്തിന്റെ തേരോട്ടമായിരുന്നു . എറണാകുളത്തിന്റെ കുതിപ്പിനെ നയിച്ച കോതമംഗലം മാര് ബേസില് ചാമ്പ്യന് സ്‌കൂള് പദവിയും കാത്തു. കാല് നൂറ്റാണ്ടും മൂന്ന് പതിറ്റാണ്ടും ഇളകാതെ നിന്ന റെക്കോഡുകള് പഴങ്കഥയായ മേളയാണിത് കായിക കരുത്ത് വിളിച്ചറിയിച്ച് പുത്തന് സ്‌കൂളുകളുടെ രംഗപ്രവേശമാണ് എടുത്ത് പറയേണ്ട സവിശേഷത.\nപടര്‍ന്ന് പന്തലിച്ച പല വന്മരങ്ങള് കടപുഴകിവീണു. നിരവധി അന്തര്‍ദേശീയ, ദേശീയ താരങ്ങളെ സംഭാവന ചെയ്ത സ്‌കൂളുകളും അക്കാദമികളും കിതച്ചു. ഉഷാ സ്‌കൂളിലെ കുട്ടികള് ഉള്‍പ്പെട്ട പൂവമ്പായി സ്‌കൂള്, മുണ്ടൂര് സ്‌കൂള്, കോതമംഗലം സെന്റ്. ജോര്‍ജ് എന്നിവയുടെ കാര്യം എടുത്ത് പറയേണ്ടതാണ്്. പാലായില് പാലക്കാട് ജില്ലയുടെ ‘കാറ്റു വീഴ്ചയ്ക്ക്’ മുഖ്യകാരണം പരമ്പരാഗത ശക്തികളായ സ്‌കൂളുകള് പിന്നോട്ട് പോയതാണ്.\nകഴിഞ്ഞ രണ്ട് വര്‍ഷവും 200 പോയിന്റിന് മുകളില് സ്വന്തമാക്കിയ പാലക്കാടിന് പാലായില് 185 പോയിന്റില് ഒതുങ്ങേണ്ടി വന്നു. 22 സ്വര്‍ണ്ണവും 14 വെള്ളിയും 24 വെങ്കലവുണ് നേടിയത്. പറളി , കല്ലടി സ്ൂകളുകള് മൂന്നും നാലും സ്ഥാനത്ത് എത്തിയെങ്കിലും പി.യു. ചിത്രയെ സംഭാവന ചെയ്ത മുണ്ടൂര് സ്‌കൂളിന് ആദ്യ പത്തില് ഒടുവില് എത്താനെ സാധിച്ചുള്ളു. മുന് വര്‍ഷം മുണ്ടൂര് സ്‌കൂള് അഞ്ചാമതായിരുന്നു.\nമാര് ബേസിലിനൊപ്പം എറണാകുളത്തിന് കരുത്ത് പകര്‍ന്ന മാതിരപ്പള്ളി, മണീട് സ്‌കൂളുകള് പ്രതീക്ഷപകരുന്ന പ്രകടനമാണ് നടത്തിയത്. ഇത്തവണത്തെ മേളയിലൂടെ ശ്രദ്ധേയമായ സ്‌കൂളാണ് മണീട്. ജൂനിയര് ആണ്‍കുട്ടികളില് ഒരു റെക്കോഡ് ഉള്‍പ്പെടെ രണ്ട് സ്വര്‍ണ്ണം നേടിയ കെ.എം. ശ്രീകാന്ത് ഈ സ്‌കൂളിന്റെ സംഭാവനയാണ്.\nകഴിഞ്ഞ വര്‍ഷം മൂന്നാം സ്ഥാനത്തയായിരുന്ന കോതമംഗലം സെന്റ് ജോര്‍ജ് ആറാം സ്ഥാനത്തേക്ക് പിന്തള്ളപ്പെട്ടു. ഗംഭീര കുതിപ്പ് നടത്തി കോഴിക്കോട് പുല്ലൂരാംപാറ സെന്റ്. ജോസഫ് എച്ചഎസ്എസ് രണ്ടാം സ്ഥാനത്ത് വന്നു . പെണ്‍കരുത്താണ് പുല്ലൂരാംപാറയ്ക്ക് തുണയായത്. മറ്റൊരു എടുത്തുപറയത്തക്ക പ്രകടനം നടത്തിയത് തിരുവനന്തപുരം സായിയിലെ കുട്ടികളാണ്. പോയിന്റ് നിലയില് തിരുവനന്തപുരത്തെ നാലാമത് എത്തിച്ചത് സായിയിലെ കുട്ടികളാണ്.\nജൂനിയര് ആണ്‍കുട്ടികളുടെ റിലേയില് തിരുവനന്തപുരം 25വര്‍ഷം പഴക്കമുള്ള റെക്കോഡ് തകര്‍ത്തപ്പോള് മേളയുടെ അവസാന ദിവസം മൂന്ന് പതിറ്റാണ്ട് മുമ്പത്തെ റെക്കോഡ് തകര്‍ത്ത് തിരുവനന്തപുരം സായിയിലെ സി. അഭിനവ് മേളയിലെ സൂപ്പര് താരമായി.\nജൂനിയര് ആണ്‍കുട്ടികളുടെ 200 മീറ്ററിലാണ് റെക്കോഡ് തകര്‍ന്നത്. ജൂനിയര് ആണ്‍കുട്ടികളില് 400 മീറ്ററില് പന്ത്രണ്ട് വര്‍ഷത്തെ റെക്കോഡ് തകര്‍ക്കുകയും 800 മീറ്ററില് മീറ്റ് റെക്കോഡിടുകയും ചെയ്ത അഭിഷേക് മാത്യു, ലോംങ്ജംപില് ദേശീയ റെക്കോഡ് മറികടന്ന പ്രകടനം നടത്തിയ മാതിരപ്പള്ളി സ്‌കൂളിലെ സാന്ദ്ര ബാബു, സീനിയര് ആണ്‍കുട്ടികളുടെ ട്രിപ്പിള് ജംപില് ദേശീയ റെക്കോഡ് മറികടന്ന എ. അനസ്, സീനിയര് പെണ്‍കുട്ടികളില് ഹൈജമ്പില് ദേശീയ റെക്കോഡ് ഭേദിച്ച ജിഷ്ണ എം, ഈ മേളയിലെ ആദ്യ ട്രിപ്പിള് സ്വര്‍ണ്ണത്തിന് ഉടമയായ മാര് ബേസിലിന്റെ അനുമോള് തമ്പി തുടങ്ങിയവര് കായിക കേരളത്തിന്റെ പ്രതീക്ഷകളാണ്.\nപുതിയ ട്രാക്ക് ഗുണമായി\nഅടുത്തകാലത്ത് കണ്ടതില് മികച്ചതായിരുന്നു പാലായിലേത്. പുതിയ ട്രാക്ക് ഗുണം ചെയ്തു. മറ്റു കായികോത്സവങ്ങളെ അപേക്ഷിച്ച് ഒരുപാട് താരങ്ങളുടേയും പരിശീലകരുടേയും ഉയര്‍ച്ചകണ്ട കായികോത്സവം കൂടിയാണിത്. ഒരുപാട് സന്തോഷം നല്‍കുന്ന കാര്യമാണിത്. അവര് ഇനി ശ്രദ്ധിക്കേണ്ടത് കുട്ടികളെ എങ്ങനെ ശാസ്ത്രീയമായി പരിശീലിപ്പിക്കാന് കഴിയുമെന്നാണ്. ഇതരസംസ്ഥാനങ്ങളില് നിന്നുള്ള താരങ്ങളുടെ പ്രകടനം സബ് ജൂനിയര് തലത്തില് മാത്രമേ കാണാന് കഴിയൂ. പിന്നീട് നമ്മുടെ താരങ്ങളുമായി മത്സരിക്കാന് അവര്‍ക്ക് സാധിക്കില്ല.\nമാതിരപ്പള്ളി ജിവിഎച്ച്എസ്എസ് പരിശീലകന്\nഎല്ലാംകൊണ്ടും മികച്ച കായികോത്സവമായിരുന്നു പാലായിലേത്. റെക്കോഡുകള് നിരവധി തകര്‍ക്കപ്പെട്ടു. വ്യക്തിഗത ചാംപ്യന്മാരും ഉയര്‍ന്ന് വന്നു. വയസ് തിരിച്ചുള്ള ആദ്യ കായികോത്സവമായിരുന്നിത്. മാര് ബേസിലിന്റെ കാര്യത്തില് അനുകൂല ഘടകമായിരുന്നിത്. പി. അഭിഷയുടെ കാര്യം മാത്രം പരിശോധിച്ചാല് മതി. ഈ വര്‍ഷം ജൂനിയര് താരങ്ങള്‍ക്കൊപ്പം മത്സരിക്കേണ്ട താരമായിരുന്നു അവള്. എന്നാല് വയസ് അടിസ്ഥാനമായപ്പോള് അവര്‍ക്ക് സബ് ജൂനിയറില് തന്നെ മത്സരിക്കാന് കഴിഞ്ഞു. സംഘാടനത്തിലും പാലായിലെ കായികമേള മികച്ച് നിന്നു. മികച്ച സൗക്യങ്ങളാണ് പാലാ ഗ്രീന് ഫീല്‍ഡ് മൈതാനത്തില് ഒരുക്കിയിരുന്നത്. കൂടുതല് കാണികളെ ഉള്‍ക്കൊള്ളിക്കാന് കഴിഞ്ഞില്ലെന്ന് മാത്രം.\n(മാര് ബേസില് പരിശീലക)\nവേണ്ടത്ര സമയം കിട്ടിയില്ലെന്നുള്ളത് മാത്രമാണ് പാലക്കാടിന്റെ പരാജയ കാരണം. സംസ്ഥാന സ്‌കൂള് കായികോത്സവം തുടങ്ങുന്നതിന്റെ ഒരു ദിവസം മുന്‍പ് മാത്രമാണ് പാലക്കാട് ജില്ലാ മത്സരങ്ങള് അവസാനിച്ചത്. പാലാ മീറ്റില് പങ്കെടുക്കുന്നതിന് മുന്‍പ് കുട്ടികള്‍ക്ക് വിശ്രമം ലഭിച്ചില്ല. സാധാരണ കായികമേളകള് നടക്കുന്നത് ഡിസംബര് മാസങ്ങളിലാണ്. അങ്ങനെ ആയിരുന്നെങ്കില് ഒരാപാട് സമയം ലഭിക്കുമായിരുന്നു. എന്നാല് ഇത്തവണ നേരത്തെ ആയിപോയി. കൂടാതെ മഴയും പരീശീലത്തെ നന്നായി ബാധിച്ചു. എല്ലാംകൊണ്ടും തകര്‍പ്പന് ചാംപ്യന്‍ഷിപ്പായിരുന്നു പാലായിലേത്.\n(പറളി എച്ച്എസ് പരിശീലകന്)\nഇന്നലെ പിറന്നത് നാല് റെക്കോഡ്\nജിജിനും രംഗിതയും ഫാസ്റ്റസ്റ്റ്\nഅജ്മല്, സോഫിയ വേഗക്കാര്\nസംസ്ഥാന ഇന്റര്‍ക്ലബ് അത്‌ലറ്റിക് തിരുവനന്തപുരം സായി മുന്നില്\nഎറണാകുളം കുതിപ്പ് തുടങ്ങി\nതകര്‍ത്തത് കാല് നൂറ്റാണ്ടിന്റെ റെക്കോഡ്\nസ്കൂള് കായികമേള : കോഴിക്കോടിന് ആദ്യ സ്വര്‍ണ്ണം


vaikam vijayalakshmi's vision treatment - Malayalam Filmibeat\nവ്യത്യസ്തമായ ഗാനാലാപന ശൈലിയിലൂടെ പ്രേക്ഷക ഹൃദങ്ങളിൽ സ്ഥാനമുറപ്പിച്ച് കലാകാരിയാണ് വൈക്കം വിജയ ലക്ഷ്മി. ഒരു ഗായിക മാത്രമല്ല വിജയലക്ഷ്മി സംഗീതത്തിന്റെ പല പല സാധ്യതകളും ഈ കലാകരി പ്പേക്ഷകർക്ക് മുന്നിൽ തെളിയിച്ചിട്ടുണ്ട്. വളരെ ചുരുങ്ങിയ കാലകൊണ്ട് തന്നെ സംഗീതത്തിൽ തന്റേതായ വ്യക്തി മുദ്രപതിപ്പിക്കാനും ഇവർക്ക് സാധിച്ചിട്ടുണ്ട്.\nമലയാളത്തിൽ മാത്രമല്ല തെന്നിന്ത്യയൻ സംഗീത ലോകത്തും വൈക്കം വിജയലക്ഷ്മി തന്റെ ചുവട് ഉറപ്പിച്ചിട്ടുണ്ട്. കാഴ്ചയില്ലായ്മ ഭാവി ജീവിതത്തിന് തടസമാണെന്ന് വിശ്വസിക്കുന്ന വരുടെ മുന്നിൽ കാഴ്ചയില്ലെങ്കിലും ജീവിത വിജയം നേടാമെന്നും വിജയലക്ഷ്മി തന്റെ ജീവിതത്തിലൂടെ തെളിച്ചു കൊടുത്തിരിക്കുകയാണ്. ഇപ്പോൾ സന്തോഷവാർത്ത പ്രേക്ഷകരെ തേടിയെത്തിയിരിക്കുകയാണ്. നമ്മുടെ പ്രിയ ഗായിക ഇരുട്ടിന്റെ ലോകത്ത് നിന്ന് വെളിച്ചത്തിലേയ്ക്ക് വരുകയാണ്. മഴവില്ല് മനോരമ സംപ്രേക്ഷകണം ചെയ്യുന്ന ഒന്നും ഒന്നും മൂന്ന് എന്ന് പരിപാടിയിലാണ് വിജയലക്ഷ്മി ഇക്കാര്യം വെളിപ്പെടുത്തിയത്. തുടർന്നുള്ള വിശേഷമിങ്ങനെ...\nബാലഭാസ്കറിന്റേയും മകളുടെയും കാര്യം അമ്മ ലക്ഷ്മിയോട് പറഞ്ഞു!! കടന്നു പോകുന്നത് വല്ലാത്ത അവസ്ഥയിൽ, ഇനി ആവശ്യം പ്രാര്‍ത്ഥന മാത്രം...\nകണ്ണിന് കാഴ്ച ശക്തി തിരിച്ചു കിട്ടാനുള്ള ചികിത്സ ആരംഭിച്ചു കഴിഞ്ഞെന്ന് വിജയ ലക്ഷ്മി പറഞ്ഞു. അമേരിക്കയിലാണ് ഇതിനുള്ള ട്രീറ്റ്മെന്റുകൾ നടക്കുന്നത്. കാഴ്ച ശക്തി കിട്ടാനുള്ള സാങ്കേതിക വിദ്യകൾ അടുത്ത വർഷത്തോടെ ഉണ്ടാകുമെന്നു അവിടെയുള്ള ഡോക്ടര്‍മാര് അറിയിച്ചെന്നും വിജയ ലക്ഷ്മി പറഞ്ഞു. വിജയ ലക്ഷ്മിയുടെ ശബ്ദത്തിൽ ഉറച്ച് ആത്മവിശ്വാസമുണ്ടായിരുന്നു.\nഅടുത്ത വർഷം ലോകം കാണൂം\nഅടുത്ത വർഷം വിജി ലോകം കാണ്ടിരിക്കുമെന്നാണ് ചികിത്സയെ കുറിച്ചു ചോദിച്ചപ്പോൾ വിജയ ലക്ഷ്മി പറഞ്ഞത്. ഇപ്പോൾ കണ്ണിനു നല്ല മാറ്റമുണ്ടെന്നും ചെറുതായി വെളിച്ചമൊക്കെ കാണാൻ കഴിയുന്നുണ്ടെന്നും പ്രിയപ്പെട്ട ഗായിക പറഞ്ഞു. വിജയ ലക്ഷ്മിയ്ക്കൊപ്പം ഷംന കാസിമായിരുന്നു ഒന്നും ഒന്നും മൂന്നിലെ അതിഥിയായി എത്തിയത്.\nകാഴ്ച കിട്ടുന്നതു മാത്രമല്ല പുതിയ ജീവിതം തുടങ്ങാനുള്ള തയ്യാറെടുപ്പിലാണ് പ്രേക്ഷകരുടെ പ്രിയ ഗായിക. ഈ മാസം( ഒക്ടേബർ 22) ന് വിജയലക്ഷ്മിയുടെ കഴുത്തിൽ അനൂപ് താലി ചാർത്തും. വൈക്കം മഹാദേവക്ഷേത്രത്തിൽ വെച്ചാണ് വിവാഹം. 10.30 നും 11.30 ഇടയിലുള്ള ശുഭ മൂഹൂർത്തത്തിലാണ് വിജിയുടെ കഴുത്തിൽ അനൂപ് താലി ചാർത്തുക.\nനർമ്മ നിറഞ്ഞ സംസാര രീതിയാണ് വിജയലക്ഷ്മിയുടേത്. ചിരിച്ച് മുഖത്തിലായിരിക്കും വിജയ ലക്ഷ്മിയെ കാണാൻ കഴിയുന്നത്. ഭാവി വരനെ കുറിച്ചു ചോദിച്ചപ്പോഴും നർമ്മത്തിൽ ചാലിച്ച ഉത്തരമാണ് വിജയ ലക്ഷ്മി നൽകിയത്. ഇന്റീരിയർ ഡെക്കറേഷൻ കോൺട്രാക്ടറും മിമിക്രി കലാകാരനുമാണ് അനൂപ്. കല്യാണിത്തിനു ശേഷം മിമിക്രിയും പാട്ടുമായി ഞങ്ങൾ ഇറങ്ങുമെന്നാണ് പ്രിയപ്പെട്ട ഗായിക പറഞ്ഞത്. ഇത് വേദിയിൽ ചിരി ഉണർത്തിയിരുന്നു\nരണ്ട് വർഷമായി അറിയാം\nകഴിഞ്ഞ രണ്ട് വർഷമായി അനൂപിനെ അറിയാം. ഈയിടെയാണ് വിവാഹം കഴിക്കാൻ താൽപര്യമുണ്ടെന്ന് അദ്ദേഹം പറയുന്നത്.ഞാൻ അച്ഛനോടും അമ്മയോടും കാര്യം സംസാരിച്ചും. രണ്ടു കുടുംബാംഗങ്ങൾ തമ്മിൽ പരസ്പരം അറിയാവുന്നവരാണ്. അതുകൊണ്ട് കൂടുതലൊന്നും അന്വേഷിക്കേണ്ടി വന്നില്ല. അദ്ദേഹം നല്ല മനസ്സിന് ഉടമയാണെന്നും വിജയ ലക്ഷ്മി പറഞ്ഞു. രണ്ടു പേരും കലാരംഗത്ത് പ്രവർത്തിക്കുന്നവരാണ്. അതിനാൽ തന്നെ പരസ്പരം പിന്തുണച്ച് ജീവിതം മുന്നോട്ട് പോകാൻ കഴിയുമെന്ന് പ്രതീക്ഷിക്കുന്നുവെന്നും വിജയ ലക്ഷ്മി പറഞ്ഞു.\nvaikam vijayalakshmi's vision treatment


ഖത്തറില് കോവിഡ് ബാധിച്ച് മലയാളി മരിച്ചു | qatar malayali covid death\nHome Gulf Qatar ഖത്തറില് കോവിഡ് ബാധിച്ച് മലയാളി മരിച്ചു\nJune 8, 2020, 12:17 pm\nദോഹ: ഖത്തറില് കോവിഡ് ബാധിച്ച് കണ്ണൂര് സ്വദേശി മരിച്ചു. കണ്ണാടിപ്പറമ്പ് കാര്യപ്പ് സ്വദേശി ചാലിന്റവിട പി കെ സിദ്ദീഖ്(45) ആണ് മരിച്ചത്. ഹമദ് ആശുപത്രിയില് ചികില്‍സയിലായിരുന്നു. നേരത്തെ തന്നെയുണ്ടായിരുന്ന ജീവിതശൈലീരോഗങ്ങള് കൂടി ഗുരുതരമായതോടെ ആരോഗ്യനില വഷളാവുകയും വെന്‍റിലേറ്ററിലേക്ക് മാറ്റുകയും ചെയ്തിരുന്നു. തുടര്‍ന്ന് ഇന്ന് പുലര്‍ച്ചെ 1.30ഓടെ മരണം സംഭവിച്ചതായി ബന്ധുക്കളെ അറിയിക്കുകയായിരുന്നു. ക്രയാറ്റിന് അളവും, ഷുഗര്, രക്തസമ്മര്‍ദ്ദം തുടങ്ങിയവ കൂടിയതുമാണ് മരണകാരണമെന്ന് ആശുപത്രി അധികൃതര് ബന്ധുക്കളെ അറിയിച്ചിട്ടുണ്ട്.\nപതിനാറ് വര്‍ഷത്തോളായി ഖത്തറില് ലിമോസിന് ഡ്രൈവറായി ജോലി നോക്കുകയായിരുന്നു സിദ്ദിഖ്. ഭാര്യ: സമീറ(കാട്ടാമ്പള്ളി). മക്കള്: സിദ്‌റ, സിയാദ്, സല്‍മാനുല് ഫാരിസ്. പിതാവ്: മുഹമ്മദ്(പരേതന്), മാതാവ്: സൈനബ.\nസഹോദരങ്ങള്: അഷ്‌റഫ്(ഷാര്‍ജ), ശാഫി(ഖത്തര്), ശിഹാബ്, സുബൈദ, സുരയ്യ, സുല്‍ഫി.\nമൃതദേഹം കോവിഡ് പ്രോട്ടോക്കോള് പ്രകാരം ഖത്തറില് അടക്കം ചെയ്യും.\nPrevious articleമൂന്ന് മാസത്തെ വിസാ കാലാവധി; ആശങ്ക വേണ്ടെന്ന് ദുബയ് ഇന്ത്യന് കോണ്‍സുലേറ്റ്\nNext articleഖത്തര് അമീര് സാമ്പത്തിക ഉപദേഷ്ടാവിനെ നിയമിച്ചു


പിണറായിയെ അന്ധമായി എതിർക്കാൻ ഇല്ല, വീണ്ടും ഒ രാജഗോപാൽ,നേമത്ത് കുമ്മനത്തിന്റെ സാധ്യത കണ്ടറിയണമെന്നും പ്രതികരണം | Newsthen l The news interactive\nHome/NEWS/പിണറായിയെ അന്ധമായി എതിർക്കാൻ ഇല്ല, വീണ്ടും ഒ രാജഗോപാൽ,നേമത്ത് കുമ്മനത്തിന്റെ സാധ്യത കണ്ടറിയണമെന്നും പ്രതികരണം\nപിണറായിയെ അന്ധമായി എതിർക്കാൻ ഇല്ല, വീണ്ടും ഒ രാജഗോപാൽ,നേമത്ത് കുമ്മനത്തിന്റെ സാധ്യത കണ്ടറിയണമെന്നും പ്രതികരണം\nമുഖ്യമന്ത്രി പിണറായി വിജയനെ അന്ധമായി എതിർക്കാൻ ഇല്ലെന്ന് ബി ജെ പി എംഎൽഎ ഒ രാജഗോപാൽ. തന്റെ ബോധ്യത്തിന്റെ അടിസ്ഥാനത്തിലാണ് താൻ പ്രവർത്തിക്കുന്നത്. താൻ കൂടുതൽ ശക്തമായി ആക്രമിക്കണമെന്ന് ആഗ്രഹിക്കുന്നവർ ഉണ്ട്. എതിർചേരിയിൽ ഉള്ളവർ നാളെ നമ്മുടെ ചേരിയിലേക്ക് വരാമെന്ന് കണ്ടുവേണം രാഷ്ട്രീയത്തിൽ പ്രവർത്തിക്കാൻ. അന്ധമായ എതിർപ്പ് പ്രയോജനം ചെയ്യില്ല. അതു പക്ഷേ പാർട്ടിയിൽ എല്ലാവർക്കും മനസ്സിലായി എന്നു വരില്ല.\nസ്പീക്കർ ശ്രീരാമകൃഷ്ണനെ കുറിച്ചും ഒ രാജഗോപാൽ പ്രതികരിച്ചു.രാഷ്ട്രീയ എതിരാളികളോടുള്ള സമീപനമല്ല സ്പീക്കറോട് വേണ്ടത്. അദ്ദേഹം ഒരു ചെറുപ്പക്കാരനാണ്.എല്ലാവരുടെയും താൽപര്യങ്ങൾ സംരക്ഷിക്കേണ്ട ആളാണ് സ്പീക്കർ.\nനേമത്ത് മത്സരിക്കാൻ ഇല്ല എന്ന് താൻ പാർട്ടിയെ അറിയിച്ചിട്ടുണ്ട്. വയസ്സ് 92 ആയി. തന്റെ ബുദ്ധിമുട്ട് പാർട്ടിക്കാർക്ക് മനസ്സിലാകും എന്നാണ് വിശ്വസിക്കുന്നത്. നേമത്തിന്റെ കാര്യത്തിൽ കുമ്മനവുമായി ബന്ധപ്പെട്ടാണ് പലർക്കും പ്രതീക്ഷയുള്ളത്. അതു കണ്ടറിയേണ്ട കാര്യമാണ്. കുമ്മനവും താനും ഒരുപോലെയല്ല. താൻ എല്ലാവർക്കും സ്വീകാര്യനായ സ്ഥാനാർത്ഥി ആണ് എന്നാണ് പൊതുവിൽ പറയുന്നത്. കുമ്മനം മികച്ച സാമൂഹിക പ്രവർത്തകനും ആധ്യാത്മിക -സാമൂഹിക രംഗങ്ങളിൽ കൂടുതൽ കേന്ദ്രീകരിച്ചു പ്രവർത്തിക്കുന്ന ആളുമാണ്. പക്ഷേ എല്ലാം കൂടിച്ചേരുമ്പോൾ എത്രത്തോളം മതിയാകും എന്നത് ഇനി അറിയാൻ ഉള്ളതാണ് – രാജഗോപാൽ പറഞ്ഞു.\nപ്രണയ നായകന്മാർ ഒന്നിക്കുന്നു: അണിയറയിൽ ഒരുങ്ങുന്നത് ഫാമിലി ത്രില്ലർ\nജോജു ജോര്‍ജിന്റെ മധുരം: ആദ്യ ടീസറെത്തി


ഉറുഗ്വെയ്ക്ക് ‘ഗോഡിന്റെ’ രക്ഷ – DN News\nHome/FIFA 2014/ഉറുഗ്വെയ്ക്ക് ‘ഗോഡിന്റെ’ രക്ഷ\nഉറുഗ്വെയ്ക്ക് ‘ഗോഡിന്റെ’ രക്ഷ\nനിര്‍ണായക മത്സരത്തില് ഇറ്റലിയെ തോല്‍പ്പിച്ച് ഉറുഗ്വെ ലോകകപ്പ് പ്രീ ക്വാര്‍ട്ടറില് പ്രവേശിച്ചു. നോക്കൗട്ട് കാണാന് സമനില മാത്രം മതിയായിരുന്ന ഇറ്റലി ലോകകപ്പില് നിന്നും പുറത്തായി. നായകന് ഡീഗോ ഗോഡിനാണ് ഉറുഗ്വെയുടെ വിജയഗോള് നേടിയത്. 81ാം മിനുട്ടില് ലഭിച്ച കോര്‍ണര് കിക്ക് ഹെഡര് വഴി വലയിലെത്തിക്കാന് നടത്തിയ ശ്രമം വിജയം കണ്ടു. ഉയര്‍ന്നു ചാടിയ ഗോഡിന്റെ ഷോള്‍ഡറില് തട്ടി പന്ത് പോസ്റ്റിലേക്ക്. 59-ാം മിനുട്ടില് ക്ലോഡിയോ മര്‍ച്ചീഷ്യോ ചുവപ്പ് കാര്‍ഡ് കണ്ടതിനെ തുടര്‍ന്ന് പത്തു പേരുമായാണ് ഇറ്റലി പൊരുതിയത്.\nഅപ്രസക്തമായ മറ്റൊരു മത്സരത്തില് ഇംഗ്ലണ്ടിനെ കോസ്റ്റാറിക്ക ഗോള് രഹിത സമനിലയില് തളച്ചു.\nബലോടെല്ലിക്കൊപ്പം മുന് നിരയില് ഇമ്മോബിലിനെ കൂടി രംഗത്തിറക്കിയാണ് ഇറ്റലി കളിച്ചത്. എന്നാല് ഇത് ഫലം കണ്ടില്ല. ബലോടെല്ലി തീര്‍ത്തും പരാജയപ്പെട്ടു. രണ്ടാം പകുതിയില് ബലോടെല്ലിയെ മാറ്റി മാന്‍കോ പറോലൊയെ കോച്ച് പ്രാന്‍ഡെലി രംഗത്തിറക്കി. ഒരു ഗോളിന് പിന്നിലായതോടെ അവസാന മിനുട്ടുകളില് സമനിലയ്ക്കായി ഇറ്റലി പ്രയത്നിച്ചെങ്കിലും ഫലം കണ്ടില്ല. ഇഞ്ചുറി ടൈമില് ഇറ്റാലിയന് ഗോള് കീപ്പര് ബഫര് അടക്കമുള്ള താരങ്ങള് ഉറുഗ്വെ ഗോള് മുഖത്തെത്തിയത് കൗതുക കാഴ്ചയായി. ജയത്തോടെ6പോയിന്റുമായി ഉറുഗ്വെ ഗ്രൂപ്പില് രണ്ടാം സ്ഥാനത്തായി.\nഇംഗ്ലണ്ടിനെ സമനിലയില് തളച്ച കോസ്റ്റാറിക്കയാണ്7പോയിന്റുമായി ഗ്രൂപ്പ് ജേതാക്കള്. ഒരു മത്സരം പോലും ജയിക്കാനാവാതെയാണ് മുന് ലോക ചാമ്പ്യന്‍മാരായ. ഇംഗ്ലണ്ട് നാട്ടിലേക്ക് മടങ്ങുന്നത്. സി ഗ്രൂപ്പിലെ ഒന്നാം സ്ഥാനക്കാരായ കൊളംബിയയാണ് പ്രീക്വാര്‍ട്ടറില് ഉറുഗ്വെയുടെ എതിരാളികള്. ഗ്രീസുമായാണ് കോസ്റ്റാറിക്കയുടെ മത്സരം.\nഅവസാന മിനുട്ടില് ഐവറികോസ്റ്റ് വീണു


എനക്ക് മോഹന്‍ലാല് സാറെ റൊമ്പ പുടിക്കും : ധനുഷിന്റെ വാക്കുകളെ ഏറ്റെടുത്ത് ആരാധകർ - M Today Online\nBy Vyshanavi Menon Last updated Mar 5, 2019\nവനിതാ അവാർഡിന്റെ ചിത്രങ്ങൾ സാമൂഹ്യ മാധ്യമങ്ങളിൽ നിറഞ്ഞു നിൽക്കുകയാണ്. മികച്ച നടൻ മോഹനാലാലും മികച്ച നടി മഞ്ജു വാര്യറുമായിരുന്നു. എറ്റവും കൂടുതല് സെലിബ്രിറ്റി ഫാന്‍സും ഉളള മലയാള നടന് അദ്ദേഹമായിരിക്കും. വനിതാ അവാര്‍ഡ് ചടങ്ങില് തമിഴ് സൂപ്പര്‍താരം ധനുഷ് ലാലേട്ടനോടുളള ആരാധന പരസ്യമായി വെളിപ്പെടുത്തിയിരുന്നു. മലയാളത്തിലെ സൂപ്പര്‍താരങ്ങളില് ആരെയാണ് ഇഷ്ടം എന്ന ചോദ്യത്തിനായിരുന്നു ധനുഷിന്റെ മറുപടി വന്നത്.\nഅവാർഡ് ദാനത്തിനു ശേഷം ശേഷം അദ്ദേഹത്തിനോട് മലയാളത്തിന്റെ അഭിമാനങ്ങളായ മമ്മൂട്ടിക്കും മമ്മൂട്ടിയും മോഹൻലാലും അഭിനയിച്ച ഒരു സിനിമ റീമേക്ക് ചെയ്യാൻ ഇഷ്ടമുള്ളത് ഏതാണെന്ന് ചോദിക്കുകയുണ്ടായി ജയറാം.അപ്പോൾ ധനുഷ് ഉത്തരമായി പറഞ്ഞത്. ധനുഷിന്റെ ഉത്തരം ആയിരക്കണക്കിന് വരുന്ന കാണികള് ഹര്‍ഷാരവത്തോടെയാണ് കേട്ടിരുന്നത്. എനക്ക് മോഹന്‍ലാല് സാറെ റൊമ്പ പുടിക്കും എന്നു പറഞ്ഞുകൊണ്ടാണ് ധനുഷ് തുടങ്ങിയത്. ലാലേട്ടന്റെ ഫാനാണെന്നും അദ്ദേഹം ഒരു ഉലക ആക്ടറാണെന്നും ധനുഷ് പറഞ്ഞു. സദസില് മോഹന്‍ലാലിനെ സാക്ഷിനിര്‍ത്തി കൊണ്ടായിരുന്നു ധനുഷിന്റെ മറുപടി വന്നത്.\nഞാൻ അദ്ദേഹത്തിന്റെ ഒരു ആരാധകൻ കൂടിയാണ്. അദ്ദേഹം അഭിനയിച്ച ഒരു സിനിമ റീമേക്ക് ചെയ്യണം എന്നുണ്ടായിരുന്നു. പക്ഷെ അത് ചന്ദ്രമുഖി എന്ന പേരിൽ സംഭവിച്ചു. എന്തായാലും ഞങ്ങൾക്കൊക്കെ ഒരു പ്രചോദനം ആണ് മോഹൻലാൽ സർ എന്നും ധനുഷ് കൂട്ടിച്ചേർത്തു. മലയാളികൾ കാണിക്കുന്ന സ്നേഹത്തിനും പ്രോത്സാഹനങ്ങൾക്കും നന്ദി പറഞ്ഞാണ് ധനുഷ് വേദിവിട്ടത്.


ഡി കെ ശിവകുമാറിനെ അറസ്റ്റ് ചെയ്തതില് പ്രതിഷേധിച്ച് നടത്തിയ കര്‍ണാടക ബന്ദില് വ്യാപക അക്രമം; കെഎസ്ആര്‍ടിസി ബസുകള് കത്തിച്ചു – Azhimukham\nഡി കെ ശിവകുമാറിനെ അറസ്റ്റ് ചെയ്തതില് പ്രതിഷേധിച്ച് നടത്തിയ കര്‍ണാടക ബന്ദില് വ്യാപക അക്രമം; കെഎസ്ആര്‍ടിസി ബസുകള് കത്തിച്ചു\nകഴിഞ്ഞ വര്‍ഷം സെപ്റ്റംബറിലാണ് ശിവകുമാറിനെതിരെ പിഎംഎല്‍എ ചുമത്തി കേസെടുത്തത്.\nSep 04 2019 11:37 AM\nകോണ്‍ഗ്രസ് നേതാവും മുന് മന്ത്രിയുമായ ഡി കെ ശിവകുമാറിനെ അറസ്റ്റ് ചെയ്തതില് പ്രതിഷേധിച്ച് കര്‍ണാടകയില് നടക്കുന്ന ചെയ്ത ബന്ദില് വ്യാപക അക്രമം. കെഎസ്ആര്‍ടിസി (കര്‍ണാടക സ്റ്റേറ്റ് റോഡ് ട്രാന്‍സ്‌പോര്‍ട്ട് കോര്‍പ്പറേഷന്) ബസുകള്‍ക്ക് പ്രതിഷേധക്കാര് തീ വച്ചു. സാമ്പത്തിക ക്രമക്കേട് കേസില് എന്‍ഫോഴ്‌സ്‌മെന്റ് ഡയറക്ടറേറ്റ് ആണ് ഡി കെ ശിവകുമാറിനെ അറസ്റ്റ് ചെയ്തത്. കനകപുരയിലും രാമനഗരയിലും കെഎസ്ആര്‍ടിസി ബസുകള് കത്തിച്ചു. പലയിടങ്ങളിലും ഗതാഗതം തടസപ്പെട്ടു.\nപണത്തട്ടിപ്പ് തടയാനുള്ള പിഎംഎല്‍എ ആക്ട് പ്രകാരമാണ് ശിവകുമാറിനെതിരെ കഴിഞ്ഞ വര്‍ഷം എന്‍ഫോഴ്‌സ്‌മെന്റ് കേസെടുത്തത്. 2017ല് ശിവകുമാറിന്റെ ന്യൂഡല്‍ഹിയിലെ കേന്ദ്രങ്ങളില് നടത്തിയ റെയ്ഡില് അനധികൃതമായി സൂക്ഷിച്ചിരുന്‌ന 8.83 കോടി രൂപ ആദായനികുതി വകുപ്പ് കണ്ടെത്തിയതിനെ തുടര്‍ന്നുള്ള അന്വേഷണമാണ് കേസിലേയ്ക്ക് നയിച്ചത്. കോടികളുടെ നികുതി വെട്ടിപ്പും ഹവാല ഇടപാടും നടന്നതായാണ് കണ്ടെത്തിയിരുന്നത്.\nകഴിഞ്ഞ വര്‍ഷം സെപ്റ്റംബറിലാണ് ശിവകുമാറിനെതിരെ പിഎംഎല്‍എ ചുമത്തി കേസെടുത്തത്. ബിജെപിയുടെ അട്ടിമറി നീക്കങ്ങള്‍ക്കിടയില് കോണ്‍ഗ്രസ് – ജെഡിഎസ് സഖ്യസര്‍ക്കാരിനെ നിലനിര്‍ത്താനുള്ള ശ്രമങ്ങളില് പ്രധാന പങ്കാണ് ശിവകുമാറിനുണ്ടായിരുന്നത്.\nഎത്ര നന്നാക്കിയാലും നന്നാവില്ലെന്ന് കെഎസ്ആര്‍ടിസി; സൂപ്പര് ഫാസ്റ്റ് ബസുകള് പ്രധാന ഡിപ്പോകളില് നിന്ന് മാത്രമാക്കാന് പുതിയ തീരുമാനം\nതിരുവനന്തപുരത്ത് കെഎസ്ആര്‍ടിസി ബസുകള് കൂട്ടിയിടിച്ചു; അമ്പത് പേര്‍ക്ക് പരിക്ക്, നാല് പേര് ഗുരുതരാവസ്ഥയില്\nസംസ്ഥാനത്ത് നിയമം ലംഘിച്ച് 400ലേറെ ദീര്‍ഘദൂര സ്വകാര്യ ബസുകള്: കെഎസ്ആര്‍ടിസിക്ക് 20 കോടി നഷ്ടം\nകല്ലടമാരുടെ കുത്തക പൊളിക്കാന് കെഎസ്ആര്‍ടിസിയും രംഗത്ത്; 50 ബസുകള് ഉടന് നിരത്തില്\n# D K Shivakumar


കൊവിഡ് 19 എന്നൊരു വൈറസില്ല മറ്റ് രാജ്യങ്ങളുടെ ഭീതി ഭ്രാന്ത്; വ്യാജ വൈദ്യന്മാരെ വെല്ലും ഈ രാഷ്ട്രപതിയുടെ വാദം | coronavirus is psychosis says Belarus president Alexander Lukashenko claims Saunas, vodka can cure covid 19\nBelarus, First Published 1, Apr 2020, 4:04 PM\nഇതിനോടകം 152 കൊറോണ വൈറസ് കേസുകളാണ് ബെലാറസില് റിപ്പോര്‍ട്ട് ചെയ്തിട്ടുള്ളത്. രണ്ടാഴ്ച മുന്‍പ് വോഡ്കയും സോണ ബാത്തും കൊറോണ വൈറസിനെ തുരത്തുമെന്നുമാണ് രണ്ട് ആഴ്ച മുന്‍പ് ബെലാറസ് പ്രസിഡന്‍റ് പറഞ്ഞത്.\nമോസ്കോ: ലോക വ്യാപകമായി കൊറോണ വൈറസിനെതിരായ പ്രവര്‍ത്തനങ്ങള് നടത്തുകയും നിരവധിപ്പേര് കൊവിഡ് 19 മൂലം മരിച്ചിട്ടും ബെലാറസ് പ്രസിഡന്‍റിന് പറയാനുള്ളത് മറ്റൊരു കാര്യമാണ്. കൊറോണ എന്നൊരു വൈറസില്ലെന്നും ആഗോളതലത്തില് രാജ്യങ്ങള് സ്വീകരിക്കുന്ന മുന്‍കരുതലുകളും ഭീതിയുമെല്ലാം വെറും ഭ്രാന്താണ് എന്നാണ് ബെലാറസ് പ്രസിഡന്‍റ് അലക്സാണ്ടര് ലുകാഷെന്‍കോയ്ക്ക് പറയാനുള്ളത്. രാജ്യത്ത് കൊവിഡ് 19 ബാധ തടയാനുള്ള മുന്‍കരുതല് എന്തൊക്കെയാണ് എന്ന് ചോദ്യത്തിന് മറുപടിയാണ് വൈറസ് ബാധയെന്നത് മതിഭ്രമം എന്ന് പ്രസിഡന്‍റ് പറഞ്ഞത്.\nമുട്ടുകളില് ഇഴഞ്ഞ് ജീവിക്കുന്നതിലും നല്ലത് സ്വന്തം കാലുകളില് നിന്ന് മരിക്കുന്നതാണെന്നാണ് ശനിയാഴ്ച നിറഞ്ഞ ആള്‍ക്കൂട്ടതിന് മുന്നില് ഐസ് ഹോക്കി കളിക്കാനെത്തിയ അലക്സാണ്ടര് ലുകാന്‍ഷെ പറഞ്ഞത്. താന് ഹോക്കി കളിക്കുന്നത് നിര്‍ത്തിക്കാന് കൊറോണ വൈറസിന് സാധിക്കുമോയെന്നും അലക്സാണ്ടര് ചോദിക്കുന്നു. വൈറസിനെക്കുറിച്ച് കൂടുതല് സംസാരിച്ചതോടെ ഇവിടെ വൈറസ് ഒന്നുമില്ല. ഈ ഗാലറികള് കാണുന്നില്ലേ ഇതൊരു റഫ്രിജറേറ്ററാണ്. ഇതില് നിങ്ങളുടെ ആരോഗ്യത്തിന് വേണ്ടി ചെയ്യാനുള്ളത് ഹോക്കി കളിക്കുകയെന്നാണെന്നും അലക്സാണ്ടര് പറയുന്നു. ഐസ് ഹോക്കി കളിക്കുന്നതിനേക്കാളും മികച്ച ഒരു പ്രതിവിധിയില്ലെന്നും ബെലാറസ് പ്രസിഡന്റ് പറയുന്നത്.\n25 വര്‍ഷത്തിലേറെയായി ബെലാറസിന്‍റെ പ്രസിഡന്‍റാണ് അലക്സാണ്ടര്. എതിര് ശബ്ദങ്ങളെ രൂക്ഷമായി അടിച്ചൊതുക്കിയാണ് അലക്സാണ്ടറുടെ ഭരണമെന്നാണ് വ്യാപക പരാതി. ആഗോളതലത്തില് വൈറസിനെതിരായ പ്രവര്‍ത്തനങ്ങളെ രൂക്ഷമായി പരിഹസിച്ച് കൊണ്ടിരിക്കുന്ന നേതൃത്വം കൂടിയാണ് അലക്സാണ്ടര് ലുകാന്‍ഷെയുടേത്. മാര്‍ച്ച് ആദ്യവാരമുതല് തന്നെ കൊറോണ വൈറസിനെതിരായ മുന്‍കരുതല് നടപടികള് സ്വീകരിക്കാത്തതിന് ബെലാറസ് ഏറെ വിമര്‍ശിക്കപ്പെട്ടിരുന്നു.\nഇതിനോടകം 152 കൊറോണ വൈറസ് കേസുകളാണ് ബെലാറസില് റിപ്പോര്‍ട്ട് ചെയ്തിട്ടുള്ളത്. നേരത്തെ കാര്യങ്ങള് കൈവിട്ട് പോയിട്ടില്ലെന്നും വൈറസ് ബാധ നിയന്ത്രണ വിധേയമാണെന്നും അവകാശപ്പെട്ടിരുന്ന അയല് രാജ്യമായ റഷ്യയില് തിങ്കളാഴ്ച മാത്രം സ്ഥിരീകരിച്ചത് 1836 കൊറോണ വൈറസ് കേസുകളാണ്. രണ്ടാഴ്ച മുന്‍പ് വോഡ്കയും സോണ ബാത്തും കൊറോണ വൈറസിനെ തുരത്തുമെന്ന അലക്സാണ്ടറിന്‍റെ പ്രസ്താവന ഏറെ വിവാദമായിരുന്നു.\nLast Updated 1, Apr 2020, 4:20 PM\nമഹാരാഷ്ട്രയിൽ കൊവിഡ് മരണങ്ങൾ രണ്ടായിരത്തിലേക്ക്; ഇന്ന് മരിച്ചത് 1982 പേർ\nയുഎഇയില് കാറുകള് ഒഴുക്കില്‍പെട്ട് രണ്ട് കുട്ടികള് ഉള്‍പ്പെടെ നാല് പേര് മരിച്ചു - വീഡിയോ\nസീതാകല്ല്യാണം ഉടന് തിരിച്ചെത്തുന്നു: രാജേശ്വരിക്ക് പുതിയ വെല്ലുവിളികള് ഉയര്‍ത്തി അജയുടെ കൊലപാതകം\nഗോപിയാശാന് പിറന്നാളാശംസകള് നേര്‍ന്ന് ശിവാനിക്കുട്ടി


ജി.എസ്.ടി. കൗൺസിൽ ഇന്ന് ; കേരളത്തിന്റെ പ്രശ്‌നങ്ങളിൽ ഇന്ധനവും വെളിച്ചെണ്ണയും | Vision News\n17 സെപ്റ്റംബർ 2021\n(VISION NEWS 17 സെപ്റ്റംബർ 2021)\nWeb Desk സെപ്റ്റംബർ 17, 20210comment\nതിരുവനന്തപുരം: ജി.എസ്.ടി. കൗൺസിൽ യോഗം വെള്ളിയാഴ്ച ലഖ്നൗവിൽ ചേരുമ്പോൾ കേരളത്തിന്റെ പ്രശ്നങ്ങളിൽ ഇന്ധനനികുതിക്കു പുറമേ വെളിച്ചെണ്ണയുടെ നികുതിയും. ധനമന്ത്രി കെ.എൻ. ബാലഗോപാൽ യോഗത്തിൽ പങ്കെടുക്കുന്നുണ്ട്.\nപെട്രോളും ഡീസലും ജി.എസ്.ടി.ക്കു കീഴിലാക്കാനുള്ള നീക്കത്തെ മറ്റു സംസ്ഥാനങ്ങളുടെ സഹകരണത്തോടെ എതിർക്കാനാണ് കേരളത്തിന്റെ തീരുമാനം. കേരള ഹൈക്കോടതിയുടെ നിർദേശപ്രകാരമാണ് കൗൺസിൽ ഇതു പരിഗണിക്കുന്നത്.\nവില കുറയ്ക്കാനാണ് ഇവ ജി.എസ്.ടി.ക്കു കീഴിലാക്കുന്നത്. എന്നാൽ, കേന്ദ്രം സെസ് കുറച്ചാൽ വില കുറയുമെന്നും പകരം ഇവ ജി.എസ്.ടി.ക്കു കീഴിലാക്കിയാൽ സംസ്ഥാനങ്ങളുടെ വരുമാനം കുത്തനെ ഇടിയുമെന്നുമാണ് കേരളത്തിന്റെ നിലപാട്.\nജി.എസ്.ടി.യിൽ പരമാവധി 28 ശതമാനം നികുതി ഏർപ്പെടുത്തിയാലും അതിന്റെ പകുതിമാത്രമേ സംസ്ഥാനങ്ങൾക്കു ലഭിക്കൂ. ഇപ്പോൾ പെട്രോളിന് 30.08 ശതമാനവും ഡീസലിന് 22.76 ശതമാനവുമാണ് കേരളത്തിലെ നികുതി. ജി.എസ്.ടി. ബാധകമാക്കിയാൽ അതുവഴിയുണ്ടാവുന്ന നഷ്ടം കേന്ദ്രം നികത്തണം. ജി.എസ്.ടി.യിലേക്കു മാറുകയും കേന്ദ്രത്തിന്റെ സെസ് തുടരുകയും ചെയ്യുന്ന സാഹചര്യമുണ്ടായാൽ വില കുറയില്ലെന്നും കേരളം വാദിക്കുന്നു.\nവെളിച്ചെണ്ണയ്ക്ക് നികുതി കൂട്ടാനുള്ള നിർദേശമാണ് കേരളത്തിനു തിരിച്ചടിയാവുന്ന മറ്റൊന്ന്. ഭക്ഷ്യാവശ്യങ്ങൾക്കുള്ള വെളിച്ചെണ്ണയും സൗന്ദര്യവർധകവസ്തു എന്നനിലയിൽ വിറ്റഴിക്കുന്ന വെളിച്ചെണ്ണയും തമ്മിൽ വേർതിരിക്കാൻ ജി.എസ്.ടി. കൗൺസിൽ പരിഗണിക്കുന്ന നിർദേശമാണ് ആശങ്കയ്ക്കു കാരണം.\nഒരു കിലോയ്ക്കു മുകളിലുള്ള പാക്കറ്റിൽ വിൽക്കുന്നത് ഭക്ഷ്യാവശ്യത്തിനുള്ളതായി കണക്കാക്കി അഞ്ചുശതമാനം നികുതി നിലനിർത്തണം. അതിനു താഴെയുള്ള അളവിലുള്ളത് സൗന്ദര്യവർധക വസ്തുവായി കണക്കാക്കി 18 ശതമാനവും ചുമത്തണം. ഇതാണ് കൗൺസിലിനു മുന്നിലുള്ള നിർദേശം.\nഇത് കേരളത്തിലെ വെളിച്ചെണ്ണ ഉത്പാദനത്തിന് തിരിച്ചടിയാവും. അതിനാൽ 500 ഗ്രാമിനു മുകളിലുള്ളതിനെയെല്ലാം ഭക്ഷ്യാവശ്യത്തിനുള്ളതായി കണക്കാക്കി നികുതി അഞ്ചുശതമാനം മാത്രമാക്കണമെന്നാണ് കേരളത്തിന്റെ ആവശ്യം.\nജി.എസ്.ടി. നടപ്പാക്കുകയും സെസ്, എക്സൈസ് ഡ്യൂട്ടി എന്നിവ ഈടാക്കാതിരിക്കുകയും ചെയ്താൽ കേന്ദ്രത്തിനു വലിയ വരുമാനനഷ്ടമുണ്ടാകും. അതിനാൽ അത്തരമൊരു തീരുമാനത്തിലേക്ക് കേന്ദ്രം പോകാനിടയില്ല.\n28 ശതമാനം ജി.എസ്.ടി. ഏർപ്പെടുത്തിയാൽ\nഅടിസ്ഥാന വില 39 40\nജി.എസ്.ടി.(28 ശതമാനം) 10.92 11.2\nഡീലർ കമ്മിഷൻ 3.70 2.59\nആകെ(ഗതാഗതച്ചെലവില്ലാതെ) 53.62 53.79\n* അടിസ്ഥാന വിലയിൽ നേരിയ മാറ്റം വരാം


യു.എ.പി.എ ചുമത്തുന്നത് ഇടതുനയമല്ലെന്ന് സി.പി.എം കോഴിക്കോട് ജില്ലാ...\n02 Nov, 2019 at 10:32 AM\nയു.എ.പി.എ ചുമത്തുന്നത് ഇടതുനയമല്ലെന്ന് സി.പി.എം കോഴിക്കോട് ജില്ലാ സെക്രട്ടേറിയറ്റ് അംഗം കെ.ടി കുഞ്ഞിക്കണ്ണന്. കോഴിക്കോട് വിദ്യാര്‍ഥികള്‍ക്കെതിരെ എടുത്ത നടപടി തിരുത്തണമെന്നും സര്‍ക്കാരിന്റെ നയം മറന്ന് പ്രവര്‍ത്തിക്കാന് പൊലീസിന് എന്ത് അധികാരമാണുള്ളതെന്നും കെ.ടി കുഞ്ഞിക്കണ്ണന് ഫേസ്ബുക്ക് കുറിപ്പില് ചോദിച്ചു.\nലഘുലേഖ കൈവശം വച്ചതിന് യുഎപിഎ; സി.പി.എം പ്രവര്‍ത്തകര് അറസ്റ്റില്\nകെ.ടി കുഞ്ഞിക്കണ്ണന്റെ ഫേസ്ബുക്ക് കുറിപ്പ്\nഇടതുപക്ഷത്തിന്റെ നയമല്ല യു.എ.പി.എ ഉപയോഗിക്കുകയെന്നത്. ഇടതുപക്ഷസർക്കാരിന്റെ നയത്തിനെതിരാണ് കോഴിക്കോട് രണ്ട് വിദ്യാർത്ഥികൾക്കെതിരായി യു.എ.പി.എ ചുമത്തിയ പോലീസ് നടപടി. അത് പുനരാലോചിക്കുകയും തിരുത്തുകയും വേണം. 2016-ൽ സർക്കാർ അധികാരത്തിൽ വരുന്ന സന്ദർഭത്തിൽ സംസ്ഥാനത്ത് 165 യു.എ.പി.എ കേസുകൾ ഉണ്ടായിരുന്നു. അതിൽ 42 എണ്ണം പരിശോധിച്ച് ഒഴിവാക്കിയതായിരുന്നു. എൽ.ഡി.എഫ് സർക്കാർ അധികാരത്തിൽ വന്നതിനുശേഷം പോലീസ് എടുത്ത 26 യു.എ.പി.എ കേസുകളിൽ 25 എണ്ണവും ആഭ്യന്തരവകുപ്പിന്റെയും സി.പി.ഐ(എം)ന്റെയും ശക്തമായ ഇടപെടൽ മൂലം ഒഴിവാക്കിയതാണ്. ആശയപ്രചരണത്തിന്റെയോ രാഷ്ട്രീയ അഭിപ്രായങ്ങളുടേയോ പേരിൽ യു.എ.പി.എ ചുമത്തെരുതെന്നത് സർക്കാരിന്റെയും സി.പി.ഐ(എം)ന്റെയും പ്രഖ്യാപിത നയമാണ്.\nഇതിന് വിരുദ്ധമായി പോലീസ് യു.എ.പി.എ ചേർത്ത് കേസ് എടുത്ത സാഹചര്യത്തിലാണ് എല്ലാ കേസുകളും സർക്കാർ പുനഃപരിശോധിച്ചത്. ഹൈക്കോടതിയിൽ സർക്കാർ നൽകിയ അഫിഡവിറ്റിൽ ആശയാഭിപ്രായങ്ങളുടെ പേരിൽ ഒരാൾക്കെതിരെ യു.എ.പി.എ ചുമത്തുകയെന്നത് സർക്കാർ നയമല്ലെന്ന് വ്യക്തമാക്കിയതുമാണ്. സർക്കാരിന്റെ നയം മറന്ന് പ്രവർത്തിക്കാൻ പൊലീസ്‌സേനയ്ക്ക് എന്തധികാരമാണുള്ളത്.


ദുര്‍വൃത്തിമാത്രം ചെയ്യുന്ന വ്യക്തിയെ ചെകുത്താന് എന്ന് വിളിക്കുന്നു. നന്മയെ ഇഷ്ടപ്പെടാത്തവനും തിന്മയില് മുഴുകിയവനുമായ ചെകുത്താന് നടത്തിയ വലിയ തട്ടിപ്പ്, താന് ഉണ്ട് എന്നത് കെട്ടുകഥ മാത്രമാണെന്ന് ലോകത്തെ വിശ്വസിപ്പിച്ചതായിരുന്നു. ഇത് കാലാകാലമായി നിലവിലുള്ള ചൊല്ലാണ്. ആര്‍എസ്എസും അതുപോലെയാണ്. തങ്ങളുടേത് രാഷ്ട്രീയപാര്‍ടിയല്ല, സാംസ്കാരിക സംഘടനയാണ് എന്ന് കോടിക്കണക്കിന് ജനങ്ങളെ വിശ്വസിപ്പിച്ചതാണ് ആര്‍എസ്എസ് ചെയ്ത ഏറ്റവും വലിയ തട്ടിപ്പ്. ആ ആര്‍എസ്എസാണ് ഇന്ന് രാജ്യം ഭരിക്കുന്നത്. പ്രധാനമന്ത്രിമുതല് രാഷ്ട്രപതിയും ഉപരാഷ്ട്രപതിയുമെല്ലാം ആര്‍എസ്എസുകാരാണ്. അതുകൊണ്ട് ആര്‍ത്തി തീരാതെ 2025ല് ആര്‍എസ്എസിന് നൂറാംവയസ്സാകുമ്പോള് ഇന്ത്യാ മഹാരാജ്യത്തിന്റെ തലസ്ഥാനം നാഗ്പുരിലാക്കണമെന്നാണ് അതിമോഹം. അതിന്റെ വെപ്രാളമാണ് പരക്കംപാഞ്ഞും മുക്കിയും മൂളിയും നൂറുകിലോമീറ്റര് യാത്ര നടത്തിയും തീര്‍ക്കുന്നത്.\nഒറ്റച്ചാട്ടത്തിന് സ്വര്‍ഗത്തിലെത്താന് പറ്റില്ല. ആ സത്യം പക്ഷേ ആര്‍എസ്എസിന് അറിയില്ല. ജനങ്ങള്‍ക്കുമുന്നില് നയം വിശദീകരിച്ച് പിന്തുണ നേടി മത്സരിച്ച് ജയിച്ച് അധികാരസ്ഥാനത്ത് എത്തുന്നതിനെ ജനാധിപത്യമെന്നാണ് വിളിക്കുക. ആര്‍എസ്എസിന് ആ പണി തീരെ വശമില്ല. അതുകൊണ്ട് പാര്‍ടികളെ മൊത്തമായി കച്ചവടം നടത്തി ആര്‍ഷഭാരതം സ്ഥാപിക്കാനാണ് പുറപ്പാട്. തമിഴ്നാട്ടില് അഴിമതി നടത്തി കോടികള് സമ്പാദിച്ച് ജയിലില് കഴിയുന്ന ശശികലയെയും മന്നാര്‍ഗുഡി മാഫിയയെയും ഉള്‍പ്പെടുത്തിയുള്ള കച്ചവടമാണ് അമിത് ഷാ ഉറപ്പിക്കുന്നത്. ജയിലില് ശശികലയ്ക്ക് സിംഹാസനം- പുറത്ത് ബിജെപിക്ക് അണ്ണാ ഡിഎംകെയുടെ സഹായം എന്നതാണത്രേ ഫോര്‍മുലയുടെ ഒരു ഭാഗം. ഭിന്നിച്ചുനിന്ന അണ്ണാ ഡിഎംകെയിലെ രണ്ട് വിഭാഗങ്ങളെ ഒന്നിപ്പിക്കാന് ഏജന്‍സിപ്പണിയെടുത്തത് ബിജെപിയാണ്. ശശികലയുടെ ബന്ധു ടി ടി വി ദിനകരന് ഇപ്പോള് പുറത്തെങ്കിലും ചാക്കില് കയറാന് നിമിഷങ്ങള് മതി- കാരണം എന്‍ഫോഴ്സ്മെന്റും ആദായനികുതിവകുപ്പും സിബിഐയുമാണ് ബിജെപിയുടെ മുന്നണിപ്പോരാളികള്.\nബിഹാറിലെ മഹാമുന്നണി തകര്‍ത്തശേഷം ജെഡിയുവിന്റെ അസ്തിവാരവുമിളക്കി. വെടക്കായ ജെഡിയുവിനെ തനിക്കാക്കാനുള്ള അമിത് ഷായുടെ പാക്കേജില് നിതീഷ്കുമാറിനുള്ള എന്‍ഡിഎ കണ്‍വീനര് പദവിയും രണ്ട് കേന്ദ്രമന്ത്രി സ്ഥാനങ്ങളുമുണ്ട്. മോഡിക്ക് എന്നെങ്കിലും വെല്ലുവിളിയാകുമെന്ന് ശങ്കിച്ച നിതീഷ്കുമാര് ഇനി നമോ നമോ പാടും. ജെഡിയുവിന്റെ എട്ടു രാജ്യസഭാംഗങ്ങളുടെയും രണ്ട് ലോക്സഭാംഗങ്ങളുടെയും പിന്തുണ ഒറ്റക്കച്ചവടത്തില് ഉറപ്പാക്കാമെന്ന് അമിത് ഷായുടെ ബുദ്ധി. പാര്‍ടിയുടെ സ്ഥാപകനേതാവ് ശരത് യാദവിനെ പുറന്തള്ളാനുള്ള 'തന്ത്ര'വും ഷാജിയുടെ വകതന്നെ.\nദൂരെനിന്ന് മാടിവിളിച്ചാല് കോണ്‍ഗ്രസില്‍നിന്നും തൃണമൂലില്‍നിന്നും ഇനിയും വമ്പന്മാര് വരുമെന്നാണ് ആര്‍എസ്എസിന്റെ വിശ്വാസം. ജനപ്രതിനിധികളെയും പാര്‍ടികളെയും മൊത്തത്തില് വിലയ്ക്കെടുത്താല് ജനാധിപത്യം സ്വന്തമാക്കാം. അങ്ങനെ ഇന്ത്യ മറ്റു പാര്‍ടികളും കൊടികളും വിമര്‍ശങ്ങളുമില്ലാത്ത സുന്ദര ഹിന്ദുരാഷ്ട്രമാകുമെന്ന് അമിത് ഷാജിയും നാഗ്പുരിലെ ജി മാരും സ്വപ്നം കാണുമ്പോള്, അങ്ങനെതന്നെ എന്ന് ഏറ്റുപാടാന് ഗോസായി മാധ്യമങ്ങളെയും ഗോസ്വാമിമാരെയും നിരത്തിനിര്‍ത്തിയിട്ടുണ്ട്. കേരളത്തിലെ ചുവന്നകൊടി കാണുമ്പോള് ആര്‍എസ്എസുകാരനുണ്ടാകുന്ന ചൊറിച്ചില് വെറുതെയല്ല എന്നു ചുരുക്കം. നെഞ്ചുവിരിച്ച് എതിര്‍ക്കുന്നവരെയും നട്ടെല്ലുള്ളവരെയും കാണുമ്പോള്‍മാത്രമുണ്ടാകുന്ന അസുഖമാണത്.\nകഥയെഴുത്തുകാര് ആ പണിക്ക് പോയിരുന്നില്ലെങ്കില് ഒന്നാന്തരം നുണയന്മാരായേനെ എന്നു പറഞ്ഞത് ഏണസ്റ്റ് ഹെമിങ്വേയാണ്. മനോരമ വാര്‍ത്തയെഴുതിയില്ലെങ്കില് കേരളീയന് നുണ വായിക്കാനുള്ള അവസരം ലഭിക്കാതെ പോയേനെ എന്നൊരനുബന്ധംകൂടി അതിന് വേണ്ടതുണ്ട്. മട്ടന്നൂരില് മലമറിക്കുമെന്ന സംഘപരിവാറിന്റെ അഹങ്കാരത്തിനും ഇനിയും ഒരങ്കത്തിന് ബാല്യമുണ്ടെന്ന യുഡിഎഫിന്റെ വ്യാമോഹത്തിനും തിരിച്ചടിയാണ് കഴിഞ്ഞദിവസം വന്ന നഗരസഭാ തെരഞ്ഞെടുപ്പുഫലം. യുഡിഎഫ് ശോഷിച്ച് പകുതിയായി. ബിജെപി സംപൂജ്യരായി. എല്‍ഡിഎഫിന് തിളങ്ങുന്ന വിജയം. ആ വാര്‍ത്ത മുക്കിക്കളയാന് മനോരമ കണ്ടെത്തിയ മാര്‍ഗം മട്ടന്നൂരിലെ മുനിസിപ്പല് ചെയര്‍മാന് പാര്‍ടിപ്രവര്‍ത്തകയെ മര്‍ദിച്ചു എന്ന വ്യാജകഥ സൃഷ്ടിക്കലാണ്. മട്ടന്നൂരില്‍നിന്ന് അങ്ങനെയൊരു വാര്‍ത്ത വന്നാല് ജനങ്ങളിളകുമെന്ന് ബോധ്യപ്പെട്ട് കഥനത്തിന്റെ ഉല്‍ഭവം ഡല്‍ഹിയിലേക്ക് മാറ്റി. തെരഞ്ഞെടുപ്പുഫലം വന്ന വാര്‍ത്തയ്ക്ക് അകത്തെ പേജില് ആരും കാണാത്തിടത്ത് സ്ഥാനം. വ്യാജ മര്‍ദനകഥയ്ക്ക് ഒന്നാംപേജില് മൈതാന വലുപ്പം. വാര്‍ത്ത എഴുതുമ്പോള് എന്ത്, എവിടെ, എങ്ങനെ, എപ്പോള്, ആര്, ആരാല് എന്നിങ്ങനെയുള്ള ചില വിവരങ്ങളൊക്കെ വേണമെന്ന് പഴഞ്ചന് പത്രപ്രവര്‍ത്തകര് പറയാറുണ്ട്. മനോരമയുടെ പ്രൊഫഷണല് രീതിയില് അതൊന്നും വേണ്ട. പരാതിയുണ്ട്, അന്വേഷണം നടത്തിയേക്കും, വിവാദമായി, ഇടപെടും, വിശ്വസിക്കപ്പെടുന്നു, എന്നിങ്ങനെയുള്ള പദാവലിയിലാണ് മനോരമയുടെ അസ്തിത്വം.\nപി സി ജോര്‍ജ് എന്നൊരവതാരം പൂഞ്ഞാറ്റില് ജന്മമെടുക്കുമെന്ന് സ്വാമി വിവേകാനന്ദന് മനസ്സില് കണ്ടിരുന്നു. അന്തസ്സുള്ള ഏതു ജീവിതത്തിന്റെ പിന്നിലും അഭംഗുരമായ അച്ചടക്കത്തിന്റെ ശക്തി കാണാമെന്ന് വിവേകാനന്ദന് പറഞ്ഞത് അപാരമായ ആ പ്രവചനശേഷികൊണ്ടാകാം. അച്ചടക്കമില്ലാത്ത നാക്കില്‍നിന്ന് അഴുകിയ വാക്കാണുല്‍ഭവിക്കുക. അഴുക്കും ദുര്‍ഗന്ധവുമുള്ളിടത്തെല്ലാം പി സി ജോര്‍ജിന്റെ സാന്നിധ്യമുണ്ട്. പണ്ട് ചില മഞ്ഞപ്പത്രക്കാരും ഇന്ന് അതേമനസ്സുള്ള ചില ഓണ്‍ലൈന് മാധ്യമ നാമധാരികളും ചെയ്യുന്ന പണി ഒറ്റയ്ക്ക് ചെയ്യാനുള്ള ശേഷി ജോര്‍ജിനുണ്ട്. പറയുന്ന പണം കൊടുത്തില്ലെങ്കില് എഴുതി നാറ്റിക്കും എന്ന ഭീഷണിയാണ് മഞ്ഞപ്പത്രപ്രവര്‍ത്തനത്തിന്റെ ആപ്തവാക്യം. തന്നെ വിമര്‍ശിക്കുകയോ ഗൌനിക്കാതിരിക്കുകയോ ചെയ്യുന്ന ആരെക്കുറിച്ചും എഴുതി നാറ്റിക്കാന് മസിലുപെരുപ്പിച്ചിരിക്കുന്ന ഓണ്‍ലൈന് കടലാസുപുലികളെ കണ്ടാല് നേരും നെറിയുമുള്ളവര് വഴിമാറി നടക്കാന് തുടങ്ങിയിട്ടുണ്ട്. പൂഞ്ഞാറുകാര്‍ക്ക്് പറ്റിയ കൈയബദ്ധത്തിന് മറുമരുന്നില്ല. തെറിയേ പറയൂ. പാതിരാത്രിക്ക് വൈദ്യുതി ബോര്‍ഡ് ഓഫീസില് കയറിച്ചെന്നും പട്ടാപ്പകല് ചാനല്‍മുറിയിലിരുന്നും മൈക്ക് കാണുന്നിടത്ത് ചാടിക്കയറിയും ഭരണിപ്പാട്ട് പാടുന്ന സ്വഭാവത്തിന് നട്ടപ്പിരാന്ത് എന്നാണ് നാടന്‍വിശേഷണം. ഇത്തരം അസുഖമുള്ളവരെ സാധാരണ നിലയില് ചങ്ങലയ്ക്കിടുകയാണ് പതിവ്. നിയമസഭാംഗമാണ് എന്നത് കണ്ണില്‍കാണുന്നവരെയെല്ലാം അസഭ്യം പറയാനുള്ള ലൈസന്‍സാണോ എന്ന പരിശോധനകൊണ്ടൊന്നും തീരുന്ന പ്രശ്നമല്ലിത്. കേന്ദ്രമന്ത്രി മേനകാഗാന്ധിക്ക് കോപം ജനിക്കാന് സാധ്യതയുള്ളതുകൊണ്ട് ആ വഴിക്കുള്ള പരിഹാരക്രിയയും അസാധ്യമാണ്. ദൃശ്യമാധ്യമങ്ങള് ജനങ്ങളോട് അല്‍പ്പം ഉത്തരവാദിത്തം കാണിച്ചാല് വലിയൊരളവ് അസുഖശമനമുണ്ടാകും. അസഭ്യം വിസര്‍ജിക്കുന്ന മുഖത്തിനുമുന്നില് ക്യാമറ വയ്ക്കില്ലെന്ന് തീരുമാനിക്കണം. വെകിളിപിടിച്ച വാക്കുകള് വാര്‍ത്തയിലും ചര്‍ച്ചയിലും വേണ്ടെന്ന് വയ്ക്കണം. അതല്ലെങ്കില് ഭരണിപ്പാട്ടിന് റിയാലിറ്റി ഷോ സംഘടിപ്പിച്ച് പി സി ജോര്‍ജിനെ ജഡ്ജിയാക്കി റേറ്റിങ് കൂട്ടണം. ഏറ്റവുമൊടുവില് വനിതാ കമീഷനെ പരസ്യമായി അവഹേളിക്കുകയും അതിന്റെ നടപടിയെ പുച്ഛിക്കുകയും ചെയ്ത ജോര്‍ജിനെ ഇനിയും കൊണ്ടാടാന് ശ്രമിക്കുന്ന ചാനലുകളുണ്ടെങ്കില്, അവയ്ക്ക് ജോര്‍ജിനോട് എന്തിന് വിധേയത്വം എന്ന അന്വേഷണമാണ് വേണ്ടത്. മര്‍ത്ത്യന് കൈപ്പിഴ ജന്മസിദ്ധമാകാം. ആ കൈപ്പിഴ സ്ഥിരമായി വരുത്തുന്നത് ജന്മസിദ്ധമായ രോഗമാണ്. ചികിത്സ കിട്ടിയില്ലെങ്കില് പരിസരം ദുര്‍ഗന്ധപൂരിതമാകും


വേള്‍ഡ് മലയാളി കൗണ്‍സില് ഫ്‌ലോറിഡ ചാപ്റ്റര് ജൂണ് അഞ്ച് ശനിയാഴ്ച രാവിലെ (10 EST) ന് ഉദ്ഘാടനം ചെയ്യും - Express Herald The Florida Chapter of the World Malayalee Council will be inaugurated on Saturday, June5at 10 am (10 EST).\nഫ്‌ലോറിഡ : വേള്‍ഡ് മലയാളി കൗണ്‍സില് ഫ്‌ലോറിഡ ചാപ്റ്റര് ജൂണ് അഞ്ച് ശനിയാഴ്ച രാവിലെ 10 EST ന് ഉദ്ഘാടനം ചെയ്യും. ഫ്‌ലോറിഡ മേഖലയിലെ മലയാളികളുടെ കൂട്ടായ്മയ്ക്കും ജീവകാരുണ്യ-സാമൂഹിക-സാംസ്‌കാരിക പ്രവര്‍ത്തനങ്ങള്‍ക്കുമുള്ള വേദിയായി വേള്‍ഡ് മലയാളി കൗണ്‍സില് മാറും. വേൾഡ് മലയാളി കൗൺസിൽ അമേരിക്ക റീജിയനിൽ പതിനൊന്നാമത് പ്രൊവിൻസാണ് ഫ്ലോറിഡ. ആഗോളതലത്തില് മലയാളികള്‍ക്കിടയിലെ ഏറ്റവും വലിയ കൂട്ടായ്മയാണ് ഡബ്ല്യുഎംസി. നിരവധി പ്രവര്‍ത്തനങ്ങളിലൂടെ ലോകശ്രദ്ധ നേടാന് ഈ സംഘടനയ്ക്ക് കഴിഞ്ഞിട്ടുണ്ട്. കോവിഡിന്റെ രണ്ടാം തരംഗ വേളയില് ഇന്ത്യയെ സഹായിക്കാന് ഡബ്ല്യുഎംസി അമേരിക്ക റീജിയൻ , ഇന്ത്യ ഇൻഡ്യാ റീജിയനുമായി ചേർന്ന്  സജീവമായി പ്രവര്‍ത്തിച്ചു വരികയാണ്.\nസിസില് ജോയ് (ജോയിന്റ് ട്രഷറര്), ബൈജുലാല് ഗോപിനാഥ് (ഐടി ഫോറം),ഉപദേശക സമിതി ചെയർമാൻ തോമസ് മാത്യു, അംഗം വര്‍ഗീസ് തെക്കേക്കര,\nജോണി കുരുവിള (ചെയര്‍മാന്), ടി.പി. വിജയന് (പ്രസിഡന്റ്), സി. യു. മത്തായി (വി.പി അഡ്മിന്), പോള് പാറപ്പള്ളി (ജനറല് സെക്രട്ടറി), ജെയിംസ് കൂടല് (ട്രഷറര്), ബേബി മാത്യു സോമതീരം (വി.പി. ഓര്‍ഗനൈസേഷന്), എസ്. കെ. ചെറിയാന് (വി. പി. അമേരിക്ക റീജിയന് ഇന്‍ചാര്‍ജ്, ഐസക്ക് ജോണ് പട്ടാണിപ്പറമ്പില് (അഡൈ്വസറി ചെയര്),എന്നിവർ പങ്കെടുക്കും\nറിപ്പോർട്ട് : Blesson Mannil


ഭാരതത്തിലെ ഏറ്റവും പ്രായംകൂടിയ വനിത കുഞ്ഞന്നം അന്തരിച്ചു :: Janmabhumi Daily\nഭാരതത്തിലെ ഏറ്റവും പ്രായംകൂടിയ വനിത കുഞ്ഞന്നം അന്തരിച്ചു\nTuesday 24 March 2015 11:58 am IST\nതൃശൂര്: രാജ്യത്തെ ഏറ്റവും പ്രായം കൂടിയ വനിതയായി ലിംക ബുക്ക് ഓഫ് റെക്കോര്‍ഡ്സില് ഇടം നേടിയ ചൂണ്ടല് പാറന്നൂര് സ്വദേശിനി കുഞ്ഞന്നം (112) അന്തരിച്ചു. തൃശൂര് അമല മെഡിക്കല് കോളജിലായിരുന്നു അന്ത്യം. പാറന്നൂര് വാഴപ്പിള്ളി അന്തോണിയുടേയും അച്ചുണ്ണിയുടേയും പതിനൊന്നാമത്തെ മകളായ റോസ എന്ന കുഞ്ഞന്നം 1903 മെയ് 12നാണ് ജനിച്ചത്. മാമോദീസ രേഖയില്‍നിന്നാണ് പ്രായം മനസ്സിലാക്കിയത്. അവിവാഹിതയായിരുന്നു. സഹോദരന്‍െറ മകന് ജോസിനൊപ്പമായിരുന്നു താമസം. വാര്‍ധക്യ സഹജമായ അസുഖത്തെത്തുടര്‍ന്ന് തിങ്കളാഴ്ച രാത്രിയാണ് അമല മെഡിക്കല് കോളജ് ആശുപത്രിയില് കുഞ്ഞന്നത്തിനെ പ്രവേശിപ്പിച്ചത്. സഹോദരന് പരേതനായ വാഴപ്പിള്ളി കൊച്ചാപ്പുവിന്റെ മകന് ജോസിനോടൊപ്പം പാറന്നൂരിലെ കൊച്ചുവീട്ടിലായിരുന്നു ദീര്‍ഘകാലമായി താമസം. കൂലിപ്പണിക്കാരനായ ജോസും ഭാര്യ എല്‍സിയുമാണ് കുഞ്ഞന്നത്തിന്റെ സംരക്ഷകര്. ഇവരുടെ മക്കളായ ജിസന്, ജെയിംസ്, ജിസി എന്നിവരാണ് ലിംക ബുക്സില് കുഞ്ഞന്നത്തിന് സ്ഥാനം കിട്ടാന് മുന്‍കൈയെടുത്തത്. ലിംക വെബ്സൈറ്റില് കുഞ്ഞന്നത്തിന്റെ ചിത്രം സഹിതം വിവരങ്ങള് പ്രസിദ്ധീകരിച്ചിരുന്നു. ഭാരതത്തിലെ അവിവാഹിതയായ ഏറ്റവും പ്രായമുള്ള സ്ത്രീ എന്ന സ്ഥാനവും കുഞ്ഞന്നത്തിനുണ്ട്. ലോകത്തിലെ ഏറ്റവും പ്രായമുള്ള പുരുഷന് ജപ്പാന്റെ സകാറി മൊമോം കൊച്ചന്നത്തേക്കാള് ഒരുവയസ്സിന് താഴെയാണെന്ന് രേഖകള് പറയുന്നു. സ്ത്രീകളില്, നിലവിലുള്ള റെക്കോഡ് 116 വയസ്സും 226 ദിവസവും പിന്നിട്ട ജപ്പാന്‍കാരി മിസാവോ ഒക്കാവക്കാണ്. 116 വയസ്സും 105 ദിവസവും പിന്നിട്ട അമേരിക്കയുടെ ജെര്‍ട്യൂഡ് വീവറും 115 വയസ്സും 147 ദിവസവും പ്രായമുള്ള അമേരിക്കയുടെ ജെറാലീന് ടാലിയുമാണ് തൊട്ടുപിന്നില്.\nഎവറസ്റ്റ് കീഴടക്കിയ ആദ്യ വനിത അന്തരിച്ചു\nമുന് യുഎസ് പ്രഥമ വനിത ബെറ്റി ഫോര്‍ഡ് അന്തരിച്ചു


കാസ്റ്റിംഗ് കൗച്ചിനിരയായി 8 മാസങ്ങളോളമാണ് സിനിമയിൽ അവസരമില്ലാതെ വീട്ടിലിരുന്നത് - വെളിപ്പെടുത്തലുമായി അതിഥി റാവു - metromatinee.com Lifestyle Entertainment & Sports\nസിനിമ രംഗത്തെ കാസ്റ്റിംഗ് കൗച്ച് കഥകൾ സത്യമാണെന്നു പറഞ്ഞു ഒരുപാട് നടിമാർ രംഗത്തെത്തിയിരുന്നു. ശ്രീ റെഡ്ഢിയുടെ വെളുപ്പെടുത്തലുകളോടെയാണ് കാസ്റ്റിംഗ് കൗച്ച് ചർച്ചയായത് . ഇപ്പോൾ വെളിപ്പെടുത്തലുമായി തെന്നിന്ത്യയും ബോളിവുഡും ഒരുപോലെ കീഴടക്കിയ നടി അതിഥി റാവു എത്തിയിരിക്കുകയാണ് . സിനിമയിലെ കാസ്റ്റിംഗ് കൗച്ച് സത്യമാണെന്നും താന് അതിന്റെ ഇരയാണെന്നും നടി അതിഥി റാവു പറയുന്നു .\nകാസ്റ്റിംഗ് കൗച്ചിനെ എതിര്‍ത്തതിനെ തുടര്‍ന്ന് എട്ട് മാസത്തോളം തന്നെ സിനിമയില് നിന്ന് ചിലര് മാറ്റി നിര്‍ത്തിയെന്നും അതിഥി പറയുന്നു.അഞ്ച് വര്‍ഷം മുമ്പാണ് തനിക്ക് അത്തരത്തിലൊരു അനുഭവം നേരിടേണ്ടി വന്നതെന്നാണ് അതിഥി പറയുന്നത്. എന്നോട് അത്തരത്തില് സംസാരിക്കാന് എങ്ങനെ അവര്‍ക്ക് ധൈര്യമുണ്ടായി എന്നാണ് എനിക്ക് അറിയാത്തത്.\nഇതിനെ എതിര്‍ത്തതിനെ തുടര്‍ന്ന് എട്ടുമാസത്തോളമാണ് ഒരു അവസരവുമില്ലാതെ ഞാന് വീട്ടിലിരുന്നത്. പക്ഷേ 2014 ന് ശേഷം എല്ലാം ശരിയായി. നമ്മള് ധൈര്യമായി നിന്നാല് മാത്രമേ ഇത്തരം സംഭവങ്ങളെ എതിര്‍ക്കാന് കഴിയു.- അതിഥി പറയുന്നു.\nശരിക്കും കാസ്റ്റിംഗ് കൗച്ച് ഒരു കെണിയാണ് ഇത്തരമൊരു അനുഭവം നേരിടേണ്ടി വന്നാല് സ്വയം തീരുമാനം എടുക്കാന് കഴിയണം. ഇങ്ങനെയൊക്കെ ചെയ്താലെ സിനിമ കിട്ടൂ എന്ന ഭയമാണ് പലരെയും എതിര്‍ക്കാന് ധൈര്യമില്ലാത്തവരായി മാറ്റുന്നത്. പക്ഷേ നിങ്ങളുടെ കഴിവില് വിശ്വാസമുണ്ടെങ്കില് നല്ല സിനിമകള് തേടിയെത്തുമെന്നും അതിഥി പറഞ്ഞു.\naditi rao about casting couch\n‘ഓഡീഷനിൽ മുൻപരിചയമില്ലാത്ത ഒരാളെ ചുംബിക്കേണ്ടി വന്നു’; വെളിപ്പെടുത്തലുമായി അതിഥി റാവു…\nRelated Topics:Aditi Rao, Casting Couch


ആദ്യ പന്തില് വിക്കറ്റ്; കമ്മിന്‍സ് കൊടുങ്കാറ്റില് ഓപ്പണര്‍മാരെ നഷ്‌ടമായി ഡല്‍ഹി | IPL 2020 KKR vs DC Live Updates DC Lose early wickets\nആദ്യ പന്തില് വിക്കറ്റ്; കമ്മിന്‍സ് കൊടുങ്കാറ്റില് ഓപ്പണര്‍മാരെ നഷ്‌ടമായി ഡല്‍ഹി\nAbu Dhabi - United Arab Emirates, First Published 24, Oct 2020, 6:00 PM\nഓപ്പണര് അജിങ്ക്യ രഹാനെയെ ഇന്നിംഗ്‌സിലെ ആദ്യ പന്തില് പുറത്താക്കി പാറ്റ് കമ്മിന്‍സ് ഞെട്ടിച്ചു. രഹാനെ എല്‍ബിഡബ്ല്യൂ ആവുകയായിരുന്നു.\nഅബുദാബി: ഐപിഎല്ലില് 195 റണ്‍സ് വിജയലക്ഷ്യം പിന്തുടരുന്ന ഡല്‍ഹി കാപിറ്റല്‍സിന് തുടക്കത്തിലെ ഇരട്ട പ്രഹരം നല്‍കി കൊല്‍ക്കത്തയുടെ പാറ്റ് കമ്മിന്‍സ്. പവര്‍പ്ലേ പൂര്‍ത്തിയാകുമ്പോള് രണ്ട് വിക്കറ്റിന് 36 എന്ന നിലയിലാണ് ഡല്‍ഹി. നായകന് ശ്രേയസ് അയ്യരും(17*), വിക്കറ്റ് കീപ്പര് റിഷഭ് പന്തുമാണ്(9*) ക്രീസില്. ഓപ്പണര് അജിങ്ക്യ രഹാനെയെ ഇന്നിംഗ്‌സിലെ ആദ്യ പന്തില് എല്‍ബിയാക്കി കമ്മിന്‍സ് ഞെട്ടിച്ചു. വീണ്ടും പന്തെടുത്തപ്പോള് മൂന്നാം ഓവറിലെ മൂന്നാം പന്തില് ധവാനെ(6), കമ്മിന്‍സ് ബൗള്‍ഡാക്കി.\nനേരത്തെ, ടോസ് നഷ്‌ടപ്പെട്ട് ആദ്യം ബാറ്റ് ചെയ്ത കൊല്‍ക്കത്ത നിശ്ചിത 20 ഓവറില് ആറ് വിക്കറ്റിന് 194 റണ്‍സ് നേടി. കൊല്‍ക്കത്തയ്‌ക്കായി നരെയ്‌നും റാണയും അര്‍ധ സെഞ്ചുറി നേടിയപ്പോള് ഡല്‍ഹിക്കായി റബാഡയും നോര്‍ജെയും സ്റ്റോയിനിസും രണ്ടുവീതം വിക്കറ്റ് വീഴ്‌ത്തി.\nകൊല്‍ക്കത്തയെ തുടക്കത്തിലെ പ്രതിരോധത്തിലാക്കിയിരുന്നു ഡല്‍ഹി പേസര് ആന്‍റിച്ച് നോര്‍ജെ. രണ്ടാം ഓവറില് തന്നെ ശുഭ്‌മാന് ഗില് അക്ഷാറിന്‍റെ കൈകളില്. എട്ട് പന്തില് ഒന്‍പത് റണ്‍സ് മാത്രമേ ഗില്ലിനുണ്ടായിരുന്നുള്ളൂ. മൂന്നാമനായി എത്തിയ രാഹുല് ത്രിപാഠിയെയും നോര്‍ജെ തന്നെ മടക്കി. ആറാം ഓവറിലെ നാലാം പന്തില് ത്രിപാഠി ബൗള്‍ഡാവുകുമ്പോള് കൊല്‍ക്കത്തയ്‌ക്ക് 35 റണ്‍സ് മാത്രം. സ്‌കോര് ബോര്‍ഡില് ഏഴ് റണ്‍സ് കൂടി ചേര്‍ക്കുന്നതിനിടെ ദിനേശ് കാര്‍ത്തിക്കും(3) വീണു. വിക്കറ്റ് കാഗിസോ റബാഡയ്‌ക്ക്.\nഎല്ലാം കൈക്കലാക്കി റാണയും നരെയ്‌നും\nപിന്നെക്കണ്ടത് റാണയെ കൂട്ടുപിടിച്ച് നരെയ്‌ന് താണ്ഡവമാടുന്നത്. സീസണില് കേട്ട എല്ലാ പഴികളും തച്ചുതകര്‍ത്ത ഇന്നിംഗ്‌സ്. നരെയ്‌ന് അടി തുടങ്ങിയതോടെ റാണയും ട്രാക്കിലായി. ഇരുവരുടെയും കൂട്ടുകെട്ട് 17-ാം ഓവറിലെ നാലാം പന്തുവരെ നീണ്ടുനിന്നു. നരെയ്‌നെ, രഹാനെയുടെ കൈകളിലെത്തിച്ച് റബാഡയാണ് കൂട്ടുകെട്ട് പൊളിച്ചത്. 31 പന്തില് നാല് സിക്‌സും ആറ് ഫോറും സഹിതം നരെയ്‌ന് നേടിയത് 64 റണ്‍സ്. സ്റ്റോയിനിസിന്‍റെ അവസാന ഓവറിലെ അവസാന പന്തുകളില് റാണയും മോര്‍ഗനും പുറത്തായി. റാണയ്‌ക്ക് 53 പന്തില് 81 റണ്‍സും മോര്‍ഗന്9പന്തില് 17 റണ്‍സുമുണ്ടായിരുന്നു.\nഏറ്റവും സമ്പൂര്‍ണ ബാറ്റ്സ്‌മാന്‍റെ പേരുമായി റൂട്ട്, വിസ്‌മയങ്ങള് പലരും പുറത്ത്!\nLast Updated 24, Oct 2020, 6:01 PM\nPat Cummins Wicket\nസ്മിത്തിനും ഫിഞ്ചിനും സെഞ്ചുറി, ഇന്ത്യന് ബൗള്‍ളര്‍മാരെ പഞ്ഞിക്കിട്ട് ഓസീസ്; ഇന്ത്യക്ക് കൂറ്റന് വിജയലക്ഷ്യം


കശ്മീർ വിഷയത്തിൽ പാകിസ്ഥാനെ പിന്തുണച്ച മലേഷ്യക്ക് ഇന്ത്യയുടെ മറുപടി ; ഇറക്കു മതി കുറയ്ക്കും ; തീരുവ കൂട്ടും\nMay 30, 2020, 10:58 pm IST\nOct 12, 2019, 06:56 am IST\nന്യൂഡല്‍ഹി : മലേഷ്യയില് നിന്ന് പാമോയില് ഉള്‍പ്പെടെയുള്ള വസ്തുക്കളുടെ ഇറക്കുമതി കുറയ്ക്കാനൊരുങ്ങി കേന്ദ്രം. മലേഷ്യയില് നിന്നുള്ള പാമോയില് ഇറക്കുമതി കുറയ്ക്കുകയും, മറ്റ് ഉല്‍പ്പന്നങ്ങളുടെ ഇറക്കുമതിയില് നിയന്ത്രണം കൊണ്ടുവരാനും കേന്ദ്രം ഉദ്ദേശിക്കുന്നതായാണ് വിവരം.\nജമ്മു കശ്മീര് വിഷയത്തില് മലേഷ്യന് പ്രസിഡന്റ് യുഎന്നില് നടത്തിയ പരാമര്‍ശങ്ങള്‍ക്കു പിന്നാലെയാണ് മലേഷ്യയില് നിന്നുള്ള വസ്തുക്കളുടെ ഇറക്കുമതിയില് നിയന്ത്രണങ്ങള് കൊണ്ടു വരുന്നതായുള്ള റിപ്പോര്‍ട്ടുകള് പുറത്തു വരുന്നത്. മലേഷ്യയില് നിന്നുള്ള പാമോയില് ഇറക്കുമതി കുറച്ച് ഇന്തോനേഷ്യ, അര്‍ജന്റീന, യുക്രൈന് രാജ്യങ്ങളില് നിന്ന് കൂടുതല് ഇറക്കുമതി ചെയ്യുമെന്നാണ് സൂചന.\nകശ്മീര് ഇന്ത്യ ബലമായി കൈവശപ്പെടുത്തി എന്നായിരുന്നു മലേഷ്യന് പ്രസിഡന്റ് മഹാതിര് മുഹമ്മദ് യുഎന്നില് നടത്തിയ പരാമര്‍ശം. ഇന്ത്യ പാകിസ്ഥാനോടൊപ്പം ചേര്‍ന്ന് പ്രവര്‍ത്തിച്ചെങ്കിലേ കശ്മീര് വിഷയം പരിഹരിക്കാന് കഴിയുകയുള്ളൂ എന്നും മുഹമ്മദ് പറഞ്ഞിരുന്നു.


വിജയം കാണാൻ സഹീറ ഇല്ല; ഇന്നലെ മരിച്ച എൽഡിഎഫ് സ്ഥാനാർത്ഥിക്ക് ഉജ്വലജയം - Janayugom Online\nDecember 16, 2020, 4:49 pm\nമലപ്പുറം തലക്കാട് ഗ്രാമപഞ്ചായത്തിലെ ഇന്നലെ മരിച്ച ഇടതുമുന്നണി സ്ഥാനാർഥി സഹീറ ബാനുവിന് ഇന്ന് ഉജ്വല വിജയം. തലക്കാട് ഗ്രാമ പഞ്ചായത്ത് 15-ാം വാര്‍ഡ് പാറശ്ശേരി വെസ്റ്റിലെ സ്ഥാനാര്‍ഥിയായിരുന്നു ഇരഞ്ഞിക്കല് സഹീറ ബാനു. സ്വതന്ത്രയായ സുലൈഖ ബീവിയായിരുന്നു എതിര് സ്ഥാനാര്‍ഥി. 239 വോട്ടിനാണ് സഹീറ എതിർ സ്ഥാനാർത്ഥിയെ പരാജയപ്പെടുത്തിയത്.\nകഴിഞ്ഞ 10ന് പാറശ്ശേരിയിലുണ്ടായ വാഹനാപകടത്തില് ഗുരുതരമായി പരുക്കേറ്റ് കോട്ടക്കല് സ്വകാര്യ ആശുപത്രിയില് ചികിത്സയിലിരിക്കെ ഇന്നലെ വൈകീട്ട് മൂന്നു മണിയോടെയായിരുന്നു സഹീറ ബാനുവിന്റെ മരണം. സഹോദരന്റെ മകനുമൊത്ത് ബൈക്കില് സഞ്ചരിക്കുമ്പോള് കാറുമായി കൂട്ടിയിടിച്ചായിരുന്നു അപകടം.\nതലക്കാട് സിപിഎം ലോക്കല് കമ്മറ്റി അംഗമായിരുന്ന സഹീറ, 2000ലും 201https://janayugomonline.com/victory-for-the-ldf-candidate-who-died-yesterday/0ലും പഞ്ചായത്ത് അംഗമായിരുന്നു. കഴിഞ്ഞ തവണ പൂക്കൈതയിലെ യുഡിഎഫ് ശക്തികേന്ദ്രത്തില് നിന്നും എട്ടു വോട്ടിനാണ് പരാജയപ്പെട്ടത്. തൈവളപ്പില് സയ്താലിയാണ് ഭര്‍ത്താവ്. മക്കള്: മുഹമ്മദ് ബഷീര്, അഹമ്മദ് ഖാനം, റുബീന. മരുമകന് ഷഫ്‌നീദ്.\nEnglish Summary : victory for the LDF candidate who died yesterday\nപുരസ്‌കാരനിറവില് തൃശൂരിൽ വികസന പൂരം\nആദ്യ ഫല സൂചന എല്‍ഡിഎഫിനൊപ്പം: രണ്ടു വാർഡുകളില് എൽഡിഎഫ് സ്ഥാനാർത്ഥികൾ വിജയിച്ചു; ഒന്നാം വാർഡിൽ ജോസ് വിഭാഗം വിജയിച്ചു.


India's COVID-19 caseload races past 30 lakh\nരാജ്യത്ത് കോവിഡ് കേസുകള് കുതിക്കുന്നു; 30 ലക്ഷം കടന്ന് രോഗികള്\nനിലവില് ഇന്ത്യയിലെ ആകെ കോവിഡ് ബാധിച്ചവരുടെ എണ്ണം ഇതോടെ 30,05,281 ആയി\nAug 22, 2020, 10:07 PM\nന്യൂഡല്‍ഹി: രാജ്യത്ത് കോവിഡ് രോഗികളുടെ എണ്ണത്തില് വന് കുതിപ്പ്. കോവിഡ് ബാധിച്ചവരുടെ എണ്ണം 30 ലക്ഷം കടന്നു. വെറും 15 ദിവസത്തിനുള്ളില് 20 ലക്ഷത്തില്‍നിന്ന് 30 ലക്ഷം കോവിഡ് രോഗികളിലേക്ക് രാജ്യം എത്തിയതായി ഔട്ട്‌ലുക്ക് ഇന്ത്യ റിപ്പോര്‍ട്ട് ചെയ്യുന്നു.\nഓഗസ്റ്റ് ഏഴിനാണ് കോവിഡ് രോഗികളുടെ എണ്ണം 20 ലക്ഷം കടന്നത്. 15 ദിവസം പിന്നിടുമ്ബോള് ഇത് 30 ലക്ഷം കവിഞ്ഞു. കഴിഞ്ഞ 24 മണിക്കൂറിനിടെ രാജ്യത്ത് 69,878 പുതിയ കേസുകളാണ് റിപ്പോര്‍ട്ട് ചെയ്തത്. ഇത് ഏറ്റവും കൂടിയ പ്രതിദിന കണക്കാണ്.\nനിലവില് ഇന്ത്യയിലെ ആകെ കോവിഡ് ബാധിച്ചവരുടെ എണ്ണം ഇതോടെ 30,05,281 ആയി. രോഗികളുടെ എണ്ണത്തില് ലോകത്ത് യു.എസിനും ബ്രസീലിനും തൊട്ടുപിന്നിലാണ് ഇന്ത്യ. കഴിഞ്ഞ 18 ദിവസമായി ലോകത്ത് ഏറ്റവും കൂടുതല് കോവിഡ് കേസുകളുടെ പ്രതിദിന വര്‍ദ്ധന രേഖപ്പെടുത്തിയത് ഇന്ത്യയിലാണ്.\nമഹാരാഷ്ട്രയിലാണ് ഏറ്റവും കൂടുതല് കോവിഡ് കേസുകള് റിപ്പോര്‍ട്ട് ചെയ്തത്. 6,57,450 പേര്‍ക്കാണ് മഹാരാഷ്ട്രയില് കോവിഡ് ബാധിച്ചത്. തൊട്ടുപിന്നില് തമിഴ്നാടും ആന്ധ്രാപ്രദേശുമാണുള്ളത്. തമിഴ്നാട്ടില് 3,73,410 പേര്‍ക്കും ആന്ധ്രയില് 3,45,216 പേര്‍ക്കുമാണ് ഇതുവരെ കോവിഡ് സ്ഥിരീകരിച്ചത്.\nഇന്ന് രാവിലെ വരെയുള്ള 24 മണിക്കൂര് സമയത്തിനിടെ പുതുതായി 69,878 പേരാണ് രാജ്യത്ത് പുതുതായി രോഗബാധിതരായത്. ഇന്ത്യയില് രേഖപ്പെടുത്തിയിട്ടുള്ളതില് വച്ചുള്ള ഏറ്റവും ഉയര്‍ന്ന പ്രതിദിന വര്‍ദ്ധനയാണിത്. പല സംസ്ഥാനങ്ങളിലും കൊവിഡ് രോഗികളുടെ എണ്ണത്തില് ഗണ്യമായ കുതിച്ചുകയറ്റമാണ് ഉണ്ടാകുന്നത്. ലോകത്തെ ആകെ കൊവിഡ് മരണം 8 ലക്ഷം പിന്നിട്ടു. ഇതില് പകുതിയോളം മരണങ്ങള് യു.എസ്, ബ്രസീല്, മെക്സിക്കോ, ഇന്ത്യ എന്നീ നാല് രാജ്യങ്ങളില് നിന്നാണ്.


സന്യാസം Archives - Isha Foundation - Official Malayalam Blog\nസന്യാസം അകതാരിലൂടെMarch 22, 2016 സന്യാസദീക്ഷ\nഅമ്പേഷി: സദുഗുരോ, ഇന്നിവിടെ നടക്കുന്ന സന്യാസദീക്ഷ നല്‍കല് എന്തിനുവേണ്ടിയാണ്? അതിന്‍റെ പ്രാധാന്യം എന്താണ്? ...\nചോദ്യോത്തരങ്ങള്, സദ്ഗുരുJanuary 3, 2016 സന്യാസം …ചിലര്‍ക്ക് അധികാരത്തിലെത്താനുള്ള യൂണിഫോമാണ്\nആര്‍ഷസംസ്കൃതി, സംസ്കൃതിJune 28, 2015 സന്യാസം, ബന്ധങ്ങള് എന്തിനുപേക്ഷിക്കണം?\nപഞ്ചേന്ദ്രിയങ്ങള്‍ക്ക്, അതായത് ആകാശം, അഗ്നി, ജലം, വായു, ഭൂമി എന്നിവയ്ക്ക് ശക്തമായ ഓര്‍മയുണ്ട്. യോഗശാസ്‌ത്രം ഇതെടുത്തു പറയുന്നുണ്ട്. ആധുനിക ശാസ്‌ത്രവും ഇതിനോട് യോജിക്കുന്നു. വസ്‌തുക്കളുടെ സാന്ദ്രത കൂടുന്തോറും അവയുടെ ഓ ...


The number of women candidates in the 2019 Lok Sabha elections is less | വനിതാ പ്രാതിനിധ്യത്തിന് വേണ്ടി വാദിച്ച പ്രമുഖ പാര്‍ട്ടികളില് പോലും സ്ത്രീ സ്ഥാനാര്‍ഥികള് വളരെ കുറവ്; 2019ലെ ലോക്‌സഭ തിരഞ്ഞെടുപ്പില് മത്സരിക്കുന്ന വനിതാ സ്ഥാനാര്‍ഥികളുടെ എണ്ണം തുച്ഛം മാത്രം - Malayalam Oneindia\n4 min ago ചാലിയാര് പഞ്ചായത്തില് ഇത്തവണ മല്‍സരം കടുക്കും; ബിജെപിക്ക് വേണ്ടി സിവില് എഞ്ചിനിയര്\n17 min ago നിയമസഭാ തിരഞ്ഞെടുപ്പില് മത്സരിക്കാന് ആഗ്രഹം; രാഷ്ട്രീയവും, നിലപാടും പറഞ്ഞ് നടി പ്രിയങ്ക അനൂപ്\nUpdated: Sat, Apr 6, 2019, 22:53 [IST]\nരാജ്യത്തെ വനിതാ രാഷ്ട്രീയ പ്രവര്‍ത്തകര് ചില 'നല്ല കാരണങ്ങളാല്' തികച്ചും അസ്വസ്ഥരാണ്. കാരണം വര്‍ഷങ്ങളായി പാര്‍ലമെന്റില് 33% സീറ്റുകള് റിസര്‍വ് ചെയ്യുന്നതിനെ കുറിച്ച് വാതോരാതെ സംസാരിച്ച പ്രമുഖ രാഷ്ട്രീയ പാര്‍ട്ടികള് പോലും ഇത്തവണത്തെ തിരഞ്ഞെടുപ്പില് വലിയൊരു ശതമാനം സ്ത്രീകളെയും മത്സരിപ്പിക്കാന് തയ്യാറല്ല.\nഇത്തവണത്തെ തിരഞ്ഞെടുപ്പില് ടിക്കറ്റ് നിരസിച്ചതിന്റെ നിരാശ ബി.ജെ.പി.യില് നിന്നുള്ള രണ്ട് വനിതാ രാഷ്ട്രീയക്കാര് ഈ ആഴ്ചയാണ് പരസ്യമായി പ്രകടിപ്പിച്ചത്. തൃണമൂല് കോണ്‍ഗ്രസിനെയും ബിജെഡിയെയും പോലെ മറ്റു രാഷ്ട്രീയ പാര്‍ട്ടികളും തിരഞ്ഞെടുപ്പില് 33% വനിതാ സംവരണം കൊണ്ടു വരണമെന്ന് ബിജെപി വക്താവ് ഷെയ്‌ന എന് സി ആവശ്യപ്പെട്ടു.\nബിജെപി ടിക്കറ്റ് നല്‍കാത്തതിനാല് 8 തവണ പാര്‍ലമെന്റ് അംഗമായ 8 തവണ തിരഞ്ഞെടുപ്പില് മികച്ച വിജയം നേടിയ സുമിത്ര മഹാജന് പോലും ഇത്തവണ തിരഞ്ഞെടുപ്പില് മത്സരിക്കുന്നില്ല. ഈ ആഴ്ച പുറത്തിറക്കിയ കോണ്‍ഗ്രസ് പ്രകടന പത്രികയില് തെരഞ്ഞെടുക്കപ്പെടുകയാണെങ്കില് വനിതാ സംവരണ ബില് പാസാക്കുമെന്ന വാഗ്ദാനം നല്‍കിയിരുന്നു.\nദേശീയ-സംസ്ഥാന തലങ്ങളിലെ തിരഞ്ഞെടുപ്പില് സ്ത്രീകളുടെ തുല്യ പ്രാതിനിധ്യം 2014-ല് കോണ്‍ഗ്രസും ബിജെപിയും വാഗ്ദാനം ചെയ്തിരുന്നു. ഇതുവരെയുള്ള കണക്കെടുത്താല് ഇത്തവണത്തെ തിരഞ്ഞെടുപ്പില് ഏറ്റവും കൂടുതല് വനിതകള്‍ക്ക് സീറ്റ് നല്‍കിയിട്ടുള്ളത് കോണ്‍ഗ്രസാണ്. 344 ടിക്കറ്റില് 47 സീറ്റുകളിലേക്ക് വനിത സ്ഥാനാര്‍ഥികളാണ് കോണ്‍ഗ്രസില് നിന്നും മത്സരിക്കുന്നത.് ബിജെപിയിലാകട്ടെ 374 സ്ഥാനാര്‍ഥികളില് 45 പേര് സ്ത്രീകളാണ്.\nവിവിധ പാര്‍ട്ടികളിലെ വനിതാ സ്ഥാനാര്‍ഥികളുടെ കണക്കെടുക്കുന്ന ഡല്‍ഹി അശോക യൂണിവേഴ്‌സിറ്റിയിലെ പ്രൊഫസറായ ഗൈല്‍സ് വെര്‍നേഴ്‌സാണ് ഈ വിവരം പുറത്തു വിട്ടത്. 10ലധികം വനിതകള്‍ക്ക് ടിക്കറ്റ് നല്‍കിയ തൃണമൂല് കോണ്‍ഗ്രസാണ് മറ്റൊരു പാര്‍ട്ടി. ആകെയുള്ള 43 സ്ഥാനാര്‍ഥികളില് 17 പേര് സ്ത്രീകളാണ്.\n1957 മുതല് 2014 വരെയുള്ള ലോക്‌സഭാ എംപിമാരുടെ ഒരു കണക്കെടുപ്പ് ന്യൂസ് 18 കഴിഞ്ഞ ദിവസം പുറത്ത് വിട്ടിരുന്നു. ഇതുപ്രകാരം ഇപ്പോഴത്തെ പാര്‍ലമെന്റില് 543 എംപിമാരില് 66 വനിതാ എംപിമാര് (11%) ഉണ്ട്. അതായത് പാര്‍ലമെന്റിലെ പത്തില് ഓരോ9എം.പിമാരും പുരുഷന്‍മാരാണ്. 2014 ല് കോണ്‍ഗ്രസ് 464 സീറ്റുകളില് 60 സീറ്റ് വനിതകള്‍ക്ക് നല്‍കി.\nഅതായത് ആകെ വനിതകളില് 12.9 ശതമാനം സ്ഥാനാര്‍ത്ഥികള് മത്സരിച്ചു. ബിജെപിയിലാകട്ടെ 428 സ്ഥാനാര്‍ത്ഥികളില് 38 വനിതകള് മത്സരിച്ച് 8.9 ശതമാനം പ്രാതിനിധ്യം ഉറപ്പു വരുത്തി. 2019 ലെ രാഷ്ട്രീയ പാര്‍ട്ടികളുടെ വനിതാ സ്ഥാനാര്‍ഥികളുടെ എണ്ണം ആകെയുള്ള സ്ഥാനാര്‍ഥികളില് സ്ത്രീകളുടെ കണക്കെടുത്താല് ഇത്തവണത്തെ തിരഞ്ഞെടുപ്പിലെ ലിംഗ അസമത്വം വ്യക്തമാകും\nതൃണമൂല് കോണ്‍ഗ്രസും ബി ജെഡിയും മാത്രമാണ് '33%' ആദര്‍ശം നടപ്പിലാക്കുന്നുള്ളൂ. പാര്‍ലമെന്റില് 33 ശതമാനം സ്ത്രീകളുടെ പ്രാതിനിധ്യത്തെ കുറിച്ചുള്ള രാഷ്ട്രീയ പാര്‍ട്ടികളുടെ ചര്‍ച്ചകള് പുരോഗമിക്കുമ്പോള് വെറും2പാര്‍ട്ടികള് മാത്രമേ വനിതാ പ്രാതിനിധ്യം ഉറപ്പു വരുത്തുന്നുള്ളൂ. പശ്ചിമ ബംഗാളിലെ തൃണമൂല് കോണ്‍ഗ്രസും ഒഡീഷയിലെ ബിജു ജനതാദളും. കോണ്‍ഗ്രസും ബി.ജെ.പിയും യഥാക്രമം 47 ഉം 45 ഉം സ്ത്രീകളെ മത്സരിപ്പിക്കുന്നുണ്ടെങ്കിലും പാര്‍ട്ടിയിലെ പുരുഷ സ്ഥാനാര്‍ഥികളുടെ എണ്ണവുമായി താരതമ്യം ചെയ്യുമ്പോള് ഇത് വളരെ കുറവാണ്.\nlok sabha elections 2019 ലോക്സഭ തിരഞ്ഞെടുപ്പ് 2019 woman വനിത candidate\nThe number of women candidates in the 2019 Lok Sabha elections is less


വൈദ്യുതിബിൽ; സബ്‌സിഡി ഉത്തരവായി | Kerala | Deshabhimani | Friday Jun 26, 2020\nതിരുവനന്തപുരം > മുഖ്യമന്ത്രി പിണറായി വിജയൻ പ്രഖ്യാപിച്ച സബ്‌സിഡി ആനുകൂല്യങ്ങൾ ഗാർഹിക ഉപയോക്താക്കൾക്ക് ലഭ്യമാക്കുന്നതിന് കെഎസ്‌ഇബി ഉത്തരവായി. സബ്‌സിഡി നൽകാൻ നിലവിലെ ബില്ലിങ് സോഫ്‌റ്റ്‌വെയർ പരിഷ്‌ക്കരിക്കാനുള്ള നടപടികൾ കെഎസ്‌ഇബി ഐടി വിഭാഗം ആരംഭിച്ചു.ജൂലൈ മുതൽ നൽകുന്ന ബില്ലിൽ സബ്‌സിഡി ലഭിക്കും. സബ്‌സിഡി എത്രയെന്ന് ബില്ലിലും രസീതിലും രേഖപ്പെടുത്തിയിട്ടുണ്ടാകും. സബ്‌സിഡി ഇനത്തിൽ 200 കോടി രൂപ അധികം ചെലവഴിക്കേണ്ടി വരുമെന്നാണ് പ്രാഥമിക കണക്ക്. സർക്കാരിന് നൽകുന്ന വൈദ്യുതി നികുതി ഇനത്തിൽ ഈ തുക കുറയ്‌ക്കണമെന്ന് അഭ്യർഥിച്ച് കെഎസ്ഇബി കത്ത് നൽകി.\nഏപ്രിൽ 20 മുതൽ ജൂൺ 19 വരെ നൽകിയ ലോക്‌ഡൗൺ കാലത്തെ ബില്ലുകൾക്കാണ് ഇളവ്. നേരത്തെ ഉപയോഗിച്ച വൈദ്യുതിയുടെ ശരാശരി, ലോക്‌ഡൗൺ സമയത്തെ ഉപയോഗവർധനവ് എന്നിവ കണക്കിലെടുത്താണ് ഇളവ് അനുവദിക്കുക. ഇതിനകം ബില്ലടച്ചവർക്ക് തുടർന്നുള്ള ബില്ലിൽ സബ്‌സിഡി ക്രമപ്പെടുത്തി നൽകും. ഇതുവരെ ബില്ല് അടയ്‌ക്കാത്തവർക്ക് അഞ്ച് തവണകളായി നൽകാം. ലോക്‌ഡൗൺ കാലയളവിലെ ബിൽ അടയ്‌ക്കാത്തവരുടെ കണക്‌ഷൻ ഡിസംബർ വരെ വിച്ഛേദിക്കേണ്ടെന്ന് ബോർഡ് തീരുമാനിച്ചിട്ടുണ്ട്. ബില്ലിലെ പലിശയും ഒഴിവാക്കും. മുഴുവൻ ഗാർഹിക ഉപയോക്താക്കൾക്കും മുഖ്യമന്ത്രി പ്രഖ്യാപിച്ച ആനുകൂല്യം ലഭിക്കും.


ഒളിമ്പിയയെ പിരിഞ്ഞിരിക്കാനാകില്ല; ഒളിമ്പിക്‌സിനില്ലെന്ന് സെറീന വില്ല്യംസ് | Serena Williams| Tokyo Olympics\nJun 27, 2021, 07:58 PM IST\nകോവിഡ് സുരക്ഷ മുന്‍നിര്‍ത്തി മത്സരാര്‍ഥികളുടെ കുടുംബാഗങ്ങളേയും വിദേശ കാണികളേയും ഒളിമ്പിക്‌സില് പങ്കെടുക്കുന്നതില് നിന്ന് വിലക്കിയിട്ടുണ്ട്.\nസെറീന വില്ല്യംസ് | Photo: Reuters\nന്യൂയോർക്ക്: റാഫേൽ നദാലിനും ഡൊമിനിക് തീമിനും പിന്നാലെ ടോക്കിയോ ഒളിമ്പിക്സിൽ നിന്ന് പിന്മാറി സെറീന വില്ല്യംസും. ഒളിമ്പിക്സിൽ പങ്കെടുക്കുകയാണെങ്കിൽ മൂന്നു വയസ് പ്രായമുള്ള മകൾ ഒളിമ്പിയയെ കുറച്ചു ദിവസത്തേക്ക് പിരിഞ്ഞിരിക്കേണ്ടി വരുമെന്നതാണ് സെറീനയുടെ പിന്മാറ്റത്തിന് കാരണം. കോവിഡ് സുരക്ഷ മുൻനിർത്തി മത്സരാർഥികളുടെ കുടുംബാഗങ്ങളേയും വിദേശ കാണികളേയും ഒളിമ്പിക്സിൽ പങ്കെടുക്കുന്നതിൽ നിന്ന് വിലക്കിയിട്ടുണ്ട്.\n39-കാരിയായ സെറീന ഒളിമ്പിക്സിൽ നാല് സ്വർണ മെഡൽ നേടിയിട്ടുണ്ട്. 2000 സിഡ്നി ഒളിമ്പിക്സിലും 2008 ബെയ്ജിങ് ഒളിമ്പിക്സിലും ഡബിൾസിൽ സ്വർണം നേടിയ സെറീന 2012 ലണ്ടൻ ഒളിമ്പിക്സിൽ സിംഗിൾസിലും ഡബിൾസിലും സ്വർണം കഴുത്തിലണിഞ്ഞു. സഹോദരിയായ വീനസ് വില്ല്യംസിനൊപ്പമാണ് സെറീനയുടെ മൂന്ന് ഡബിൾസ് സ്വർണ നേട്ടവും.\nഎന്നാൽ 2016 റിയോ ഒളിമ്പിക്സ് സിംഗിൾസിൽ സെറീന മൂന്നാം റൗണ്ടിൽ തോറ്റു പുറത്തായി. യുക്രെയ്ന്റെ എലീന സ്വിറ്റോലിനയോടാണ് പരാജയപ്പെട്ടത്. ഡബിൾസിൽ ആദ്യ റൗണ്ടിൽ തോൽവി നേരിട്ടു. അതിനു മുമ്പ് ഒളിമ്പിക്സിൽ ഒരൊറ്റ മത്സരത്തിൽപോലും സെറീന-വീനസ് സഖ്യം പരാജയപ്പെട്ടിരുന്നില്ല.\nContent Highlights: Serena Williams joins growing list of tennis stars to skip Tokyo Olympics\n'വിരമിക്കല് പ്രഖ്യാപനം നേരത്തെ ആയിപ്പോയി, ഖേദിക്കുന്നു'; സാനിയ മിര്‍സ\nഓസ്‌ട്രേലിയന് ഓപ്പണ്: ആവേശകരമായ മത്സരത്തില് ഷാപ്പോവലോവിനെ തകര്‍ത്ത് നദാല് സെമിയില്


news round up: thursday news round up - ചൊവ്വാഴ്ചത്തെ പ്രധാന വാർത്തകൾ ചുരുക്കത്തിൽ, Watch Video | Samayam Malayalam\nആസാമിൽ പലയിടങ്ങളിലായി നടന്ന മണ്ണിടിച്ചിലുകളിലായി ഇരുപത് പേർ മരിച്ചു. തെക്കൻ ആസാമിലെ മൂന്ന് ജില്ലകളിലാണ് അപകടങ്ങൾ നടന്നത്. നിരവിധി പേർക്ക് പരിക്കേറ്റതായി റിപ്പോർട്ടുണ്ട്. രക്ഷാദൗത്യങ്ങൾ പുരോഗമിക്കുകയാണ്.കച്ചാർ ജില്ലയിൽ ഏഴ് പേരും, ഹൈലക്കണ്ടി ജില്ലയിൽ ഏഴ് പേരും, കരിംഗഞ്ചിൽ ആറ് പേരും മരിച്ചുവെന്നാണ് വിവരം. മരിച്ചവരിൽ 11 കുട്ടികളും മൂന്ന് സ്ത്രീകളും ഉണ്ട്.അറബിക്കടലിൽ നിസർഗ ചുഴലിക്കാറ്റ് രൂപം കൊണ്ടെന്ന് കേന്ദ്ര കാലാവസ്ഥാ നിരീക്ഷണ കേന്ദ്രം അറിയിച്ചു. തീവ്ര ന്യൂന മർദ്ദമാണ് ചുഴലിക്കാറ്റായി മാറിയത്. ഇന്ന് രാത്രിയോടെ നിസർഗ തീവ്ര ചുഴലിക്കാറ്റായി മാറും.പനാജിക്ക് 280 കിലോമീറ്റർ അകലെയാണ് നിസർഗയുടെ നിലവിലെ സ്ഥാനം. നിസർഗ നാളെ വൈകിട്ട് വടക്കൻ മഹാരാഷ്ട്രയിൽ തീരം തൊടും. മണിക്കൂറിൽ 120 കിലോമീറ്റർ വരെ വേഗത്തിൽ കാറ്റ് വീശുമെന്നാണ് മുന്നറിയിപ്പ്. റായിഗഡിലെ അലിബാഗിലൂടെ കരയിലേക്ക് വീശുമെന്നാണ് കാലാവസ്ഥ കേന്ദ്രം അറിയിച്ചിരിക്കുന്നത്. അയല് ജില്ലകളിലേക്ക് ബസ് സര്‍വീസ് നാളെ മുതല് ആരംഭിക്കുമെന്ന് ഗതാഗത മന്ത്രി എ കെ ശശീന്ദ്രന്. ബസുകളില് പഴയ ടിക്കറ്റ് നിരക്ക് തന്നെയായിരിക്കുമെന്നും മന്ത്രി പറഞ്ഞു. കെഎസ്ആര്‍ടിസിയും സ്വകാര്യ ബസുകളും നാളെ മുതല് സര്‍വീസ് നടത്തും. 2190 ഓര്‍ഡിനറി സര്‍വീസുകളും 1037 അന്തര് ജില്ലാ സര്‍വീസുകളുമായിരിക്കും നടത്തുക. നിന്നുകൊണ്ട് യാത്ര പാടില്ലെന്നും എല്ലാ സീറ്റിലും യാത്രക്കാരാകാമെന്നും മന്ത്രി പറഞ്ഞു. എന്നാല് തിക്കിത്തിരക്കി ബസില് കയറിയാല് നടപടി ഉണ്ടാവും. നിയന്ത്രിത മേഖലകളില് സ്റ്റോപ്പ് ഉണ്ടാവില്ല. സ്ഥിതി മെച്ചപ്പെട്ടാല് അന്തര്‍സംസ്ഥാന സര്‍വീസ് തുടങ്ങാനാണ് തീരുമാനം. ഇപ്പോഴത്തെ പ്രതിസന്ധികൾ മറികടന്ന് രാജ്യം മുന്നോട്ട് പോകുമെന്ന് പ്രധാനമന്ത്രി നരേന്ദ്ര മോദി. ജനങ്ങളുടെ ജീവൻ രക്ഷിക്കുന്നതിനൊപ്പം സാമ്പത്തിക രംഗത്തെ പ്രതിസന്ധികൾ മറികടക്കേണ്ടതുണ്ടെന്നും ഇന്ത്യ വളർ തിരിച്ചുപിടിക്കുമെന്നും മോദി. കോൺഫിഡറേഷൻ ഓഫ് ഇന്ത്യൻ ഇൻഡസ്ട്രീസ് വാർഷിക സെഷനിൽ സംസാരിക്കുകയാണ് പ്രധാനമന്ത്രി. ദില്ലി സംസ്ഥാന ബിജെപിയിൽ വൻ അഴിച്ചുപണി. സംസ്ഥാന അധ്യക്ഷൻ മനോജ് തിവാരിയെ സ്ഥാനത്ത് നിന്ന് നീക്കി. പുതിയ അധ്യക്ഷനായി ആദേശ് കുമാർ ഗുപ്തയെ ബിജെപി ദേശീയ അധ്യക്ഷൻ ജെ.പി നദ്ദ നിയമിച്ചു. മുൻ നോർത്ത് ദില്ലി മേയറാണ് ആദേശ് കുമാർ ഗുപ്ത. ദില്ലി തെരഞ്ഞെടുപ്പില് ബിജെപിക്കുണ്ടായ തിരിച്ചടിയ്ക്ക് പിന്നാലെ മനോജ് തിവാരിക്കെതിരെ ബിജെപിക്കുള്ളിൽ പ്രതിഷേധം ഉയര്‍ന്നിരുന്നു.\n02 Jun 2020, 8:16PM ISTViews: 1055\nകൊവിഡ് 19 കൊറോണ വൈറസ് news round up covid 19 coronavirus


സലാര് ഡി യുയുനി; മഞ്ഞുമല പോലൊരു ഉപ്പിന്റെ മഹാസമതലം | Vidya| Balabhumi| Kids| Salt\nസലാര് ഡി യുയുനി; മഞ്ഞുമല പോലൊരു ഉപ്പിന്റെ മഹാസമതലം\nSep 8, 2020, 10:48 AM IST\nഉപ്പുറഞ്ഞുണ്ടായ ധവളിമയാര്‍ന്ന സമതലം കാഴ്ചയില് മഞ്ഞാണെന്നേ തോന്നൂ. വേനല്‍ക്കാലത്ത് ഉപ്പുപാളിക്ക് 10 മീറ്ററിലേറെ കനമുണ്ടാകും. മഴക്കാലത്താകട്ടെ അഞ്ചാള് ആഴത്തില് ഉപ്പുവെള്ളം സമതലത്തിനുമീതെ കെട്ടിക്കിടക്കും\nസലാർ ഡി യുയുനി | Photo: Getty images\nഭൂമുഖത്തെ ഏറ്റവും വലിയ ഉപ്പുസമതലമാണ് 'സലാർ ഡി യുയുനി'. ആയിരക്കണക്കിന് വർഷങ്ങൾ നീണ്ട ഭൗമ പ്രതിഭാസത്തിന്റെ ഫലമായി രൂപംകൊണ്ട സവിശേഷമായൊരു പ്രദേശം. സലാർ ഡി യുയുനിയുടെ വിശേഷങ്ങളിലേക്ക്...\nലാറ്റിനമേരിക്കൻ രാജ്യമായ ബൊളീവിയയുടെ തെക്കുപടിഞ്ഞാറുള്ള ഡാനിയേൽ കാബോസ് പ്രവിശ്യയുടെ ഭാഗമാണ് ലോകോത്തര പ്രകൃത്യദ്ഭുതമായ സലാർ ഡി യുയുനി. 10,852 ചതുരശ്ര കിലോമീറ്ററിൽ വ്യാപിച്ചുകിടക്കുന്ന ഉപ്പുസമതലം. 42,000 വർഷമാണ് സലാർ ഡി യുയുനിയുടെ പ്രായമായി ഭൗമ ശാസ്ത്രജ്ഞർ കണക്കാക്കിയിട്ടുള്ളത്. റേഡിയോ കാർബൺ ഡേറ്റിങ് ഉൾപ്പെടെയുള്ള അത്യാധുനിക സങ്കേതങ്ങൾ ഉപയോഗപ്പെടുത്തിയാണ് ആ നിഗമനം.\nഉപ്പുറഞ്ഞുണ്ടായ ധവളിമയാർന്ന സമതലം കാഴ്ചയിൽ മഞ്ഞാണെന്നേ തോന്നൂ. വേനൽക്കാലത്ത് ഉപ്പുപാളിക്ക് 10 മീറ്ററിലേറെ കനമുണ്ടാകും. മഴക്കാലത്താകട്ടെ അഞ്ചാൾ ആഴത്തിൽ ഉപ്പുവെള്ളം സമതലത്തിനുമീതെ കെട്ടിക്കിടക്കും. നവംബർ മുതൽ ജനുവരിവരെയാണ് വേനൽ. കൂടിയ അന്തരീക്ഷതാപം 21 ഡിഗ്രി സെൽഷ്യസ്. ശൈത്യം മൂർധന്യത്തിലെത്തുന്ന ജൂണിൽ താപനില രണ്ട് ഡിഗ്രി സെൽഷ്യസ് വരെ താഴും. ബൊളീവിയയുടെ മറ്റു പ്രദേശങ്ങളുമായി താരതമ്യപ്പെടുത്തുമ്പോൾ സലാർ ഡി യുയുനിയിൽ മഴ തുലോം കുറവാണ്. സമുദ്രനിരപ്പിൽനിന്ന് 3656 മീറ്റർ ഉയരത്തിലാണ് ഈ പ്രദേശം.\nസലാർ ഡി യുയുനിക്ക് അതിരിട്ടെന്നോണം ചുറ്റും ഒട്ടേറെ മലനിരകളും പർവതങ്ങളുമുണ്ട്. സലാർ, യുയുനി എന്നീ രണ്ടു വാക്കുകൾ ചേർന്നതാണ് 'സലാർ ഡി യുയുനി' എന്ന നാമം. 'സലാർ' എന്നത് ഉപ്പുസമതലം എന്നർഥമുള്ള സ്പാനിഷ് വാക്കാണ്. 'യുയുനി' എന്നത് അയ്മാറ ഭാഷയിൽ നിന്നും ഉരുത്തിരിഞ്ഞ പദവും. ചുറ്റപ്പെട്ടത് എന്നാണ് അതിനർഥം. ഭൂപ്രകൃതിയിൽനിന്നാണ് പ്രദേശത്തിന്റെ പേര് രൂപംകൊണ്ടതെന്നു സാരം.\nഉപ്പിന്റെ ലോകമാണെങ്കിലും ഏതാനും കുറ്റിച്ചെടികളൊക്കെ ഇവിടെ കാണാം. എൺപതിലേറെ ഇനം പക്ഷികളെയും വ്യത്യസ്ത സീസണുകളിലായി സലാർ ഡി യുയുനിയിൽ കണ്ടെത്തിയിട്ടുണ്ട്. സുരക്ഷിതമായ ബ്രീഡിങ് ലൊക്കേഷൻ എന്ന നിലയിലാണ് അവ സലാർ ഡി യുയുനിയെ ഉപയോഗപ്പെടുത്തുന്നത്. മൂന്നിനം ഫ്ലെമിങ്ഗോ പക്ഷികളുടെ ലോകത്തെ ഏറ്റവും വലിയ ബ്രീഡിങ് ലൊക്കേഷനാണ് ഇവിടം. ചിലിയൻ ഫ്ലെമിങ്ഗോ, ആൻഡിയൻ ഫ്ലെമിങ്ഗോ, ജെയിംസ് ഫ്ലെമിങ്ഗോ എന്നിവയാണവ. ആൻഡിയൻ ഫോക്സ് ഉൾപ്പെടെയുള്ള ഏതാനും സസ്തനികളും ഈ ഉപ്പുസമതലത്തിലെ അന്തേവാസികളാണ്.\nആയിരം കോടി ടൺ ഉപ്പ്\nബൊളീവിയയുടെ ആകെ വിസ്തൃതിയുടെ ഒരു ശതമാനം വരും സലാർ ഡി യുയുനി. ഉപ്പ് വലിയ കൂനയായി ഇട്ടിരിക്കുന്നത് ഇവിടത്തെ മറ്റൊരു സവിശേഷകാഴ്ച. ഭൂമുഖത്തെ ഏറ്റവും വലിയ ഉപ്പുശേഖരത്തെ ഈ പ്രദേശം ഉൾക്കൊള്ളുന്നു. സലാർ ഡി യുയുനിയിൽ ആയിരം കോടി ടൺ ഉപ്പുണ്ട്. ഉപ്പുഖനനം നിർബാധം തുടർന്നുവരുന്നു. വർഷാവർഷം 25000 ടൺ ഉപ്പാണ് ഇവിടെനിന്ന് ബൊളീവിയയുടെ വിവിധ ഭാഗങ്ങളിലെ സംസ്കരണശാലകളിലേക്ക് കയറ്റിപ്പോകുന്നത്.\nലാറ്റിനമേരിക്കയിലെ മുൻനിര വിനോദസഞ്ചാരകേന്ദ്രത്തിന്റെ പട്ടികയിൽ സലാർ ഡി യുയുനിയും സ്ഥാനമുറപ്പിച്ചുകഴിഞ്ഞു. വർഷാവർഷം ലക്ഷക്കണക്കിന് ടൂറിസ്റ്റുകൾ ഈ അദ്ഭുത പ്രദേശം സന്ദർശിക്കുന്നു. ആകാശവും ഭൂമിയും വേർതിരിച്ചറിയാൻ കഴിയാത്തവിധമുള്ള ദൂരക്കാഴ്ച സലാർ ഡി യുയുനിയുടെ ഏറ്റവും ആകർഷകമായ സവിശേഷതയാണ്.\nഇത്രയും വിസ്തൃതമായ മറ്റൊരു സമതലം ഭൂമിയിൽ ഉണ്ടാവില്ല. ഭൂനിരപ്പിലെ പരമാവധി ഏറ്റക്കുറച്ചിൽ ഒരു മീറ്ററിൽ താഴെ മാത്രമാണ്. പ്രകൃതിയുടെ തികച്ചും വിഭിന്നവും ദേശ-ഭാഷാ ഭേദമെന്യേ ഏവരെയും വിസ്മയിപ്പിക്കുന്നതുമായ മുഖമാണ് സലാർ ഡി യുയുനി എന്ന മഹാ ഉപ്പുസമതലം.\nContent Highlights: Salar de Uyuni, the world’ s largest salt flat, Vidya


Decoding Ilaiyaraaja Harish Sivaramakrishnan:ഇളയരാജ എന്ന ലഹരി\nശ്രോതസ്വിനി എന്ന അപൂര്‍വ്വ രാഗത്തിലൂടെ ഇളയരാജ എന്ന ജീനിയസിനെ തൊട്ടറിഞ്ഞ അനുഭവം ഓര്‍ത്തെടുക്കുകയാണ് സംഗീതജ്ഞനായ ഹരീഷ് ശിവരാമകൃഷ്ണന്\nWritten By Harish Sivaramakrishnan\nUpdated: June 2, 2018 3:47:29 pm\nതാരതമ്യേന വൈകിയാണ് ഇളയരാജയുടെ സംഗീതത്തിലേക്ക് ഞാനെത്തുന്നത്. മലയാളചലച്ചിത്ര സംഗീതവും കർണാടക സംഗീതവും മാത്രം കേട്ട് വളർന്ന ഒരു ബാല്യവും കൗമാരവുമായിരുന്നു എന്‍റെത്. രവീന്ദ്രൻ മാഷും, ജോൺസൻ മാഷും, വിദ്യാസാഗറും, ബാബുക്കയും നിറഞ്ഞു നിന്നിരുന്ന അന്നത്തെ എന്‍റെ ചെറിയ സംഗീത ലോകത്തിൽ ഇളയരാജയുടെ ഗാനങ്ങൾ ഏറെയൊന്നും ഉണ്ടായിരുന്നില്ല. ആദ്യ കാലങ്ങളിൽ കേട്ട ഗാനങ്ങൾ ‘വീട്ടുക്കു വാസപ്പടി’ അല്ലെങ്കിൽ ‘മാങ്കുയിലേ പൂങ്കുയിലേ’ എന്നിവയൊക്കെ ചുണ്ടില് തത്തിക്കളിച്ചിരുന്നെങ്കിലും ഒരു സംഗീതപ്രേമി എന്ന നിലയിൽ ഇളയരാജയുടെ ഗാനങ്ങൾ അധികം കേള്‍ക്കുകയോ കാര്യമായി വിലയിരുത്തുകയോ ഉണ്ടായില്ല. ഇടയില് എവിടെയോ വച്ച് എ ആർ റഹ്മാന് കടന്നു വന്ന് എന്‍റെ ആസ്വാദന തലങ്ങളെ സ്വാധീനിച്ചു വശത്താക്കുകയും ചെയ്തു.\nഇളയരാജ, ചിത്രം. ഫേസ്ബുക്ക്\n1998ൽ ബിറ്റ്സ് പിലാനിയിലെ എഞ്ചിനീയറിംഗ് പഠനത്തിനിടെയാണ് എന്‍റെ സീനിയർ ക്ലാസില് പഠിച്ചിരുന്ന കീ ബോര്‍ഡ് പ്ലയെര് അരവിന്ദനെ പരിചയപ്പെടുന്നത്. കർണാടക സംഗീതത്തിൽ ആകൃഷ്ടരായിരുന്നു ഞങ്ങള് രണ്ടു പേരും.\nഅരവിന്ദന്‍റെ ടേപ്പ് റെക്കോർഡറിലൂടെയാണ് ഇളയരാജ എന്‍റെ ജീവിതത്തിലേക്ക് ഒഴുകിയിങ്ങുന്നത്. അത് നുരഞ്ഞ് പൊങ്ങി ഒരു ലഹരിയായി മാറിയത് ഞാന് പോലുമറിഞ്ഞില്ല.\nകര്‍ണാടക രാഗാധിഷ്ഠിതമാക്കി അദ്ദേഹം ചെയ്ത ഗാനങ്ങളാണ് അക്കാലത്ത് കൂടുതലും ആകര്‍ഷിച്ചത്. ഹോസ്റ്റൽ മുറിയുടെ ഇടതും വലതും ഉള്ള മുറികളിൽ നിന്നു കേട്ടിരുന്നതെല്ലാം ഇളയരാജയുടെ ഗാനങ്ങൾ ആയിരുന്നു. ‘സംഗീത മേഘം’, ‘പനി വിഴും മലർ വനം’… എന്നിങ്ങനെ.\nപക്ഷെ ആ പാട്ടുകൾ കേട്ടപ്പോൾ ഒന്നും തോന്നാത്ത ഒരു അയഥാര്‍ത്ഥമായ വികാരം ആയിരുന്നു ‘ഓ വസന്ത രാജ’ എന്ന പാട്ടു കേട്ടപ്പോൾ. ‘ശ്രോതസ്വിനി’ എന്ന രാഗത്തെ കുറിച്ച് കേട്ടറിവ് മാത്രം ഉണ്ടായിരുന്ന എനിക്ക് ഈ പാട്ടു ഒരു അദ്‌ഭുതം തന്നെയായിരുന്നു. ഇന്ന് വരെ കേട്ട് പരിചയിച്ചിട്ടില്ലാത്ത ഒരു മെലഡി സ്ട്രക്ച്ചര്. ‘ബി ജി എം’ മ്മില് ഉപയോഗിച്ച തീർത്തും പുതിയതായ ആയ ഒരു ആഖ്യാന രീതി – ഇളയരാജ എന്ന ജീനിയസിനെ തൊട്ടറിഞ്ഞ നിമിഷമായിരുന്നു അത്.\nപിന്നീടങ്ങോട്ട് അദ്ദേഹം ഈണമിട്ട ഒരുപാട് രാഗാധിഷ്ടിത ഗാനങ്ങൾ എന്നിലേക്ക് പെയ്തിറങ്ങി. ‘കണ്ണാ വരുവായാ’, യേശുദാസും കെ എസ് ചിത്രയും ചേര്‍ന്ന് ആലപിച്ച ഈ മനോഹര ഗാനം ഗൗരി മനോഹരി എന്ന രാഗത്തിലാണ് അദ്ദേഹം ചിട്ടപ്പെടുത്തിയിരിക്കുന്നത്.\nഇതേ രാഗത്തിന്‍റെ ഹിന്ദുസ്താനി ജന്യരാഗമായ ‘പട്ദീപി’ലും ഗാനങ്ങള് ഒരുക്കിയിട്ടുണ്ട് അദ്ദേഹം. ‘പൊൻവാനം പന്നീര് തൂവുത് ഇന്നേരം’ എന്ന എസ് ജാനകി ആലപിച്ച ഗാനം. ആ രാഗത്തിന്‍റെ ഇത്രയും മനോഹരമായ ഒരു വ്യാഖ്യാനം തെന്നിന്ത്യന് സംഗീതത്തില് വേറെയുണ്ടോ എന്ന് സംശയമാണ്.\nരാഗാധിഷ്ഠിതമായ മെലഡികളെ സമകാലികമായ ശൈലിയിൽ ക്രമീകരിക്കാനുള്ള ഇളയരാജയുടെ കഴിവും അതുല്യമാണ്. ‘എൻ ഉള്ളേ എൻ ഉള്ളേ’ എന്ന പാട്ടു ഉദാഹരണം ആയി എടുത്താൽ അതിന്‍റെ പല്ലവി മുഴുവനും ഒരു 3-പാർട്ട് ഹാർമണി ആയാണ് അദ്ദേഹം ക്രമീകരിച്ചിരിക്കുന്നത്. പല്ലവിയില് നിന്നും വളരെ വ്യത്യസ്തമായ ഒരു മൂഡ് ആണ് അനുപല്ലവിയ്ക്ക് – രണ്ടിനേയും ‘സീംലെസ്സ്’ ആയി കോർത്തിണക്കിയിരിക്കുന്നതു കേള്‍ക്കുമ്പോള് ഇന്നും അത്ഭുതമാണ്, അനിര്‍വ്വചനീയമായ അനുഭൂതിയാണ്.\nഈ ഗാനവും ‘മാലയിൽ യാരോ മനതോട് പേസ’ എന്ന ശുദ്ധധന്യാസി രാഗത്തിൽ ഇളയരാജ തന്നെ ചിട്ടപ്പെടുത്തിയ മറ്റൊരു ഗാനവുമാണ് അകാലത്തില് മണ്മറഞ്ഞ സ്വർണലതയുടെ ‘കരിയര് ബെസ്റ്റ്’ എന്ന് വിളിക്കാവുന്ന ഗാനങ്ങള്.\nയേശുദാസും എസ് ജാനകിയും ചേര്‍ന്ന് പാടിയ ‘ഭൂപാളം ഇസൈയ്ക്കും’ എന്ന ഗാനത്തിന്‍റെ പല്ലവിയിൽ ഉപയോഗിച്ചിരിക്കുന്ന പിയാനോ – ഗിറ്റാർ അറേഞ്ച്മെന്‍റ് മാത്രം ശ്രദ്ധിച്ചാല് മനസ്സിലാകാവുന്നതേയുള്ളൂ ഇളയരാജ എന്ന സംഗീതജ്ഞന്‍റെ സിദ്ധിയുടെ അമൂല്യത.\nഎഴുപതുകളിലും എണ്‍പതുകളിലും പാശ്ചാത്യരാജ്യങ്ങളില് പ്രചാരമാര്‍ജ്ജിച്ച ‘ജാസ് ആൻഡ് ഫങ്കി’നെ തെന്നിന്ത്യന് സിനിമയുടെ ഇടനാഴികളില് എത്തിച്ചതില് ഇളയരാജയ്ക്ക് വലിയ പങ്കുണ്ട്. വോക്കലിനേക്കളും വാദ്യങ്ങളുടെ അറേഞ്ച്മെന്റിന് പ്രാധാന്യം നല്‍കുന്ന ഒരു ശൈലിയാണിത്. ഈ ശൈലിയുടെ മുടിചൂടാമന്നൻ വിളിക്കാന് പറ്റുന്ന തരത്തില് മനോഹരങ്ങളായ എത്രയോ ഗാനങ്ങള് അദ്ദേഹം ചിട്ടപ്പെടുത്തിയിട്ടുണ്ട്. ‘ഇത് ഒരു നിലാക്കാലം’, ‘ഒരു പൂങ്കാവനം’ തുടങ്ങിയവ ഉദാഹരണങ്ങള്.\nഇളയരാജ ഗാനങ്ങളുടെ മറ്റൊരു പ്രത്യേകത എന്ന് പറയുന്നത് ഗാനങ്ങളുടെ അനുപല്ലവി അവസാനിപ്പിക്കുന്നതിലെ രീതിയാണ്. ഇക്കാര്യത്തില് ഇളയരാജക്കുള്ള പാടവം മറ്റാർക്കും തന്നെ ഇല്ല എന്ന് പറയേണ്ടി വരും.\nതീർത്തും പ്രവചനാതീതമായ രീതിയിൽ ഒരു മെലഡിയെ നയിച്ചു കളയും അദ്ദേഹം. ‘ആഗായ ഗംഗൈ’, എസ് പി ബാലസുബ്രമണ്യം ആലപിച്ച ‘നീ താനേ യെന്തന് പൊൻ വസന്തം’ എന്നിവ ഉദാഹരണങ്ങള്.\n‘Syncopation’ എന്നൊരു ടെക്നിക് ഉണ്ട് സംഗീതത്തില്. ഈണത്തിന്‍റെ ഒഴുക്കില് നിന്നും വേറിട്ട്, തീര്‍ത്തും വ്യത്യസ്തമായ ഒരു ട്യൂണ് ഇടയില് കയറ്റുന്നതിനെയാണ് രീതിയാണിത്. ഗാനങ്ങളുടെ ബി ജി എമ്മില് ഇത് ഇളയരാജയോളം ഭംഗിയായി ഉപയോഗിച്ചവരില്ല. യേശുദാസ് പാടിയ ‘പൂവേ സെമ്പൂവേ’ എന്ന ഗാനത്തിന്‍റെ രണ്ടാമത്തെ ബി ജി എം ഇതിനൊരു ഉത്തമ ഉദാഹരണമാണ്. അത് പോലെ തന്നെ കോഡ് അറേഞ്ച്മെന്റിലെ കൌണ്ടർ പോയിന്റുകളുടെ പ്രയോഗം. ‘ഊരു സനം’ എന്ന പാട്ടിന്‍റെ പല്ലവിയിൽ മാത്രമുഉള്ള കോഡുകളുടെ വ്യത്യസ്തത പാട്ടറിയാവുന്ന ആരെയും അത്ഭുതപ്പെടുത്തുന്നതാണ്.\nഒറ്റ വരിയിൽ ഇത്രയും ഭാവങ്ങൾ ഉൾക്കൊള്ളുന്ന ഗാനങ്ങൾ ഇളയരാജയ്ക്കല്ലാതെ വേറെ ആര്‍ക്കും ഇല്ല എന്ന് തന്നെ പറയേണ്ടി വരും.\nമേല്‍പ്പറഞ്ഞതെല്ലാം സാങ്കേതികത്വങ്ങളാണ്. ഇതെല്ലാം തിരിച്ചറിയുമ്പോള് തന്നെ ഇതൊന്നുമല്ല ഇളയരാജ എന്നും തിരിച്ചറിയുന്നുണ്ട്.\nലാളിത്യം മുഖമുദ്രയായ ആ സംഗീതത്തിന് നമ്മുടെ മനസ്സുകളിലുള്ള സ്ഥാനമാണ് ഇളയരാജ എന്ന സംഗീതജ്ഞനെ വേറിട്ടതാക്കുന്നത്. പ്രായമെത്രയായാലും തിളക്കം കുറയാത്ത ആ ഗാനങ്ങള് എന്നോട് ചെയ്തത് പോലെ ഒരു ലഹരിയായി പടര്‍ന്നു വരും തലമുറകളോടും ഇടകലരട്ടെ. പാട്ട് കേള്‍പ്പിച്ച്, വഴി കാട്ടിയ ഇസൈജ്ഞാനിയ്ക്ക് പിറന്നാള് ആശംസകള്.\n‘അഗം’ സംഗീത ബാന്‍ഡിലെ ഗായകനും ഗൂഗിളില് എഞ്ചിനീയറുമാണ് ലേഖകന്\nWeb Title: Decoding ilaiyaraaja harish sivaramakrishnan veteran indian composer turns


Mohanlal Pulimurugan at torrent site - Malayalam Filmibeat\nമോഹന്‍ലാലിന്റെ പുലിമുരുകന് ഇന്റര്‍നെറ്റില്, ഒറ്റരാത്രി വ്യാജന് കണ്ടത്\n| Published: Saturday, November 5, 2016, 13:01 [IST]\nമോഹന്‍ലാലിന്റെ ആക്ഷന് ത്രില്ലര് ചിത്രം പുലിമുരുകന് ഇന്റര്‍നെറ്റില്. റിലീസ് ചെയ്ത് 28 ദിവസങ്ങള് പിന്നിടുമ്പോഴാണ് ചിത്രം ഇന്റര്‍നെറ്റില് പ്രത്യക്ഷപ്പെട്ടത്. തമിഴ് റോക്കേഴ്‌സ് ഡോട്ട് കോം അടക്കം നാലു വെബ്‌സൈറ്റുകളിലാണ് ചിത്രത്തിന്റെ വ്യാജ പതിപ്പ് എത്തിയത്.\nഇന്നലെ വൈകിട്ട് ഇന്റര്‍നെറ്റില് എത്തിയ ചിത്രത്തിന്റെ വ്യാജം 28 പേരാണ് കണ്ടത്. സംസ്ഥാന സൈബര് ഡോട്ട് കോം ഇടപ്പെട്ട് ചിത്രത്തിന്റെ വ്യാജ പതിപ്പ് വെബ്‌സൈറ്റില് നിന്ന് നീക്കം ചെയ്തിട്ടുണ്ട്. തുടര്‍ന്ന് വായിക്കൂ...\nകേരളത്തില് നിന്ന് 57.9 കോടിയാണ് ചിത്രം 28 ദിവസങ്ങള് പിന്നിടുമ്പോള് ബോക്‌സോഫീസില് നേടിയത്. ഒരുമാസം കൊണ്ട് കേരള ബോക്്‌സോഫീസില് 60 കോടി നേടുമെന്നാണ് വിലയിരുത്തുന്നത്.\nഎന്നാല് ഇന്ത്യയില് നിന്നും വിദേശത്ത് നിന്നും 75 കോടി ബോക്‌സോഫീസില് നേടി. യൂറോപ്പ്, യുകെ, യുഎസ് എന്നിവടങ്ങള്‍ക്ക് പുറമെ കഴിഞ്ഞ ദിവസം ഗള്‍ഫ് കേന്ദ്രങ്ങളിലും ചിത്രം പ്രദര്‍ശനത്തിനെത്തിയിട്ടുണ്ട്.\nഇപ്പോള് ചിത്രത്തിന്റെ മൊഴിമാറ്റ ചര്‍ച്ചകള് നടന്ന് വരികയാണ്. തമിഴ്, തെലുങ്ക്, ഹിന്ദി ഭാഷകളിലേക്കാണ് ചിത്രം മൊഴിമാറ്റി പ്രദര്‍ശനത്തിനെത്തുന്നത്. മന്യം പുലി എന്ന പേരിലാണ് ചിത്രം തെലുങ്കില് പ്രദര്‍ശനത്തിനെത്തുക.\nപുലിമുരുകന് ശേഷം മോഹന്‍ലാല് തന്റെ പുതിയ ചിത്രത്തിലേക്ക് കടന്നു. മേജര് രവി സംവിധാനം ചെയ്യുന്ന 1971 ബിയോണ്ട് ബോര്‍ഡേഴ്‌സ് എന്ന ചിത്രത്തിന്റെ തിരക്കിലാണ് ഇപ്പോള് മോഹന്‍ലാല്. രാജസ്ഥാനില് ചിത്രത്തിന്റെ ഷൂട്ടിങ് പുരോഗമിക്കുകയാണ്.\nRead more about: mohanlal pulimurugan internet malayalam film malayalam cinema malayalam movie news മലയാളം സിനിമ മോഹന്‍ലാല് പുലിമുരുകന് ഇന്റര്‍നെറ്റ്\nMohanlal Pulimurugan at torrent site.\nStory first published: Saturday, November 5, 2016, 13:01 [IST]


CPM and Kerala Congress M Council Members clash in Pala Municipality ahead of assembly election 2021 | പാലാ നഗരസഭാ യോഗത്തില് എല്‍ഡിഎഫ് അംഗങ്ങള് ഏറ്റുമുട്ടി; തിരഞ്ഞെടുപ്പില് 'തിരിച്ചടിക്കുമോ' - Malayalam Oneindia\npala cpm kerala congress m kerala assembly election 2021 സിപിഎം കേരള കോണ്‍ഗ്രസ് എം കേരള നിയമസഭാ തിരഞ്ഞെടുപ്പ് 2021 politics\nUpdated: Wed, Mar 31, 2021, 16:30 [IST]\nകോട്ടയം: പാലാ നഗരസഭാ യോഗത്തില് ഭരണകക്ഷിയായ എല്‍ഡിഎഫ് അംഗങ്ങള് തമ്മില് ഏറ്റുമുട്ടി. സിപിഎമ്മിന്റെയും കേരള കോണ്‍ഗ്രസ് എമ്മിന്റെയും അംഗങ്ങള് തമ്മിലായിരുന്നു കൈയ്യാങ്കളി. സ്റ്റാന്റിങ് കമ്മിറ്റി ചേരുന്നതിലെ തര്‍ക്കം നിലനില്‍ക്കവെയായിരുന്നു സംഘര്‍ഷം. പാലാ ടൗണില് ഓട്ടോ സ്റ്റാന്റ് സ്ഥാപിച്ച വിഷയത്തില് തര്‍ക്കം നിലവിലുണ്ട്. ഇക്കാര്യം സിപിഎം കൗണ്‍സിലര് ബിജു പുളിക്കകണ്ടം സഭാ യോഗത്തില് ഉന്നയിച്ചു. ഇതിനെ എതിര്‍ത്ത് കേരള കോണ്‍ഗ്രസിന്റെ ബൈജു കൊല്ലംപറമ്പില് രംഗത്തുവന്നു. ഇരുവരും തമ്മില് ശക്തമായ വാക്ക് തര്‍ക്കമായി. പിന്നീട് കൈയ്യാങ്കളിയും.\nമറ്റു അംഗങ്ങള് ഇടപെട്ട് ഇരുവരെയും പിന്തിരിപ്പിച്ചു. രണ്ടു പേര്‍ക്കും പരിക്കുണ്ട്. ദിവസങ്ങളായി എല്‍ഡിഎഫ് അംഗങ്ങള്‍ക്കിടയില് ഈ വിഷയം പുകഞ്ഞു നില്‍ക്കുകയായിരുന്നു. എന്നാല് തര്‍ക്കം തുടരുന്നത് നിയമസഭാ തിരഞ്ഞെടുപ്പില് തിരിച്ചടിക്കുമോ എന്ന ആശങ്ക കേരള കോണ്‍ഗ്രസിനുണ്ട്. കാരണം പാലായില് മല്‍സരിക്കുന്നത് കേരള കോണ്‍ഗ്രസ് ചെയര്‍മാന് ജോസ് കെ മാണിയാണ്. യുഡിഎഫിന് വേണ്ടി എന്‍സികെയുടെ മാണി സി കാപ്പനും ജനവിധി തേടുന്നു. തര്‍ക്കം മുതലാക്കാന് യുഡിഎഫ് നീക്കം നടത്തുന്നു എന്നാണ് സൂചനകള്. സമവായ നീക്കവുമായി സിപിഎം നേതൃത്വം രംഗത്തുവന്നിട്ടുണ്ട്.\nCPM and Kerala Congress M Council Members clash in Pala Municipality


വാഹനം കണ്ടുകെട്ടൽ ; അജ്മാനിൽ പിടിച്ചെടുത്ത കാറുകളുടെ എണ്ണത്തിൽ മുൻവർഷത്തേക്കാൾ 20 % വർദ്ധനവ്. – Dubai Vartha\nവാഹനം കണ്ടുകെട്ടൽ ; അജ്മാനിൽ പിടിച്ചെടുത്ത കാറുകളുടെ എണ്ണത്തിൽ മുൻവർഷത്തേക്കാൾ 20 % വർദ്ധനവ്.\nപിടിച്ചെടുത്ത കാറുകളുടെ എണ്ണത്തിൽ 2019 നെ അപേക്ഷിച്ച് 2020 ൽ 20 ശതമാനം വർദ്ധനയുണ്ടായതായി അജ്മാൻ പോലീസ് വെളിപ്പെടുത്തി.\nവിവിധ കുറ്റകൃത്യങ്ങളിൽ ഏർപ്പെട്ടവരും ട്രാഫിക് നിയമങ്ങൾ ലംഘിക്കുന്നവരുമടക്കം 6,934 വാഹനങ്ങൾ 2020 ൽ പോലീസ് പിടിച്ചെടുത്തു. 2019 ൽ 5,766 വാഹനങ്ങൾ അശ്രദ്ധമായി വാഹനമോടിച്ചതിനും മറ്റ് നിയമലംഘനങ്ങൾക്കും വകുപ്പ് കണ്ടുകെട്ടിയിട്ടുണ്ട്.\nറോഡ് സുരക്ഷ ഉറപ്പുവരുത്തുന്നതിനായി ട്രാഫിക്, പട്രോളിംഗ് വകുപ്പ് നടത്തിയ ട്രാഫിക് പരിശോധനയുടെ ഭാഗമായാണ് വാഹനങ്ങൾ പിടികൂടിയതെന്ന് അജ്മാൻ പോലീസ് കമാൻഡർ ഇൻ ചീഫ് മേജർ ജനറൽ ഷെയ്ഖ് സുൽത്താൻ അൽ നുയിമി പറഞ്ഞു.\nറെഡ് ലൈറ്റ് ചാടുക, അശ്രദ്ധമായ ഡ്രൈവിംഗ്, എഞ്ചിൻ പരിഷ്ക്കരണം, അനുവദനീയമായ പരിധിക്കപ്പുറം കാർ വിൻഡോകൾ കളയുക, തെറ്റായ ഭാഗത്ത് നിന്ന് മറികടക്കുക, വാഹന ലൈസൻസ് പുതുക്കാതിരിക്കുക, മദ്യത്തിന്റെ സ്വാധീനത്തിൽ വാഹനമോടിക്കൽ തുടങ്ങിയ ഗുരുതരമായ ട്രാഫിക് നിയമലംഘനങ്ങൾ ഈ വാഹനമോടിക്കുന്നവർ നടത്തിയതായി അദ്ദേഹം ചൂണ്ടിക്കാട്ടി.\nകേരളത്തിൽ ഇന്ന് 4892 പേര്‍ക്ക് കൂടി കോവിഡ്-19 സ്ഥിരീകരിച്ചു / 4832 പേര് രോഗമുക്തി നേടി; ചികിത്സയിലുള്ളവര് 60,803\nജീവനക്കാർക്ക് കോവിഡ് ; അബുദാബിയിൽ അടപ്പിച്ചത് നിരവധി സ്ഥാപനങ്ങൾ\nഅജ്മാനിലും ഇത്തവണ റമദാൻ ടെന്റിന് അനുമതിയില്ല ; ഇഫ്താർ...\nഅജ്മാനിൽ ഇനി വീടുകളിലെത്തിയുള്ള സൗജന്യ പി‌സി‌ആർ...


കോവിഡ് ബാധിതര് വേഗത്തില് സുഖം പ്രാപിക്കുന്നതായി ഹമദ് മെഡിക്കല് കോര്‍പ്പറേഷന്\nഖത്തർ ടി.വിക്ക് നൽകിയ അഭിമുഖത്തിൽ സംസാരിക്കവെ ഖത്തര് സാംക്രമികരോഗ പ്രതിരോധ പരിപാടി മേധാവിയാണ് ഇക്കാര്യങ്ങൾ വ്യക്തമാക്കിയത്.\n25 Apr, 2020 at 09:16 PM\nഖത്തറിലെ കോവിഡ് രോഗികളില് 90 ശതമാനം പേരും വേഗത്തില് സുഖം പ്രാപിച്ചുവരുന്നതായി ഹമദ് മെഡിക്കല് കോര്‍പ്പറേഷന്. ഭൂരിഭാഗം പേരും പുതിയ രോഗ ലക്ഷണങ്ങള് പ്രകടിപ്പിക്കുന്നില്ല. രോഗം സ്ഥിരീകരിക്കപ്പെട്ടാൽ ആശങ്കപ്പെടുകയോ ഭയപ്പെടുകയോ ചെയ്യരുതെന്നും ഇത് അവരുടെ പ്രതിരോധ ശേഷിയെ പ്രതികൂലമായി ബാധിക്കുമെന്നും ആരോഗ്യവകുപ്പിലെ ഉന്നതപ്രതിനിധി വ്യക്തമാക്കി.\nഖത്തർ ടി.വിക്ക് നൽകിയ അഭിമുഖത്തിൽ സംസാരിക്കവെ ഖത്തര് സാംക്രമികരോഗ പ്രതിരോധ പരിപാടി മേധാവി ഡോ. അൽ മുബഷിർ അബൂബക്കർ അബ്ദുവാണ് ഇക്കാര്യങ്ങൾ വ്യക്തമാക്കിയത്. ഖത്തറിലെ കോവിഡ് രോഗികളില് 90 ശതമാനം പേരും വേഗത്തില് സുഖം പ്രാപിച്ചുവരുന്നുണ്ട്.\nലഘു ചികിത്സയിലൂടെ തന്നെയാണ് ഇവർ രോഗമുക്തി നേടുന്നത്. പൂർണമായും രോഗമുക്തി നേടിയതിന് ശേഷം വീണ്ടും രോഗബാധിതരാകുന്നത് അപൂർവമാണ്. രോഗബാധിതരായ വൃദ്ധരും ആസ്തമ പോലെയുള്ള മാറാവ്യാധികളുള്ളവരും പുകവലിക്കുന്നവരുമാണ് പൂർണമായും സുഖം പ്രാപിക്കാൻ സമയമെടുക്കുന്നത്.\nശ്വാസകോശ സംബന്ധിയായ അസുഖങ്ങളുള്ളവും രോഗപ്രതിരോധ ശേഷി കുറഞ്ഞവരുമായ വളരെ കുറച്ച് കോവിഡ് ബാധിതർക്ക് മാത്രമാണ് തീവ്ര പരിചരണം ആവശ്യമായുള്ളത്. ഇവരിൽ രോഗം ഭേദമായാലും വൈറസിെൻറ സാന്നിദ്ധ്യം ഉണ്ടാകാനിടയുണ്ട്. രോഗ പ്രതിരോധശേഷിയുടെ കുറവാണിതിന് കാരണമെന്നും അദ്ദേഹം ചൂണ്ടിക്കാട്ടി.\nകോവിഡ്-19 രോഗലക്ഷണങ്ങൾ ശ്രദ്ധയിൽ പെട്ടാൽ ഉടൻ തന്നെ അധികൃതരെ വിവരമറിയിക്കണം. മുൻകരുതലുകൾ സ്വീരിക്കണം. ചികിത്സക്കായി മാറുന്നതിന് മുമ്പ് സ്വയം സമ്പർക്ക വിലക്കിൽ പോകേണ്ടത് അനിവാര്യമാണെന്ന് അദ്ദേഹം പൊതുജനങ്ങളോട് ആവശ്യപ്പെട്ടു.\nരോഗം സ്ഥിരീകരിക്കപ്പെട്ടാൽ ആശങ്കപ്പെടുകയോ ഭയപ്പെടുകയോ ചെയ്യേണ്ടതില്ല. ആശങ്കപ്പെട്ടൽ അത് അവരുടെ പ്രതിരോധ ശേഷിയെ പ്രതികൂലമായി ബാധിക്കും. കോവിഡ്-19 രോഗികൾക്ക് മതിയായ മാനസിക പിന്തുണ നൽകുന്നതിൽ കുടുംബാംഗങ്ങളും മറ്റും പ്രത്യേക ശ്രദ്ധ പുലർത്തണമെന്നും ഡോ. അബ്ദു പറഞ്ഞു.


നിയമവും ചട്ടവും പാലിക്കാന് എല്ലാവരും ബാധ്യസ്ഥരാണ്; പരാതികള് വന്നാല് പരിശോധനയുണ്ടാകും, കേരളത്തെ അപ - Samakalika Malayalam\nനിയമവും ചട്ടവും പാലിക്കാന് എല്ലാവരും ബാധ്യസ്ഥരാണ്; പരാതികള് വന്നാല് പരിശോധനയുണ്ടാകും, കേരളത്തെ അപമാനിക്കാന് ശ്രമം: കിറ്റെക്‌സിന് മുഖ്യമന്ത്രിയുടെ മറുപടി\nBy സമകാലിക മലയാളം ഡെസ്‌ക് | Published: 10th July 2021 07:35 PM |\nLast Updated: 10th July 2021 07:44 PM | A+A A- |\nതിരുവനന്തപുരം: കിറ്റെക്‌സ് ഉയര്‍ത്തിയ ആക്ഷേപങ്ങള്‍ക്ക് മറുപടിയുമായി മുഖ്യമന്ത്രി പിണറായി വിജയന്. കേരളത്തെ അപമാനിക്കാനുള്ള ശ്രമമാണ് നടത്തുന്നതെന്ന് അദ്ദേഹം വാര്‍ത്താ സമ്മേളനത്തില് പറഞ്ഞു. നിയമവും ചട്ടവും പാലിക്കാന് എല്ലാവരും ബാധ്യസ്ഥരാണ്. പരാതികള് വന്നാല് സ്വഭാവികമായി പരിശോധനയുണ്ടാവും. അത് ഏതെങ്കിലും തരത്തിലുള്ള വേട്ടയാടലായി കാണേണ്ട കാര്യമില്ല. ആരെയും വേട്ടയാന് ഈ സര്‍ക്കാര് തയ്യാറല്ല. അത് കേരളത്തില് വ്യവസായം നടത്തുന്ന എല്ലാവര്‍ക്കും ബോധ്യമുള്ള കാര്യമാണെന്നും മുഖ്യമന്ത്രി വാര്‍ത്താസമ്മേളനത്തില് പറഞ്ഞു.\nസംസ്ഥാനത്ത് വസ്തുതകള്‍ക്ക് നിരക്കാത്ത ഒരുപാട് വാദങ്ങള് ഉയര്‍ന്നുവന്നിട്ടുണ്ട്. അതില് ഏറ്റവും പ്രധാനം കേരളം നിക്ഷേപത്തിന് അനുകൂലമല്ല എന്നാണ്. ഇത് പണ്ട് പറഞ്ഞുപരത്തിയ ആക്ഷേപമായിരുന്നു. എന്നാല് അത് പൂര്‍ണമായി നാട് നിരാകരിച്ചു. ഇപ്പോള് നാടിനെ കുറിച്ച് അറിയുന്ന വ്യവസായികള് എല്ലാവരും ഏറ്റവും വലിയ നിക്ഷേപ സൗഹൃദ സംസ്ഥാനമായാണ് കാണുന്നത്. ഇപ്പോള് ഉയര്‍ന്നത് കേരളത്തിന് എതിരായ വാദമായിട്ടേ കണക്കാക്കാന് പറ്റു. കേരളത്തെ അപമാനിക്കുന്ന ആസൂത്രിത നീക്കമായിട്ടേ കാണാന് പറ്റു.\nദേശീയ തലത്തില് തന്നെ മികച്ച നിക്ഷേപ സൗദൃദ സംസ്ഥാനമാണ് കേരളം. സംസ്ഥാനത്തിന്റെ അവസ്ഥയെന്താണ്? നീതി ആയോഗ് പ്രസിദ്ധപ്പെടുത്തിയ സുസ്ഥിര വികസന സൂചികയില് കേരളം ഒന്നാം സ്ഥാനത്താണ്. സൂചികയിലെ പ്രധാന പരിഗണന വിഷയം വ്യവസായ വികസനമാണ്. ആ വ്യവസായ വികസനമാണ് ഈ നേട്ടം സ്വന്തമാക്കാന് സഹായിച്ചത്. മെച്ചപ്പെട്ട നിക്ഷേപ സാഹചര്യങ്ങളില് കേരളം നാലാം സ്ഥാനത്താണ്. ഇതൊന്നും ആര്‍ക്കും മറച്ചുവയ്ക്കാന് സാധിക്കില്ല.\nനിക്ഷേപത്തിനുള്ള ലൈസന്‍സും അനുമതികളും വേഗത്തില് ലഭ്യമാക്കാന് കെ-സ്വിഫ്റ്റ് എന്ന പേരില് ഓണ്‍ലൈന് ക്ലിയറന്‍സ് സംവിധാനം ഉണ്ടാക്കി. 30 ഓളം വകുപ്പുകളുടെ അനുമതിക്കായി ഏകീകൃത സൗകര്യമൊരുക്കി. 30 ദിവസത്തിനുള്ളില് അനുമതി കിട്ടിയില്ലെങ്കില് കല്‍പ്പിത അനുമതിയായി കണക്കാക്കും.\nഒരു സാക്ഷ്യപത്രം കൊടുത്ത് ഇന്ന് കേരളത്തില് ഒരു വ്യവസായം തുടങ്ങാം. മൂന്ന് വര്‍ഷം കഴിഞ്ഞ് ആറ് മാസത്തിനകം ലൈസന്‍സ് നേടിയാല് മതി. ഇത്തരമൊരു സ്ഥിതി നിലവിലുള്ള സംസ്ഥാനമാണ് കേരളം. 700946 ചെറുകിട സംരംഭങ്ങള് കേരളത്തില് 2016 ന് ശേഷം തുടങ്ങി. ആറായിരം കോടിയുടെ നിക്ഷേപമെത്തി.\nനൂറ് കോടി വരെയുള്ള നിക്ഷേപങ്ങള്‍ക്ക് ഒരാഴ്ചക്കകം അംഗീകാരം നല്‍കും. എംഎസ്എംഇ വ്യവസായം ആരംഭിക്കുന്നതിന് നടപടി വേഗത്തിലാക്കാന് നിക്ഷേപം സുഗമമാക്കല് ബ്യൂറോ തുടങ്ങി. സംരംഭങ്ങള്‍ക്ക് സംശയം തീര്‍ക്കാന് ടോള് ഫ്രീ നമ്പര്, ഇന്‍വെസ്റ്റ്‌മെന്റ് ഫെസിലിറ്റേഷന് സെന്റര് എന്നിവയുണ്ട്.\nഒറ്റപ്പെട്ട എന്തെങ്കിലും ചൂണ്ടിക്കാട്ടി സംസ്ഥാനത്തിന്റെ വ്യവസായ പുരോഗതിക്ക് തടസം സൃഷ്ടിക്കാനുള്ള ശ്രമം നല്ലതല്ല. അത്തരം നീക്കങ്ങള് നാടിന്റെ മുന്നോട്ടുപോക്കിനെ തകര്‍ക്കാനുള്ള നീക്കമായേ എല്ലാവരും കാണുകയുള്ളൂ.\nനിയമവും ചട്ടവും പാലിക്കാന് എല്ലാവരും ബാധ്യസ്ഥരാണ്. പരാതികള് വന്നാല് സ്വഭാവികമായി പരിശോധനയുണ്ടാവും. അത് ഏതെങ്കിലും തരത്തിലുള്ള വേട്ടയാടലായി കാണേണ്ട കാര്യമില്ല. ആരെയും വേട്ടയാന് ഈ സര്‍ക്കാര് തയ്യാറല്ല. അത് കേരളത്തില് വ്യവസായം നടത്തുന്ന എല്ലാവര്‍ക്കും ബോധ്യമുള്ള കാര്യമാണ്.\nPinarayi Vijayan പിണറായി വിജയന് മുഖ്യമന്ത്രി Kerala cm സാബു എം ജേക്കബ് Kitex കിറ്റെക്‌സ് വിവാദം sabu m jacob കിറ്റെക്‌സിന് മറുപടി


വിലയിടിവിൽ വലഞ്ഞ് റബർ കർഷകർ | Rubber - Agriculture News | Madhyamam\nHomechevron_rightAgriculturechevron_rightAgri Newschevron_rightവിലയിടിവിൽ വലഞ്ഞ് റബർ ...\ndate_range 17 April 2018 8:38 AM GMT\nവരവും ചെലവും പൊരുത്തപ്പെടാനാകാതെ കാർഷിക മേഖല\nകോട്ടയം: വിലയിടിവിൽ വലഞ്ഞ് വീണ്ടും റബർ കർഷകർ. ടാപ്പിങ് സീസൺ കഴിഞ്ഞിട്ടും വില ഉയരാത്ത അവസ്ഥയിൽ ലക്ഷക്കണക്കിന് റബർ കർഷകരും വ്യാപാരികളും ഒന്നുപോലെ കടുത്ത പ്രതിസന്ധിയിലേക്ക് നീങ്ങുകയാണ്. വരവും ചെലവും പൊരുത്തപ്പെടാനാവസ്ഥ സാഹചര്യത്തിൽ ബഹുഭൂരിപക്ഷം കർഷകരും ഇതിനകം ടാപ്പിങ് നിർത്തിവെച്ചതും പ്രതിസന്ധി രൂക്ഷമാക്കുന്നു.\nവിപണിയിൽ റബർ എത്താത്തത് കച്ചവടക്കാരെയും നിരാശയിലാക്കുന്നു. ടയർ കമ്പനികൾ വിപണി ഉപേക്ഷിച്ചതും റബർ ഇറക്കുമതി യഥേഷ്ടം തുടരുന്നതും അടുത്ത ദിവസങ്ങളിൽ വില ഉയരാനുള്ള സാധ്യതകൾക്ക് മങ്ങലേൽപിച്ചതായി കച്ചവടക്കാർ പറയുന്നു. ഒരാഴ്ചയായി ടയർ കമ്പനികൾ വിപണിയിൽ എത്തുന്നില്ല. രാജ്യാന്തര വിലയും ഇടിയുകയാണ്. 110 രൂപയിൽ താഴെയാണ് കഴിഞ്ഞദിവസങ്ങളിെല അന്താരാഷ്ട്ര വില. അവധി കച്ചവടക്കാരും വിലയിടിവിന് പിന്നിലുണ്ട്. പ്രതിസന്ധി രൂക്ഷമായിട്ടും റബർ ബോർഡ് വിഷയത്തിൽ ഇടപെടുന്നില്ലെന്ന ആക്ഷേപവും ഉയരുന്നു. ചെയർമാെൻറ അസാന്നിധ്യവും പ്രതിസന്ധി സൃഷ്ടിക്കുന്നു. തമിഴ്നാട്ടുകാരനായ പുതിയ ചെയർമാൻ റബർ ബോർഡ് ആസ്ഥാനത്ത് എത്തുന്നുമില്ല. ദൈനംദിന കാര്യങ്ങളിൽ ചെയർമാെൻറ അസാന്നിധ്യം ബോർഡിനെയും പ്രതിസന്ധിയിലാക്കുന്നു.\nനിലവിൽ ഉത്തരവാദിത്തപ്പെട്ട തസ്തികകളിലൊന്നും ഉദ്യോഗസ്ഥരില്ല. ഇൻചാർജ് ഭരണത്തിലാണ് റബർ ബോർഡ്. വിലസ്ഥിരത ഫണ്ടിെൻറ വിതരണവും ഇപ്പോൾ ഭാഗികമാണ്. ഇത് പലപ്പോഴും തടസ്സപ്പെടുന്നതും കർഷകർക്ക് ഇരുട്ടടിയാകുന്നു.\nറബർ കർഷകർക്കായി കേന്ദ്ര-സംസ്ഥാന സർക്കാറുകൾ നിലവിൽ കാര്യമായ പദ്ധതികെളാന്നും നടപ്പാക്കുന്നുമില്ല. റബർ പ്രതിസന്ധി പരിഹരിക്കുമെന്ന കേന്ദ്രമന്ത്രി അൽഫോൻസ് കണ്ണന്താനത്തിെൻറ പ്രസ്താവനകളും നടപടികളും ജലരേഖയായി മാറി. തിങ്കളാഴ്ച ആർ.എസ്.എസ് നാലിന് 119ഉം അഞ്ചിന് 117 രൂപയുമാണ് റബർ ബോർഡ് വില. എന്നാൽ, വ്യാപാരി വില 115 രൂപയും. ഉൽപാദന ചെലവുമായി ഇൗവില ഒരുവിധത്തിലും പൊരുത്തപ്പെടുന്നില്ലെന്ന് കർഷകരും വിവിധ സംഘടനകളും ചൂണ്ടിക്കാട്ടുന്നു. ലാറ്റക്സ് വിപണിയും തകർച്ചയിലാണ്. 100 രൂപയാണ് വില. ആയിരക്കണക്കിന് ബാരൽ സെൻട്രിഫ്യൂജ്ഡ് ലാറ്റക്സ് ഗോഡൗണുകളിൽ സൂക്ഷിച്ചിട്ടുള്ള ഫാക്ടറി ഉടമകളും നിരവധിയാണ്. വില ഇടിക്കാനുള്ള നീക്കം ടയർ ലോബിയും ലാറ്റക്സ് ഫാക്ടറിക്കാരും സംയുക്തമായി വിലയിടിക്കാനുള്ള നടപടിയിലാണ്. എന്നാൽ, വില ഉയരുമെന്ന പ്രതീക്ഷയിൽ റബറും ലാറ്റക്സും സ്റ്റോക് ചെയ്തിട്ടുള്ളവരും വെട്ടിലാണ്. ചിരട്ടപ്പാൽ ഇറക്കുമതി നീക്കത്തിൽനിന്ന് ഇനിയും കേന്ദ്രം പിന്നാക്കം പോയിട്ടില്ല. ഏതുസമയത്തും കേന്ദ്രം ഇതിന് അനുമതി നൽകുമെന്ന ആശങ്കയും കർഷകർക്കുണ്ട്.\nTAGS:rubber price Agriculture News malayalam news\nNews Summary - Rubber - Agriculture News